text:
香港metal band最大問題唔係唔夠技術,而係唔夠風格,由某幾隊band開始聽起夾起而似佢哋好正常,但發展一段時間之後仍然只追求更加似當初令自己聽歌夾band嗰隊嗰類,而唔係嘗試唔同嘅嘢開拓自己嘅路,喺香港band之間好普遍.呢一套十幾年前觀塘Livehouse雜錦show時代仲行得通,因為嗰陣香港metal band好少,練得勁玩得好嘅更少,就算音樂唔點特別,基本上你有返咁上下功力企得到上台已經有人睇你撐你.
但呢個時代唔止本地band數量多咗,要睇外國band無論網上定現場都易得多,當大家玩嘅做嘅一樣,自己地方競爭已經夠大,計埋外地的話都未使講日韓更加唔使講西方,單台灣同大陸已經大把band贏你幾條街,有時仍然會支持真係只因為「本地人撐本地band」呢個主場優勢.
呢樣我相信夾開band嘅人唔會唔明,只不過集中練一樣嘢點都容易過創造新音樂,因為就算技術台風未到好頂級,只要有一定級數都夠喺自己地方撈落去,但要造一樣新嘢唔止難仲要更多時間精神甚至更高技術,做到出嚟唔掂嘅仲會俾人笑踩多幾腳,點解要攞苦嚟辛?香港地夾band己經咁難出show嘅機會已經咁少,梗係越穩陣越好啦.當呢個成為香港(metal) band大風氣,我會更加欣賞樂隊敢去創新,敢去玩冇乜其他香港band試嘅歌路,而每講到呢個題目,有三隊band我一定樂此不疲猛咁提.
Dandelion Mound仍然係我心目中近代香港metal band之中最大遺憾,好難得香港有人玩metalgaze/blackgaze,歌寫得好而且夠出最少一隻EP,不過唔知人事方面係咪有問題,每次睇live班底都好似有啲唔同,好處係搵得啱人對音樂發展有幫助,最後就正式成為blackgaze(雖然個歌佬好多時唱得太core),但陣容唔穩定亦對每場表演方式同現場水準有影響,後期嘅live的確唔算玩得好好,最後更加未出到碟就散埋.雖然Topsy-Wave差唔多同一班人,兩隊歌路同表演分別都幾大,Dandelion Mound種音樂同感覺喺香港真係冇另一隊band代替得到.所以出唔到碟真係好可惜.
而djent開始嘅新metal band比以前更追求技術,歌曲整體同現場感染力唔及之前幾代係事實,但我唔太追新派都好鍾意Black Night Red Sky.progressive deathcore本地罕有之餘唔係整幾個breakdown等live有得俾人high就算,而將重點擺返落寫歌,有衝位有chok位有飄位編曲又有條理,技術同創作上好多都係同期香港band之中未見過,真正達到progressive創出新方向呢重意義.國際學校學生同喺外國文化圈子入面生活嘅band友諗法同做法向來唔同本地人,令佢哋成為一隊好特別嘅香港band,live又玩得好非常有feel,可惜呢頭話隻EP搞掂咁滯就出得,嗰頭就話隊band冇咗,又係香港metal一大損失.
所以最後一隊Synergy我曾幾何時都擔心過會唔會步另外兩隊後塵,因為大家同樣走自我創新路線,但佢哋最難sell:Dandelion Mound手blackgaze出得metal gig又出得文青show,Black Night Red Sky有大班core系觀眾支持新派metal fans又鍾意,如果呢兩隊都做唔住,歌路同客路更加窄嘅Synergy照計幾難捱落去.點知最後得佢哋出到碟.其實我有少少爆冷feel.
後生嘅未必知,Synergy其實算香港metal界all-star project,成班佬都係夾過十幾年幾隊band仲要好多係勁band(如果你聽香港death metal但係未睇過Hermetic Silence,你已經錯過咗好多),而嗰啲band就係我十幾年前啱啱開始聽metal第一批接觸嘅香港metal band,跟住大家夾埋成為Synergy,由第一場live到嚟緊第一隻碟release party,喺香港出過嘅show可能只得Incoming Take Cover呢場cover show冇睇到.Synergy應該係我呢世人追得最貼香港band,名乎其實細細個已佢哋聽佢哋班人啲嘢睇住佢哋大.講完都覺得自己好老.
但我非常樂於呢(十)幾年噉樣睇住佢哋,睇咗十幾年玩得好嘅香港metal band好多,但掂得嚟有格嘅非常少,所以每有一隊可以令你覺得好唔香港band甚至唔完全似聽開嘅外國band實會特別留意.因為夾Synergy之前啲band歌路已經有death有nu有progressive好雜,五湖四海夾埋Synergy歌路就係你都唔多捉到路,第一次睇live聽《In Your Eyes》反應係「嘩乜咁Carcass嘅」,然後第一次聽《The Dromos Home》,「嘩乜咁Opeth嘅.」呢兩隊都係你聽香港band時極少機會聯想得到,香港亦冇人玩progressive death metal咁滯,最接近我只知道2003年審判日有隊Phantasmagoria,當時上台好似只玩咗一首歌,就係將Opeth全長二十分鐘嘅《Black Rose Immortal》cover晒,不過跟住唔知去向.會玩Opeth式prog-death同時有原創作品公開嘅香港band,Synergy應該係第一隊.
亦因為追咗咁多年至會明白有幾難sell,其實睇佢哋出live台下反應就知.而家代人聽core嘢同死衝嘢大,唔識首歌唔緊要你有個beat或者breakdown俾我live跟住玩就得,同覺得隊band個個人都係彈/打solo當riff至算technical/progressive,而唔係舊時用編曲做氣氛種手法.當冇咩特登寫俾觀眾現場玩嘅位,仲要差唔多首首歌都兩個字長每隔一陣就變一變,唔係事前已經聽過甚至聽得幾熟吓,身處現場的確唔係咁容易投入得到.好多人聽Synergy第一個回應都係「好Opeth」,呢份絕對係美譽,只不過Opeth屬於必聽個年代已經係十年前,當而家班後生會問返你「邊隊係Opeth」或者「唔係啩你仲聽Opeth」,「好Opeth」有時唔完全係好事.加上隊band已經少出show,亦唔多歌擺上網俾大家入場前溫定書,整體唔太利於推銷自己.有時有態度有原則係需要付出嘅.
而且其實已經冇咁Opeth架喇,早期啲歌較接近melodic death時期Carcass,2013年隻demo左右《Dromos Home》同《The First Filth》先開始大變,前者舊時個版本仲要更Opeth,中段唱一句就急停嗰吓放慢之餘結他全清聲,同後段入男聲bridge之前有一吓好progressive rock嘅清聲chord,就連唱法都好初期Opeth/瑞典death metal式用聲咬字較清有時甚至少少black,都係令人一聽就覺得Synergy「好Opeth」嘅特色.不過唔知係咪嫌造作得滯或者唔想太Opeth,最後版本幾個位都改到冇咁prog rock,唱亦集中典型death式沉聲,對於好鍾意舊版嘅我嚟講係有啲失望,樂器同演唱音色上對比大會更有效帶出首歌氣氛.
但呢個轉變令而家嘅Synergy搵到一條自己嘅歌路,「好Opeth」只係一個引子,其他歌聽真就會聽得出獨特之處,亦唔會令你覺得「咪又係邊隊外國band」.《The First Filth》,《迴》同《Dromos Home》一樣屬於「Opeth系」,要搵Synergy入門歌三揀一就得,只揀一首正路一定係《Dromos Home》,不過我更想推《迴》,除咗編曲同氣氛唔同另外兩首有自己風格,仲唱廣東話加有男女聲,創作同技術原素方面最多元代.
最直接嘅《優越論》係另一邊「Carcass系」,快板為主加唯一一首短歌(以Synergy標準寫首歌閒閒哋接近兩個字長,四分鐘叫好短架喇),第一次睇反應就係現場觀眾終於有個位唔會咁悶喇,目前亦只得呢一首現場向曲目.如果有睇佢哋早期live或者會記得《In Your Eyes》,係第一首正式公佈作品風格亦接近《優越論》,不過屬於最早期創作唔及而家咁成熟,好似後半個melodic solo outro唔太夾前面個feel之餘似應該擺喺BlackWine嘅歌而唔係呢度,當有相似同時更完整嘅《優越論》,《In Your Eyes》的確唔算好必要.但《LAIKA》作為樂隊一個時期嘅總結,就算搵唔到適合位置擺呢首歌,對我嚟講《In Your Eyes》最能代表變到「好Opeth」之前嘅Synergy,當bonus track送俾大家見識吓隊band初期係點都好吖,一隻CD夠位放架.(其實將兩首demo remaster完再塞埋入隻CD都仲夠位架,到時就真係變成階段性總結嘅Synergy全集喇)
中間四首咁高質素,我反而覺得缺憾在全碟開頭.一隻碟最重要開場做得到聲勢奪人,所以選曲一係夠恆一係最搶耳,而《夢道》個頭同《LAIKA》序曲連貫之餘氣勢的確好有開場格,但聽到後半有點後勁不繼,搵唔到「Opeth系」大反差編曲特色時更似一首加長版《優越論》,偏偏《優越論》優越之處就係唔賣編曲賣力度而濃縮成四分鐘炸晒佢,《夢道》長差唔多一倍但編曲集中death metal技術同節奏上變化,要寫得長同時維持到高音樂性絕對唔容易.當後面一連幾首每首都咁有特色,《LAIKA》最平淡反而係開場.
《Sodom and Gomorrah》放最後正路,通常實驗性最高,最玩氣氛或者全碟最爆嘅歌最啱用嚟埋尾,而呢個九分鐘長實驗幾蝦人聽,一來前面啲歌本身已經唔叫易聽相當花精神,最後一首仲要再玩長啲實驗啲,係挑戰緊聽眾精力同集中力.當然作曲編曲做得好可以救返,只係寫長歌最難一向係後面點樣可以冇突破都最少足以維持落去,而首歌最吸引係個頭但敗也在個頭開得太大.你一聽到唔知算印度定中東個intro,聽完頭六首個心點散都會醒一醒,因為一聽到個intro就會諗「咦嚟緊有新嘢喎」,跟住波動亦夠大,只不過嗰份異域氣氛只係最頭同後面整一整點綴一下,intro帶俾你「有新嘢」個想像空間好似一直都填補唔到.
當主題係史詩級聖經災難故事仲要做壓軸加埋呢個intro,我就預期會炸到天火焚城好撚勁噉撚樣,點知前半炸晒後面有點虛,就好似啲天火硬係出唔到,有點覺得俾人昆咗.不過當《LAIKA》係總結隻碟之前嘅Synergy,而《Sodom and Gomorrah》係一個未來新歌方向嘅新嘗試的話,我對新歌又會有啲期待,因為首歌做唔足一回事的確做到前面咁多首(舊)歌未試過嘅嘢,Carcass完Opeth完之後睇吓可以再搵到乜嘢新玩法.我會希望唱方面可以實驗多啲.
其實我覺得拆聲方面demo時期以至《In Your Eyes》都比正式錄碟時變化更豐富,而家有時唱腔聲調偏向單一,有啲位用返高音啲black返啲聲底唱會更惡.而且本身已經有把高識別性男聲時,男女聲理應有更大發揮空間,當然有啲嘢太多就濫,好似全隻碟每當有男聲出現就寧舍搶耳,因為做到一份好似專誠搵人featuring唱嘅效果而突出,只不過當本身就唱得之餘Synergy音樂就係多元,呢方面好值得發展一下.例如,如果《Dromos Home》頭幾句拆聲用偏black腔方式唱(其實demo版就係噉),甚至男女聲每人輪流唱幾句,氣氛已經好唔同甚至更強烈.
另一樣當然係唱多啲廣東詞啦,始終冇成員英文特別好時,英文詞好難寫得靚更難冇錯,正如兩首舊歌英文詞其實有相當多文法錯誤,如果唔係隻碟兼作一個總結而盡量保留歷史痕跡,我係成員的話一定提議呢兩首不如重新填過詞啦.如果全部唱中文咪乜都唔使怕囉~加上呢個時代廣東話文化比以往更重要,堅持唱廣東話更加有意思有價值.
而出下一隻碟時,希望錄音方面會再有突破.呢兩年香港metal band出品帶出完全Made in Hong Kong嘅製作質素唔會差得過外國同級樂隊,雖然仍然有一份近代metal碟普遍嘅電子修飾味,但相信好難避免,因為有好多嘢你唔係租專業studio要喺自己band房錄就一定有限制,單單鼓聲份質感同空間感已經好大分別.《LAIKA》有嘗試模擬返份真實感,但都好難完全洗甩份電子味,不過成品已經好靚聲架喇,你估我唔希望可以錄到《My Arms Your Hearse》咁勁咩,香港又土地問題又成本問題又唔夠呢方面器材人才,做得到先得架.當近兩年香港自家錄音製作質素大有進步,現時環境許可下做得到呢個水準時,相信下隻碟唔會係短期內嘅事,到時本地錄音製作應該又會再進最少一步,到時啲聲可以更具臨場真實感就好喇.
不過個包裝就唔好再咁玩嘢喇.近幾年香港改變嘅唔止錄音技術,仲有大家出碟除咗鬥音樂仲有鬥花巧,想搵隊band出碟正正經經用普通CD盒仲難搵過出digipak出boxset,而《LAIKA》係繼雞蛋蒸肉餅個蒸籠之後再一個華而不實顛峰,打開隻碟會升起呢吓係好特別,但係個盒冇位食實隻CD,每次打開甚至拎起個紙盒隻CD會跌出嚟嘅機率係50%.
相信我係全香港第一個拎到隻實體碟嘅人,只不過早入手半個月即係隻碟會跌多半個月,當你18/3去到release party買碟時我應該會同你一齊買返隻,因為到時隻CD已經跌到爛Q咗,呢個digipak可以令我開多個專欄叫「跌花CD」.唔買多隻CD咪買黑膠囉,雖然佢哋唔係第一隊計劃出黑膠嘅香港metal band,不過出膠其實好多問題要克服,Synergy應該係Hyponic之後第一隊成功出到膠,仲要雙透明黑膠相當型,如果連黑膠都做到打開個盒隻碟會自動升起就型到爆(到時可能個盒仲貴過隻膠).
雖然我好鍾意《LAIKA》,Synergy亦一定係香港metal史上獨一無二,好遺憾亦好老實亦好諷刺,我唔覺得隻碟喺香港呢個自己地方可以點樣幫到Synergy,因為眾所周知而家香港而家班觀眾聽眾喺core年代聽開長大,當代progressive亦已經同舊時唔一樣,要佢哋肯認真聽返尤其睇返上一代嘅progressive/death絕對唔簡單甚至嘥氣.加上歷史加經驗之談,呢類喺本地算異類玩得咁唔本地嘅metal band,往往向海外發展先會得到應得嘅賞識同回報,遠嘅有Hyponic,近嘅一定係Karmacipher:
十年前Thornslaughter只出得到一隻demo(唔計Hyponic同Heresy呢班doom death老前輩,Cadaver之前香港應該未試過有death metal band成功出到碟?),之後得返兩個人繼續捱落去歌路band名都轉過唔止一次,製作經年終於嘔心瀝血出到香港第一隻dissonant death metal碟《Necroracle》,喺冇主動向海外宣傳嘅情況下,都俾大量外國metal網勁讚選為年度大碟.反觀香港,上年第二隻碟都出咗喇,而家仲大把人問緊邊隊係Karmacipher,乜嘢係dissonant death metal.
當夾band搞band房越來越難,穩穩陣陣開開心心夾夾band出出show順便媾媾女就係喺香港夾band嘅核心價值,正因呢種心態香港(metal) band好少有大突破大驚喜,所以玩得好我會支持,但會更尊敬Synergy呢類偏鋒樂隊,因為敢冒險走幾乎喺本地做唔到嘅路線,再而達到音樂上嘅成功,付出更大收獲更難,但做得到嘅可以更有效喺世界層面幫助推廣香港band整體.而之前已經差唔多逢係NOWED搞嘅香港/大陸metal gig就見得到佢哋嘅Synergy,出《LAIKA》之後正式由live台柱變成NOWED Records一份子,係時候把握向國際進軍喇.
噉係咪亦代表望咗好耐嘅INDenial X Synergy co-headline tour有冇機會成真?
Synergy@facebook
http://www.facebook.com/synergyhongkong
Synergy@Bandcamp
http://synergyprog.bandcamp.com
18/3/2018 Synergy "LAIKA" Album Release Show


c: text/html

text:
荷里活 必去景點及年輕世代藝術公園附近酒店推介
年輕世代藝術公園附近酒店預訂
累積 10 晚,送 1 晚
仲可享精選酒店神秘優惠價
荷里活必去推介 - 年輕世代藝術公園
想去 荷里活 自由行?等 Hotels.com 帶你玩盡 荷里活年輕世代藝術公園 啦!留意我地文章,話你知去荷里活 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋荷里活年輕世代藝術公園 附近有咩酒店,等你更加容易計劃行程,慳返酒店來回景點嘅時間.
荷里活年輕世代藝術公園 自由行
去得荷里活年輕世代藝術公園 自由行最緊要一定係揀啱日子去.一啲熱門景點例如,荷里活 嘅 年輕世代藝術公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
荷里活年輕世代藝術公園 交通
想去年輕世代藝術公園 暢順無阻濟,最好就係出發前,睇清楚荷里活年輕世代藝術公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
荷里活年輕世代藝術公園 必食必買攻略
荷里活年輕世代藝術公園一直都係旅遊熱門地點,去到荷里活年輕世代藝術公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
呔仔快7歲,細細快6歲,我仍當自己係新手媽媽,因為佢地每日長大,我要面對既係唔同年歲既佢地.我真係未湊過7歲小朋友,都在努力學習中,哈哈!在7年湊仔過程當中,最大挑戰應該係佢地3幾歲時食飯誓願既階段,真係餐餐食你2粒鐘.唔緊要,人總會長大,唔會10歲仲係食2粒鐘飯既!呢D都係一個階段既煩腦,反而性格上既教導會係重點.
由我一個無咩規矩既人黎教仔,可能我驚自己好似我媽咪咁第時受返晒,所以教仔既野我執得好正架!希望同呔細好似好朋友咁相處既同時,佢地係識得尊重大人,知道小朋友要聽大人說話.平時我地每樣野都會比選擇佢地,唔會命令式要佢地咁就咁,當然佢地可選擇既都係我地揀過架啦 haha... 又好得意架喎!小朋友唔好比佢自己過份話事,你比2個選擇佢,佢就會好開心咁覺得自己可以話事,呢招好用架!因為佢自己揀左之後,就會負責任地完成,仲好有滿足感添.
最怕小朋友細細個就同大人討價還價!你offer 1樣野比佢,佢就貪心地要2樣,唔明點解唔可以滿足現狀,一扭計,D大人就會話 : 好啦好啦! Um..如果真係好,做咩一開始唔話比2樣,咁咪唔使大家講黎講去,既然都唔諗住教.有時候唔係為左果樣野既價值,而係要建立佢一個觀念,識知足!可惜好多大人就係一句: 唔係點唧?
“咁唔係點唧?” 呢句說話係咪好耳熟呢? 身邊總有一D爸爸媽媽,同你講湊仔經時,會經常講到呢句 : 咁唔係點唧?? 其實講呢句既朋友係自私的,唔想對小朋友付出,妥協所有野就唔需要花時間去陪去教小朋友,係咪? 所以當講開咁咁咁唔多好喎,佢地就會一句 : 咁唔係點唧?? 我一直都唔相信,一個30歲既大人既智慧會對應唔到一個只得幾歲既小朋友,係睇你想唔想花精神去教佢,並唔係口中所講既無佢符,如果係就大鑊喇,幾歲可以控制大局自己話晒事,細個唔教,唔好諗住佢再大D會聽你支笛喇!下次當自己再心諗 “唔係點唧” 果時,認真諗下方法去管教小朋友,記住只有大人先係最終話事果個,一齊努力教仔吧!


text:
李嘉誠 喺今年業績公布會上宣布退休,呢個消息都幾震撼,雖然有一陣南洋風味,就係留任公司顧問(大家諗住李光耀交棒點交嘅),但 李嘉誠 呢種人,正常嚟講係做到死果日至係,佢依家喺健康唔似有大問題情況下宣布退休,大家應該知有事發生.
李嘉誠 撤退計劃大致完成
李嘉誠 係依家呢一刻都扮到係親中,但實際唔係果回事,否則佢唔會大舉投資歐洲,兼且獲批,而且我好相信 李嘉誠 實際上有袋住本EU Passport,因為Non-EU National 或 Company 要喺EU買咁多公司都係十分之麻煩嘅事,否則BREXIT都唔會搞到英國商界總體上係牙痛咁聲. 李嘉誠 依家連汕頭大學榮譽主席都唔要,交俾李澤楷做,即係意味住,佢個人都會撤出香港,佢隨時喺歐洲嘅時間多過香港都唔奇,佢用李嘉誠基金會名義去做呢件事,無人吹得佢漲嘅. 李嘉誠 講果句,我可以隨時去旅行,後面係話中有話嘅,佢對中國嘅前景,以至香港嘅前景點睇,其實大家心中有數,唔駛多講㗎喇.
你未必贊同 李嘉誠 喺香港嘅做生意態度(佢喺德國反而係okay,Rossmann啲嘢一般會減得平過DM),只不過,佢做每一步都係經常仔細推敲同研究至出手,而且部署靜雞雞,大家諗吓佢用咗幾多時間將中國業務大致撤離,並且將資金搬到一街都係平資產嘅歐盟,所以 李嘉誠 真係狠下決心,連汕頭大學榮譽主席都唔做果陣,你知大勢已去,隨時呢個決定係同習近平稱帝有關,既然誠哥都已經走人,點解你仲要眷戀香港嘅資產?所以都係果句,喺香港嘅資產,係時候按步就班咁沽俾班接火棒嘅中國人(如果佢地仲有錢嘅話),然後攞住你本BNO或者其他國家護照走人算數,無謂就支爆前夕困獸鬥,呢樣嘢係一啲都唔好玩嘅.
喺國共大戰果陣,有唔少上海人都無意識到中共入城就等同玩完,無撤離到香港,結果當然係家破人亡嘅錯誤,香港人叫運氣唔錯,有廿年時間借番嚟撤退,兼且英國留低咗本護照做暗門,如果依家有機會撤退仲唔撤退,支爆係乜都可以發生,你就後悔莫及.好多嘢,跟誠哥無衰嘅.


text:
2016年5月18日 星期三
2016年5月12日 星期四
和宜合道熟食市場
胡椒脆餅 (Papadum)$8一塊,叫左兩塊
今次算平,因為又脆,又大塊
肉燥夠味,雞肉比較乾
草莓珍珠奶茶,真奶茶配草莓粉,所以飲奶茶比較好
連蕎麥麵都係韓式,因為蕎麥麵係爽嘅(類似水冷麵嘅感覺),裡面有韓國醃蘿蔔
之後返去再叫,個女人識講係咪酸翁Band?
燒雞入味
居然同時有薄荷乳酪同檸檬
一個師奶去買飯
客:你邊樣最易整?
老闆:最易整梗係龍利柳,煎就得
客:豬軟骨呢?
老闆:我啲豬軟骨無出面咁林,硬啲,自己炆嘅!豬扒都唔韌
我啲河粉係金邊粉,煮唔爛嘅!
客:咁要豬扒啦!我個女叫我買,佢要食林
之後
又有人去叫飯(今次係一個後生仔),但未煮好飯
老闆:仲有無飯?或者你試下我地撈麵啊!
員工:無啦……煮緊
老闆:無?
員工:呢個硬嘅
老闆:無嘅過去隔離蘭姐(唔記得有無錯名)借啲啦!
客:咩話?
老闆:我話我地無飯就過去隔離問人借飯,你都有得叫
所以哥仔你好好彩,出面一定睬你都傻
走人
2016年5月9日 星期一
圓玄學院 樂農
圓玄學院 門口已經有招牌
原來石榴伴雲耳就係得石榴同雲耳,無撈醋,要兩樣一齊食就會夠味
茄子有日式風味
雖然唔會買素肉,但呢個其實係素鴨,不過自己包,煎完之後有外脆內軟嘅感覺,唔係硬
有甜味,唔係太甜,到核桃肉
茶錢$8位,,要加一,埋單$310
2016年5月5日 星期四
荃灣 檳城香辣屋 有鑊氣
因為接近2Pm先去到,我地係唯一一枱客
味道比較甜
有椰漿同香茅味,但唔知點解係黃色嘅
如果有江魚仔同花生就係完全正宗,但老闆娘自己話好多客人唔識欣賞,見到江魚仔就會撥開,江魚仔要炒,因為唔想曬嘢,所以唔落.雖然我都唔係好食魚乾,但唔明點解連花生都唔要,唔通上高登食得太多花生?
估唔到舖頭細細,正常就唔會有大排檔嘅爐頭,但炒得出大排檔嘅鑊氣.原來香港都有唔係星洲炒米河粉版,得咖哩味嘅貴刁(以你地嘅智慧,我相信你地明我講咩嘅)(福建人叫河粉做粿條,貴刁應該係福建話音譯)!雖然有臘腸,但當然味道會比大馬當地食差少少,但無大馬咁油
訂閱: 文章 (Atom)


text:
bridal academy 日校呢間真係唔錯,學費都可以接受,我有個Friend之前都係個度讀,本身我都叫佢唔好,因為呢D學校好多都係呃人,又會話到自己點好點好咁,究竟bridal academy好唔好呢?睇佢出到黎完全兩回事,我就知道了.所以我個時都陪佢上去聽下D課程資料,廢是佢俾人氹多兩氹就落搭.上到去有個課程顧問招呼我地,都幾nice,之後佢好詳細咁同我地講解個日校課程既資料,好似課程內容同學費點收個D,我個Friend又傻下傻下咁唔識問,我咪係咁幫佢問多D資料,順便Chok下佢地係咪真係佢地講到咁好,最後都傾左成兩個幾鐘,個顧問都真係有問必答既,而且都正路既,咁我個Friend都話對呢方面有興趣,咁最後都入左去讀,我見佢讀緊既期間都有好多實習機會,又識到好多個方面既人,出到黎都Keep住有Job做,所以比較起其他同類型學校,bridal academy 認受性都算唔錯.
bridal academy日校課程教既野都幾貼近而家既trend,因為呢行最怕就係跟唔上出面既節奏,學費又高,教既野唔係最update,咁就弊.呢幾年興韓妝,我個時就係呢間學校報左個韓國化妝Course,跟佢地一團人就去左韓國學正宗既韓式化妝,仲要係跟都敏俊C個化妝師上堂,開心死! 成個trip都好好玩好充實,學到好多實用既野.個次去完之後就開始陸續見到有類似既韓國化妝團出現,我唔敢話人地抄佢地,但起碼呢間學校認受性高.都算係帶頭做起,可見佢地係化妝呢行既資訊都係update既!!


text:
瞞婚激咀Sweet到漏 史上最閃「翠如永城配」
Sun Mar 19 2017 23:50:00 GMT+0800 (中國標準時間)
撰文︰Take it e時
黃翠如同洪永城喺無綫劇《我瞞結婚了》再度合作,今次仲「終於喺埋一齊」飾演夫妻,「名正言順」打情罵俏兼親熱.除咗劇中激咀場面睇到觀眾面都紅晒之餘,唔少網民都指兩個人配搭得非常好,大讚佢哋依然都係咁有默契!
其實之前黃翠如同洪永城合作,無論係拍旅遊節目定係拍劇集,都受到好多觀眾嘅歡迎;而喺唔同節目中因為身份不同,佢哋每次又都會擦出唔同嘅新火花.咁多次「拍住上」嘅經歷,你又最鍾意佢哋邊次嘅配搭呢?
《走過浮華大地》系列
兩個人一齊去旅行,開心又輕鬆.除咗介紹旅遊勝地嘅時候非常合拍,旅程中兩人嘅相處同互動亦非常自然,令唔少觀眾覺得兩個人「好襯」.難怪嗰段時間佢哋都傳出唔少緋聞~
《愛我請留言》
今次翠如飾演嘅茹初見同洪永城嘅張日熙,可以話真係「有緣冇份」.兩個人演繹情侶由相愛到分手嘅經歷,演得真實之餘,感情上嘅矛盾亦非常有張力,當時真係睇到螢幕前嘅觀眾好心痛.
《我瞞結婚了》
今次劇集入面佢哋飾演瞞婚夫妻,偷鍚,隔空飛吻,激咀,唔少互動都Sweet到爆燈.兩個人嘅打情罵俏,隔住個螢幕都覺得好冧,呢次配搭又有冇俾到你幸福感呢?


text:
2008年秋季京阪神紅葉+白浜溫泉之旅(第三天) – 嵐山,心齋橋
2008年11月27日
梅田 > 嵐山 > 京都駅 > 心齋橋 > 梅田
今日既行程原本係計劃上午去京都嵐山,下午去二條城,然後再去貴船神社睇紅葉.但後來覺得京都既紅葉並唔係想像中咁靚,團友又想多D時間去shopping,所以下午既行程改為去心齋橋一帶行街.
吸收左尋日食早餐既經驗,今日我地9點前就去酒店19樓食西式早餐.食完早餐大約9點半左右,去到阪急電車駅時,啱啱好可以坐到一班特急列車.從梅田坐阪急電車去嵐山,需要係桂站轉一次車,因為上一次去京都時已經坐過,所以咁次完全冇難度.
阪急電車內
上次去京都已經去過一次嵐山,今次去主要係想試下坐小火車睇紅葉既感受.我地大約10點半到達嵐山,離坐小火車時間仲有一個半小時左右,可以慢慢影下相先.同上次相比,今日既嵐山真係人頭湧湧.
嵐山公園一景
滿山紅葉
渡月橋上
因為上次已經入過天龍寺,所以今次冇再入去,而改由側邊小路穿過竹林去小火車嵯峨野站上火車.
由呢條路入去就係竹林
竹林
果然係紅葉季節,嵯峨野車站內人山人海,原來小火車可以買企位架,好彩我地之前係機場JR Counter買定車飛,有位坐.
嵯峨小火車
本來對於今日坐小火車欣賞紅葉既節目好有期望架,但原來發覺都係不外如事,真係有D失望.
嵐山景色
再黎嵐山景色
12點15左右小火車到左亀岡站,因為12點32分有一班車由JR馬堀站去京都駅,而由小火車亀岡站行去JR馬堀站都要行10分鐘,所以一落車就要急急腳咁行,唔係miss左呢班車就要等多半個鐘先有車.
小火車亀岡站外既田野
第一次由京都駅坐JR返大阪,唔知原來大阪只係個中途站,開頭睇極都搵唔到有寫住去大阪既火車,後來問車站人員先知原來去姬路方向既火車全部會經大阪駅,最後兜兜轉轉白白浪費左半個鐘時間.
到左大阪駅又要轉地鐵,去到心齋橋都已經係下午3點啦,第一時間搵食啦.今次既目標係美津の大阪燒,本來print左張coupon,可以有杯免費贈飲架,可惜冇帶去.
大阪燒套餐,盛惠2050円
燒完個樣
食完之後既節目就只係行街,冇咩好介紹.
行行下係千日前近南海電鐵車站果邊入口附近,發現呢間餅店好多人排隊喎.
原來係買呢隻芝士蛋糕
我地當然唔汁輸買件返酒店食啦
接近7點幾果陣,個天開始落少少雨,所以我地都提前返酒店,返房前順便上酒店27樓個展望台睇下夜景.
位於大阪格蘭比亞酒店27樓既展望台,其實呢度有幾間高級餐廳,只係兩邊有落地玻璃可以俾人睇景,不過免費野都唔錯囉.
由於落雨都唔想行得太遠,最後只係附近間吉野家食碗平價牛肉飯.唔知點解係日本吉野家好似冇女仔入去食,唔通D女仔嫌佢cheap?
因為明日會自駕車去白浜,所以食完飯之後我地就行去明日取車既日產租車公司,預先搵定位置方便第二朝可以準時去到.日產租車公司就係大阪第一酒店入面,其實只係一個小小既counter,只得兩名職員.
原來由JR大阪駅附近地下有一條面積好大既地下街,由JR大阪駅去大阪第一酒店可以由地下街行過去,好方便.地下街亦有好多商店同藥房,不過D野就比心齋橋貴.
提到藥房,關西既藥房比起東京果D真係大規模好多,產品種類又多好多,除左藥物同化妝品,仲有好多唔同種類既家屋清潔用品,所以去大阪藥房係必到之地,而心齋橋就係藥房最多又較平既地方.
經過多次格價,我地發現係心齋橋既呢間藥房可以講得係全區最平,比起近道頓堀果D平左差唔多20%架.
呢間藥房都係位於心齋橋筋商店街上,地址係南船場三丁目5番17號,如果係地鐵心齋橋站大丸百貨公司出口出黎,沿心齋橋筋商店街向北行,經過Loft再過埋長堀通,就會見到一間叫Step既鞋店,再行前50米就係架啦.


text:
杜拜 必去景點及杜拜運動中心附近酒店推介
杜拜運動中心附近酒店預訂
累積 10 晚,送 1 晚
仲可享精選酒店神秘優惠價
杜拜必去推介 - 杜拜運動中心
想去 杜拜 自由行?等 Hotels.com 帶你玩盡 杜拜杜拜運動中心 啦!留意我地文章,話你知去杜拜 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋杜拜杜拜運動中心 附近有咩酒店,等你更加容易計劃行程,慳返酒店來回景點嘅時間.
杜拜杜拜運動中心 自由行
去得杜拜杜拜運動中心 自由行最緊要一定係揀啱日子去.一啲熱門景點例如,杜拜 嘅 杜拜運動中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
杜拜杜拜運動中心 交通
想去杜拜運動中心 暢順無阻濟,最好就係出發前,睇清楚杜拜杜拜運動中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
杜拜杜拜運動中心 必食必買攻略
杜拜杜拜運動中心一直都係旅遊熱門地點,去到杜拜杜拜運動中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
一般人旅行玩慕尼黑,或多或少會去骨灰級嘅景點 – Königsee(國王湖).但係香港一如啲本土旅遊網站,雜誌,有啲必去紫薯芝士流心拉絲隱世任食,無人介紹或者當地人帶/叫你去,你係唔識去.所以去慕尼黑,識去一定去Tegernsee(泰根湖).
呢日同係慕尼黑Working Holiday嘅香港人一齊出去遊湖,坐住阿BOB架車大概1個鐘頭就到.阿BOB (BayerischeOberlandBahn), 乃係一間巴伐利亞州私營鐵路公司.有三條行走路線咁多,而且沿途有好多滑雪場地,所以冬季都有唔少人搭佢去滑雪.
我地一到埗就行走去湖邊嘅Biergarten醫肚,Tegernsee除左出名在佢個湖之外,仲因為呢度有Hoftbräu嘅啤酒廠,所以我諗都唔諗就叫番個正宗拜仁豬腩肉同Tegernsee啤酒試試佢.
食飽飽,就沿住湖邊行消化下,順便搵下有冇船出租出湖中心玩下.呢度出租嘅船一般都係電力發動,唔需駕照,同玩玩具無分別.可惜我地太遲食完晏嘅關係,所有船都已經租曬出去,等下架番黎又唔知等到幾時.所以我地決定唔等,繼續行.
所謂”會當凌絕頂,一覽眾山小”,想一覽成個Tegernsee嘅全相,就不能不行上山.但係過癮嘅係,其實我地一行五個人個個都行輕裝上陣,以為行個山仔同打個喊露一樣咁易,呢下先係中伏嘅開始.
我地根據地圖,上山頂大概需時個半鐘,大家都諗住輕鬆做到,點知大家越行越唔對路:先唔講大家對鞋都唔岩行山,我地行左半個鐘頭有多,見到有對父子踩住越野單車落山,我地就問佢地仲有幾落到山頂啦.點知佢答我地:Well,仲有個半鐘到啦.
What,咁即係我地依家上山再落番去咪要4個鐘?(果陣時,已經大概3點幾,而且10月嘅慕尼黑6點幾就開始天黑.)
如是者,我地一於好少理,行番落山腰嘅一間酒店睇Tegernsee算數.然後落番山腳食個雪榚嘆杯野飲,享受下太陽落山之前最後嘅餘溫.
有興趣嘅朋友,可以去鋒狂德意志 JonWHDeutschland 俾個Like同Follow我, 又或者可以直接Follow我個Wordpress.
Flickr: 鋒狂德意志 Deutschland Working Holiday


text:
大陸今期流行三個歌唱比賽,最想睇其實係《中國好歌曲》,但見個名你都知道呢個可能係大陸電視史最有意思嘅音樂比賽節目,香港傳媒一定唔會宣傳,普羅香港人一定唔會留意.其他兩個人人都係追《我是歌手》,我較鍾意《中國音超》,唔係單純因為謝安琪,G.E.M.我都like,不過佢參加個比賽已經演變成純技術比試大家只係鬥嗌,雖然我都受聽咗咁多年metal反而覺得唔鳩叫唔多似唱歌添啦,同其實我好鍾意G.E.M.版《喜歡你》架,但係見而家網上面似乎一面倒「識聽歌一定屌G.E.M.淨係識鳩嗌」,我就唔好意思出聲話俾大家聽我鍾意佢喺《我是歌手》唱嗰幾首歌,廢事俾人笑我膚淺啦.
另一個原因係,大家心態真係太唔同,G.E.M.你點睇都覺得只為要贏,但謝安琪完全相反.佢做咗兩樣嘢,令我對佢再加好感:一來梗係香港人返大陸參加比賽,第一場就唱廣東歌表明身份同態度,去人哋主場仲玩到咁大,同搵自己前途較飛搏第一round就比人飛出局一樣冇咩分別,當然寸得起先可以噉玩法.
然後唱咗首本名曲《The One & Only》,你會話有咩出奇,但其實睇返各大歌唱比賽就知真係好出奇,直到今時今日即使超級出名歌手參加歌唱比賽,都冇幾多個會揀唱自己歌,諗深一層其實好諷刺,就當你真係好有料,點解要靠其他人啲金曲用或者較易拎到高分嘅「另一面的我」表演,而唔會好有信心噉憑自己把聲唱返自己嘅歌去贏?G.E.M.本身大把旋律技術兼備好歌,希望佢之後會有一場唱《睡公主》呢首代表作,雖然冇咩期望因為佢參賽有點過份計算唔似會肯行呢步,同老實,咁多年嚟我未聽過佢有一次live唱《睡公主》係唱得好...
謝安琪參賽再加好睇,係睇得人好舒服.睇佢談吐舉止,悠然自得唔志在點樣同你鬥,但其中又抱住一份堅持,雖然論唱而家把聲開始沉,好在技巧同感情比以前成熟(不過咬字有點太用力英文口音亦好硬),只係狀態始終唔算上盛依舊好聽但每場總有失誤,只係睇到佢唱完《The One & Only》份神情,所表達係有時一個歌手上台唔係為贏 - 不論係贏其他人還是贏自己 - 而只為可以唱到想唱嘅歌.呢一點,G.E.M.應該仲要磨練好漫長歲月之後,先有機會領悟得到.


text:
長頸鹿
長頸鹿係一種生活喺非洲嘅反芻偶蹄動物,亦係現時世上最高嘅陸上動物.公可以去到4.8到5.5米高,重達900公斤.乸身形一般細啲.
長頸鹿係非洲特有嘅動物,同鹿,牛等有親緣關係,但係唔同科,即長頸鹿科.長頸鹿科包括長頸鹿同霍加狓兩種動物.
長頸鹿學名為camelopardalis,源於早期羅馬帝國時期啲人同佢起嘅名,意思係駱駝同豹嘅混合體,因為佢嘅外形類似呢兩種動物嘅混合體.
中國明朝時鄭和嘅船隊航行到東非,就曾經帶兩隻長頸鹿返到北京,俾當時嘅人認為係麒麟.明成祖以此祥瑞之兆嚟表明自己施政嘅偉大.時至今日,日文同韓文仍然叫長頸鹿做麒麟.
中國典籍關於長頸鹿嘅記載,最早出自晉代李石所寫嘅《續博物志》,記錄咗非洲索馬里沿岸撥拔力古國出產嘅異獸,身高一丈餘頸長九尺.宋代趙汝適寫嘅《諸番志》中就話非洲長頸鹿係徂蠟:「狀如駝馳,而大如牛,色黃,前腳高五尺,後低三尺,頭高向上」.
分類[編輯]
長頸鹿根據顏色,花紋變化同分布範圍等嘅差別可分為9個亞種.
- 蘇丹長頸鹿(G.c. antiquorum);斑點紋小,較不規則,覆蓋腿內側.分布蘇丹西部同西南部.
- 努比亞長頸鹿(G.c. camelopardalis);斑點呈四方形,栗色;底色為白色.腿內側同上肢以下無斑點.分布蘇丹東部,剛果東北部.
- 烏干達長頸鹿(G.c. rothschildi);斑點深褐色呈長方形,網紋模糊.下肢有時帶斑點.分布烏干達,肯雅北部同中部.
- Thornicroft 長頸鹿(G.c. thornicrofti);星狀斑點,延伸至下肢.分布贊比亞.
- 西非長頸鹿,或尼日利亞長頸鹿(G.c. peralta);淺黃色斑點.分布乍得.
有啲資料將蘇丹長頸鹿,西非長頸鹿,努比亞長頸鹿,羅氏長頸鹿同安哥拉長頸鹿,南非長頸鹿列入一個亞種.
另有四種長頸鹿亞種存在爭議.即開普長頸鹿,拉多長頸鹿,剛果長頸鹿同埋Transvaal長頸鹿.更有科學家認為除咗馬賽長頸鹿以外,其他亞種可以併為一個亞種.
長頸鹿體長12-15英尺,高15-17英尺.公重1700-4200磅.乸矮過公1-2英尺,輕幾百磅.公乸均長角.乸隻角細啲.網紋長頸鹿比其他亞種稍為細.體色隨亞種同埋年齡有深淺變化.
特點[編輯]
長頸鹿最令人熟悉嘅特點就係長頸.頸長令佢哋食到樹上嘅葉.四肢亦相當長.長頸鹿頸嘅骨結構基本上同其他偶蹄動物差唔多.長頸鹿有七個變長嘅頸部脊椎(數目同馬同埋人相同).角係骨質,俾皮膚噙實.
長頸鹿嘅循環系統與眾不同.10公斤重嘅心可以產生比其他動物多兩倍嘅血壓,保證個頭有血到.頸上面一個複雜嘅組織結構可以避免長頸鹿低頭喝水嗰時個腦血壓過高造成腦出血.下肢嘅血管承受好高嘅血壓,換轉係其他動物可能會造成毛細血管爆裂,而長頸鹿嘅下肢俾又厚又實嘅皮包實,避咗呢尾嘢.
長頸鹿有長睫毛,眼呈深啡色,係所有陸上動物中最大嘅.視力敏銳,再加上身高嘅優勢,能夠睇到一公里遠嘅嘢.長頸鹿冇淚腺,佢用脷去清潔眼球表面.德國法蘭克福動物園嘅研究人員發現長頸鹿得有限嘅色覺,分到一啲色.
長頸鹿有32隻牙,齒式為I 0/3, C 0/1, P 3/3, M 3/3;同牛一樣冇上門齒,口腔內因冇犬齒,令門齒與前臼齒間有空位,叫做齒虛位(diastema),可用嚟儲埋植物咁嘅嘢.
繁殖[編輯]
長頸鹿公會通過品嘗乸嘅尿嚟判斷乸嘅發情狀態.呢種行為係一個被稱為Flehman反應嘅過程.長頸鹿嘅懷孕期為14-15個月,每次產一胎.乸係企喺度生仔;羊膜破裂,幼鹿落地而生.幼鹿約1.8米高.出世幾個鐘頭後幼鹿就可以奔跑,同其他出咗世幾個禮拜嘅鹿仔冇分別.然而出世之後頭兩個禮拜幼鹿多數時候會伏響地上靜卧,由阿媽保護.雖然成年長頸鹿由於個頭碩大唔怕敵害嘅侵襲,但幼鹿就可能俾獅子,豹同鬣狗攻擊.長頸鹿嘅花紋被認為係有偽裝功能.只有大概25-50%嘅幼鹿可以活到成年.野外嘅長頸鹿,壽命有20-25年,喺動物園裏面養就可以活到28年.
喺香港,以前荔園動物園未結業以前,養左兩隻長頸鹿,結業之後(1993年7月31日),嗰兩隻長頸鹿就送咗畀深圳動物園養.
習性[編輯]
喺野外,長頸鹿係食樹葉,尤其係含羞草屬嘅樹葉;但其實佢完全能夠以食用其他種類嘅樹枝為生.一頭長頸鹿每日可以食63公斤樹枝同嫩枝.
長頸鹿行路姿態悠閑.行路嗰時一側嘅前後肢向前挪動而另一側嘅前後肢着地.呢個係大型四足動物常用嘅運動方式,比如大象都係用呢種方式行.但係長頸鹿遇到敵害攻擊能夠以60公里時速進行短距離奔跑,奔跑姿勢好笨拙,前後肢交替着地.長頸鹿心臟太細,令佢做唔到長距離奔跑.
當受到威脅時,長頸鹿嘅防禦方法係用蹄猛踢敵害,踢一下足以將獅子嘅頭骨踢碎或者肋骨粉碎.
長頸鹿每天的瞓覺時間是所有哺乳動物中最短嘅.一般認為只有20分鐘到兩小時之間.佢可以擘大眼瞓覺.
長頸鹿用長達40厘米嘅脷來清理面部嘅蟲仔.長頸鹿條脷唔怕荊棘,可以自如咁進食多刺嘅葉.南非長頸鹿偏好金合歡屬(Acacia)嘅植物,尤其係Acacia erioloba呢種植物,條脷甚至能夠抵禦這種植物帶有嘅毒刺.
一般人誤以為長頸鹿係啞嘅.但有研究表明長頸鹿之間用(人耳聽唔到嘅)次聲波來進行非常複雜嘅交流.
起源[編輯]
根據化石記錄,長頸鹿最早由中新世初期由鹿科動物分化而來.最早嘅長頸鹿科化石係Climacoceras同Canthumeryx.後來演化出古麟(Paleotragus),一種中新世早期生有短角,短頸嘅長頸鹿祖先.到中新世晚期古麟進化為薩摩獸(Samotherium).喺上新世,薩摩獸分化為兩支,一支係霍加狓,另一支係最早嘅現代長頸鹿.霍加狓係長頸鹿科僅存嘅兩種動物之一,相貌基本上反映中新世長頸鹿類動物個樣.
長頸鹿類動物進化上重有一支,稱為西洼獸,係一種生有四隻角,體態粗壯嘅動物.而家已絕種.喺蘇美爾(Summarian)文化遺址亦發現咗一啲動物嘅青銅像,酷似西洼獸.說明西洼獸好可能喺中東一直殘存至幾千年前.
長頸鹿嘅地史譜系如下:
- 全新世
-
- Giraffa camelopardalis
- Okapia johnstoni
-
- 更新世
-
- Giraffa camelopardalis
- Giraffa jumae
- Giraffa gracilis
- Giraffa sivalensis
- Okapia stillei
- Sivatherium giganteum
- Sivatherium maurusium
-
- 上新世
-
- Giraffa attica
- Giraffa punjabiensis
- Giraffa priscilla
- Samotherium boissieri
- Samotherium sp.
-
- 中新世
- 晚中新世
- Amotherium africanum
- Samotherium sp.
- Palaeotragus germaini
- Palaeotragus primaevus
- 中中新世
- Palaeotragus primaevus
- 早中新世
- Prolibytherium magnieri
- 晚中新世
- 漸新世
-
- Eumeryx sp.
-
進化[編輯]
長頸鹿條頸同腿按比例都比其他有蹄動物長.目前重未確定到係長頸鹿條頸同腿點解咁長,但可以通過觀察現存長頸鹿嘅行為嚟推測點解佢哋會生咁長條頸.
長頸的確可以畀長頸鹿食到樹冠上嘅葉.然而長頸鹿乸矮過公,往往食低處嘅樹葉,所以好難講長頸僅僅只係為咗食果方面的原因.此外,長頸會令長頸鹿飲水造成相當嘅困難.長頸鹿佔據嘅生態位只有非洲象一個競爭物種,所以並無選擇壓力嚟迫使長頸鹿喺咁長時間保持長頸嘅狀態.一個可能嘅解釋係長頸鹿喺進化初期非洲存在其他體形高大嘅有蹄動物競爭者,而呢啲有蹄動物現在已經滅絕.長頸鹿條頸就係同呢啲大型有蹄動物競爭中變長嘅.今日嘅長頸係遠古競爭嘅遺留.
長頸鹿嘅前肢亦都好長.呢啲長腿可以令長頸鹿快速奔跑,並用來禦敵.重未清楚嘅係,係唔係長腿同長腳並用喺抵禦獅子嘅襲擊方面有優勢.
最後啲人觀察到,長頸鹿公係用長頸嚟戰鬥.長頸鹿有顯著嘅兩性異形特徵.乸條頸比公更加短.乸條頸一到咗十歲就唔再生長,而公條頸就可以維持生長達二十年以上.公之間用頸搏鬥,搏鬥結果可以係致命嘅,但好少會到呢個地步.頸越長,頭越重,搏鬥嘅時候力量亦都越強.搏鬥能力越強嘅長頸鹿公越容易獲得同長頸鹿乸交配嘅機會.從性選擇嘅角度睇長頸鹿條頸亦係公同乸競爭嘅結果.
參考[編輯]
- 孫啟元,《野性的堅持》,ISBN 962-85307-4-7
- 琳恩‧雪兒,《愛上長頸鹿》,ISBN 957-33-1670-6


text:
相信大家都知道照顧小朋友係花時間花心機,
勞心又勞力既事,少 d 精力都唔得,
所以大家都為照顧小朋友而煩惱,
身為一個時尚既職業女性,
平時要番工,真係無太多時間照顧屋企,
好彩有姨婆幫手,
所以先可以養到 Dorian 肥肥白白!
就真係十分重要喇.
亦都成功透過陽光女傭中心嘅僱傭服務請到女傭,
有朋友親身經驗同埋推薦,
點都好過自己盲中中去搵啦!
過往曾經為超過 50,000 家庭提供僱傭配對服務,
係全港最具規模僱傭中心之一!
喺全港九新界仲有超過十間分店,
非常方便!
所有傭工都係經過嚴格挑選.
佢地喺北角亦都自設女傭培訓中心,
提供完善既售後跟進服務,
等僱主聘傭更安心,
有咩問題疑惑都可以即刻搵專人解決.
服務範圍唔止聘請海外女傭,
仲有本地現成女傭,現成海外女傭,指定女傭,女傭續約同外傭保險等等.
但始終同佢地既言語不通,
有時都會擔心佢地有咩問題或者需求滿足唔到!
好彩貼心既陽光女傭設有獨立翻譯輔導部門,
提供即時電話同文字翻譯,
並提供女傭輔導服務,
加強僱傭之間既溝通;
亦都有專人跟進女傭工作,
中心既翻譯員會定期主動聯絡僱主同女傭,
了解女傭工作情況同需要,
提供及時支援,
令僱主更放心!
上陽光女傭既網站就可以揀選想要既國籍,年資,專長,年齡,宗教等等既女傭,
或者致電到任何一間陽光女傭中心既熱線電話,
甚至親臨佢地任何一間分店就得架喇!
陽光女傭嘅僱傭服務標榜「不成功不收費」,
咁就唔洗驚要俾多餘既中介費用啦!
千祈唔可以求其啊!


text:
引用:
題外話啦,其實廣東幾個電視台都幾敢講野架,加埋翻牆,對北佬0既民怨幾爆燈...
正題啦,我唔係咩赤化,只係一D你地覺得小問題,對於為人父母黎講實際上一D都唔細0者
點解大陸咁多蝗,係因為由細到大文化水平都係咁低,我地覺得核突0既佢地會覺得正常
唔好話一句父母責任就以為自己做乜都得,細路仔出黎接觸整個社會,就算係度講呢D野,難保無D小學生上黎睇到就影響左佢架喇,父母只係第一度屏障,老師係第二度,擋唔擋得晒成個社會?諗下自己未夠秤果陣做過幾多大人野無俾老豆老母知啦
話無做野0既,如果見到有蝗做D核突野,你地有無主動上去叫停佢?有無話佢咁樣唔0岩?佢唔聽0既時候有無強硬D去鬧佢?附近0既人有無一齊企出黎俾壓力佢?讓座就話咩道德高地0者,蝗應該人人喊打,唔會俾人鬧返轉頭架嘛
就算果一刻D大人唔聽,身邊D細佬都會get到咁做係唔0岩0既signal,呢d野就係由自己做起架啦,無錯係漫漫長路好難行,爭取民主夠難啦,又做?
調返轉,因為反蝗連自己0既道德,文化,甚至作為人0既判斷力都可以唔要,如果變左主流,下一代就會照單全收
到時佢地反完蝗,就可能係九龍人反新界,甚至2a班反2b班架喇,因為你教左佢用呢種手段係無問題
好似伊斯蘭國家俾美國欺壓左好耐架,好慘架,佢地為公義咪放棄左道德囉,記唔記得馬拉松爆炸果兩件係幾多歲呀?
所以一係就快快手整個排蝗行動過左去就算,咁樣三日唔埋周圍發表d偉論,出埋d無厘頭聲討thread洗版,真係多得你唔少


text:
我之前諗緊好唔好試下做激光嫩膚,Unique Beauty嘅facial一向都做得幾好,所以我都決定去Unique Beauty試做埋激光嫩膚,希望可以一次過搞掂色斑同埋毛孔粗大問題,加上仲有d陳年暗瘡印好想整走晒佢.
有時朋友問我Unique Beauty好唔好,我一定會介紹佢地做facial,因為我覺得d美容師好有耐心,會好細心咁做facial,比我印象好好.估唔到今次去做激光嫩膚嘅感覺仲好,美容師事前好詳細咁同我講成個療程嘅原理,流程同埋做機個陣有咩感覺,所以我都了解得好清楚先放心做機.
講係Unique Beauty做激光嫩膚效果好唔好之前,首先要知道激光嫩膚嘅原理先.用1064/532nm激光波段,可以深入真皮層直達色素聚集嘅位,對於褪斑同埋嫩膚嘅功效特別顯著.除左減淡色斑,仲可以同時刺激埋膠原蛋白再生,提升返皮膚彈性,做到收細毛孔嘅效果,令皮膚嘅膚質都好d.
我本身兩邊面頰都有唔少色斑,深深淺淺嘅色斑都有,用過好多淡斑精華都無乜用.今次做激光嫩膚之後,色斑的確有明顯淺咗,本身淺色嘅斑就近乎無咗,而深色嘅斑就淺色咗一度,效果比我想象中好.而且激光嫩膚透過刺激皮膚底層嘅膠原蛋白再生,真係做到收細毛孔嘅效果,我做完機第二日照鏡已經見到鼻翼同下巴毛孔細咗,尤其化完妝之後貼妝好多,呢樣野係我預計唔到嘅好處.
總括黎講,今次做完Unique Beauty嘅激光嫩膚真係好有驚喜,減淡色斑同埋收毛孔嘅效果好明顯,做完機一個星期都keep住皮膚幾滑,毛孔細咗化妝都靚好多,所以呢個療程應該會keep住做,希望令d色斑慢慢消失.


text:
摩茲納 必去景點及穆伊萊滑雪纜車附近酒店推介
穆伊萊滑雪纜車附近酒店預訂
累積 10 晚,送 1 晚
仲可享精選酒店神秘優惠價
摩茲納必去推介 - 穆伊萊滑雪纜車
想去 摩茲納 自由行?等 Hotels.com 帶你玩盡 摩茲納穆伊萊滑雪纜車 啦!留意我地文章,話你知去摩茲納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋摩茲納穆伊萊滑雪纜車 附近有咩酒店,等你更加容易計劃行程,慳返酒店來回景點嘅時間.
摩茲納穆伊萊滑雪纜車 自由行
去得摩茲納穆伊萊滑雪纜車 自由行最緊要一定係揀啱日子去.一啲熱門景點例如,摩茲納 嘅 穆伊萊滑雪纜車,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
摩茲納穆伊萊滑雪纜車 交通
想去穆伊萊滑雪纜車 暢順無阻濟,最好就係出發前,睇清楚摩茲納穆伊萊滑雪纜車 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
摩茲納穆伊萊滑雪纜車 必食必買攻略
摩茲納穆伊萊滑雪纜車一直都係旅遊熱門地點,去到摩茲納穆伊萊滑雪纜車,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2016年12月26日星期一
聖誕一二事
平安夜日頭冇嘢好做,去咗維也納附近一個鎮仔.喺墳場見到呢個自然景觀.
啲樹結咗冰.
啲冰係一條條的.
墳場中嘅聖誕樹.
跟奧地利人習俗,平安夜拆禮物.由遠方寄嚟嘅復刻版.話佢復刻因為好幾年前自己買了用卡嘅版本.
男人愛轉台. 平安夜冇好節目睇,轉轉吓....講廣東話嘅?!!!開心得太早,之後全部都係講德文的.
去子夜彌撒, 時間尚早,睇吓今年新嘅Weihnukka燈飾.(Weihnachten聖誕 +Chanukka猶太教嘅 Hanukkah)完全冇美感,似一支支煙仔.
返屋企時都已經過咗十二點半.呢個日頭好多人影相嘅樓梯,呢個時候完全冇人,梗係要影吓啦.
香港國王子肯露面,簡直係聖誕奇蹟.
32 則留言:
總覺得要下雪才似聖誕!回覆刪除
奇蹟出現,只因聖誕節.回覆
其實維也納今年冇白色聖誕.刪除
政治要正確,香港唔喺國呀,回覆刪除
小心返唔到香港😂😂
套戲似係警察故事喎回覆刪除
呢度半夜居然播無間道2, 不過佢地都係講法文回覆
你好叻喎.刪除
無間道咁update我呢邊電影未播.
- 回覆
Happy Holidays!刪除
香港國見嘅大婆大富翁唔同版本回覆刪除
王老子聖誕又唔著紅當當出鏡回覆
amazon只見三個版本.唔知你見o個個有冇.刪除
底底紅當當你唔知啫. kakakakak
嘩,你果邊好涷冰冰喎,我哋好暖笠笠,有11度呀回覆刪除
我特登搵個放大鏡來睇,哈哈…回覆刪除回覆
你個王子樣就睇唔到,但我好似看到有梵高兩個字喎?回覆刪除回覆
訂咗期刊點解唔知幾時再派?期刊唔係定期派嘅咩?你啲鄰居門口又有無呢啲信封呢?回覆刪除
一條條嘅冰叫soft rime,係由fog形成
冰有好多種,你google "hair ice"同"Frost flower"睇圖片,好amazing!
我度試過結透明嘅冰,周圍好似變咗玻璃世界咁,好靚㗎回覆
咁希望奇蹟陸續有來啦XXXD回覆刪除回覆
露三點嗰啲你唔使諗.刪除
好美的冰樹,我有幸見過王子呢回覆刪除回覆
我都有幸同EE食過飯.刪除
你嗰邊電視會播廣東電影咁得意既?回覆刪除回覆
耐唔耐會播,多數都係成龍.刪除


text:
嗰次之後,我的起心肝摷晒屋企神沙出嚟,原來有成廿幾蚊咁多.都係費事煩嘞,一次過攞去銀行存晒佢.銀行櫃位個哥哥仔見到我堆神沙,先係做咗個好古怪嘅表情,跟住一路數一路笑.原來神沙真係咁唔受歡迎,用嚟買冇人肯收,攞去銀行存又俾人歧視!
自問懶到出汁,出街一定唔會袋散子包,買找番嘅散子就袋住,返到屋企儲埋喺個兜度,結果就越儲越多.自從有咗八達通已經好好多,起碼搭車唔使再煩.後來有埋自動增值八達通,出街就直頭free過Carefree添.不過硬係有鋪頭要與民為敵,將價錢定到甩甩咳咳,仲要唔肯收八達通,擺明係歧視我呢懶人.講真,其實十四個九同十五蚊,對於顧客嚟講又有乜分別呢?所以我最鍾意十蚊店,冇晒零頭,最啱我呢懶人.不過最近屋企嗰間十蚊店都要行成二十分鐘,都係唔好搞我嘞.
最憎就係蝕本城,價錢冇個齊頭,又要唔收八達通.除非PK超市冇得賣,否則我一定唔會幫襯佢.其實價錢使乜定到咁甩咳啫,有round up,有round down,拉上補下,條數咪一樣?連街市檔口都用晒五毫子做單位啦,師奶阿伯咪一樣冇問題?至於唔收八達通,就真係好失敗嘞,分明係唔想做我呢懶人生意.雖然話八達通會抽佣,如果可以做多生意,條數一樣喺番度.
話時話,我又唔係抗拒所有神沙,外國神沙就會儲埋當旅遊紀念品.我又唔係話覺得外國嘅月亮圓,其實我都仲有一大堆港英時代嘅神沙,其中有個係男人頭嘅斗零,過多一百幾十年就發達喇!


text:
2016.11.21 ゆず茶
早幾日行超級市場時見到有日本柚子(ゆず)賣.
二話不說揀咗幾個放入籃,今年可以整ゆず茶(柚子茶/柚子蜜)啦.
市面上買到嘅柚子有兩種ー青柚子,黃柚子.
未熟嘅青柚子收穫期係7月-8月.
因為果汁較少,主要係用柚皮嚟做加工食品,例如ゆずこしょう(柚子胡椒).
至於今次買嘅係較常見到嘅黃柚子,亦即係熟咗嘅柚子.
每年11月到第二年嘅1月都係黃柚子嘅收穫期.
除咗用嚟整食物之外,日本人有個習俗,就係喺冬至嗰日沖返個ゆず湯(柚子湯).
喺冬至當日沖返個柚子湯的話,嚟緊一年就唔會感冒(病).
有啲日本嘅公共浴池仲會喺冬至當日提供柚子湯添.
每逢有新嘅食物喺屋企出現,我都會俾hime聞吓.
等佢接觸多啲唔同嘅食物,俾佢知道邊啲係佢食得,邊啲係佢唔食得;
亦等我知道佢會唔會對於一啲佢唔食得嘅嘢有興趣.
hime好快就知道有新嘢,即刻想八卦.
但係屬於柑橘類柚子,加上嗰種獨特嘅清香味,就連我聞落都覺得醒神.
對於hime嚟講更加唔洗講,隔住個保鮮袋都未行到埋去,細細力一聞已經彈走咗(笑).
柚子茶好容易整.
最難嗰part就係要將啲柚子切絲.
街買到嗰啲柚子茶多數都係切得好厚,我唔鍾意食.
但啲柚子肉唔食埋我又覺得好嘥,所以自己整嘅我會盡量將佢哋切得有咁薄得咁薄.
同埋我唔鍾意飲飲吓飲到一粒二粒核.
一個柚子入面真係有好多好多核,切嘅期間我會盡量整走啲核.
整柚子茶,柚子同糖嘅比例係1:1.
但係我一次整嘅份量唔係多,保存時間又唔洗話太長.
所以我減咗糖嘅份量,只落80%嘅糖.
ゆず茶
糖其實可以改用蜜糖或者其他糖.
但我鍾意用白砂糖,因為用其他糖的話,就無咗柚子茶應該有嘅淡黃色同蓋過咗陣柚子味.
將柚子同糖撈勻直至啲糖融就可以入樽,放雪櫃的話可以保存兩個月左右.
當日入樽之後見碗仲有少少剩,於是即時沖咗啲嚟飲,即整即飲已經好好味.
以前飲街買嗰啲柚子茶,落得少又會唔夠柚子味;想要有柚子味的話杯嘢就會變咗死甜!
今次呢個80%嘅甜度啱啱好,唔會冚過柚子本身應該嘅酸甜味.
飲完真係覺得潤喉同醒胃咗,呢幾日有啲涼,飲完真係好舒服.
*柑橘類生果除咗氣味刺激,果汁亦可能會令貓貓皮膚過敏及紅腫.
2016.10.29 ケニアAA
細細個,講緊係小學嘅時候,去茶餐廳時我已經係跟屋企人飲奶茶.
後來升中一嗰陣,我轉咗飲咖啡.
讀書時期好少話日日都去茶餐廳,要飲咖啡多數都係買即溶咖啡喺屋企沖.
可惜我完全對奶應該要落幾多係完全掌握唔到,到今時今日我都係唔識.
就係咁,我中一已經開始飲齋啡.
飲咗咖啡咁多年,基本上都係買即溶咖啡,主要飲味濃同偏苦味嘅.
而家除咗去STARBUCKS飲咖啡之外,近呢2年鍾意咗買咖啡豆喺屋企沖.
曾經飲過啲好酸嘅咖啡,但嗰隻酸到澀嘅味令我怕咗果酸味嘅咖啡.
所以一直以嚟我都鍾意飲深度烘焙嘅咖啡豆.
但近半年試過飲一隻淺烘焙嘅咖啡豆之後,重新接觸深度烘焙以外嘅豆.
原來好嘅咖啡豆,就算果酸味重都好,係唔應該有澀味,仲可以酸得嚟帶甜.
早兩個禮拜買咗呢隻KenyaAA豆.
係我最近鍾意嘅豆嚟,因為佢唔會話「淡口」,帶甜味而且有果香.
喺cafe飲咗一杯之後,忍唔住買咗包返屋企.
咖啡師話呢隻豆同FrenchPress沖會更加好飲.
不過我只得Bonmac同Chemex,仲未有機會試有咩分別.
趁飲晒之前,要影返低佢個名做返個record.
2016.07.11 ベリーシロップ
自從浸咗梅汁之後,見到咩都想拎佢去浸吓(笑).
青梅已經過晒季,於是搵啲當造嘅生果嚟浸.
今次揀咗顏色好靚嘅藍苺同紅桑子.
雖然一年四季都會買到藍苺同紅桑子,但美國出產嘅比較無咁酸.
當造嘅時期係6-9月,所以日本人話夏天要浸berry syrup.
ベリーシロップ
- 藍苺/紅桑子 200g
- 氷砂糖 200g
- 蘋果醋 200ml
- 將生果洗淨抹乾水份,放入一個已消毒嘅樽入面,加入氷砂糖同醋.
- 每日搖1次個樽等啲糖融得好啲,放喺陰涼地方/雪櫃大約2個禮拜.
- 浸好嘅syrup隔走生果,用慢火加熱到80℃殺菌.
加熱期間隔走浮泡,用最細火煲大概10-15分鐘.
攤凍後放喺雪櫃可保存約1個月.
本來今次仲想浸埋士多啤梨,但過晒時候啲士多啤梨唔靚,所以只係用咗藍苺同紅桑子.
用急凍嘅苺都一樣可以浸,所以呢個syrup係一年四季都可以整到.
但用急凍苺的話浸嘅期間最好放入雪櫃.
梅汁,berry syrup我都鍾意用梳打水去開嚟飲.
喺咁熱嘅天氣飲啲有汽嘅嘢飲會零舍醒神.
所以最緊買咗好多梳打水喺屋企,我估下次要一箱箱咁買先得啦.


text:
2007年東京公幹之旅(Day 2)- Part 2
日本仔真係幾有時間觀念,plan左晚宴會係8點半結束果然就真係準時結束.8點9就坐返專車返酒店,因為呢個時間放晒工冇塞車,所以唔洗15分鐘就由六本木返到酒店.之前睇雜誌話六本木D聖誕燈飾好靚,但係車上沿途都唔覺有咩燈飾,之後去銀座,涉谷同新宿都唔多覺有咩聖誕燈飾.
返到酒店好快咁換埋衫,就即係出發去涉谷.今晚發現原來酒店地下就係地鐵站入口,好方便,等我今朝仲行左一段路去左另一個入口添.
由水天宮前去涉谷坐地鐵半藏門線唔洗轉車可以直到,車費190円,車程20分鐘,未到10點就到左涉谷.
涉谷果然係旺區,一出車站周圍都係人,同我地住嘅酒店附近水靜河飛真係兩個世界,不過呢度似乎唔係太多係遊客,好似都係日本人,周圍所見只係得我同個同事兩個人係度影相,感覺有D怪,不過都唔理,黎到影返多D相先.
涉谷地鐵站出口
地鐵站出口隔離就係涉谷JR站出口
呢度係涉谷車站前嘅廣場
呢度就係涉谷車站前嘅十字路口
呢度又係涉谷車站前嘅十字路口
呢度都係涉谷車站前嘅十字路口
係涉谷車站前影左一輪相之後就過馬路周圍行下,其實都係D橫街窄行,好多食店同埋……風俗案內所(唔知係咩,遲D問下人),周圍仲有好多人派傳單好似想叫你幫襯,好好其想入去睇下架,不過由於時間關係冇去到.
涉谷一帶
又係涉谷一帶
都係涉谷一帶
仲係涉谷一帶
樹上嘅燈泡就係呢度嘅聖誕燈飾
涉谷車站對面嘅藥店,係我所見呢區唯一一間,不過去到已經關門
優良風俗?
呢D書仔入面唔知有D咩?好想攞返本睇下
呢區仲有好多呢D咸書店,唔記得買返本送俾個friend添
企係度食嘅壽司店,未試過企係度食所以入去試下
壽司店內唔係好大
D餐牌都係日文,唔識睇,好彩壽司就係面前整,有樣睇,手指指攪掂
壽司放係竹葉上
食完野都已經差唔多11點半,跟住行返地鐵站坐地鐵返酒店沖涼訓覺.
由涉谷站出發嘅190円地鐵車飛


text:
廢青冇錢又想去旅行,可以點做?一個字,慳得就慳!見到有平機票就準時12點去搶,然後再上網搵下有冇平嘅Hostel或者民宿住囉.唉,有得揀,邊個唔想唔使錢住大屋吖?
機會嚟喇,飛雲!如果你只要同屋主做個簡單嘅交易,就可以免費住呢啲咁靚嘅豪宅,你又點睇呢?你諗咗去邊呀?冇人要你賣身囉,係要你嘅愛心咋.
外國一個叫Trusted Assitters,運作方式有啲似欸吖BnB,係畀啲打算去旅行嘅屋主搵租客住自己間屋嘅.唔同嘅係,租客一個仙都唔使出,只要租客要好好照顧嗰間屋嘅真正話事人就得喇!
背後Big Boss?就係呢班毛孩大帝喇!好多人去旅行,最頭痕就係搵邊個照顧佢哋啲心肝寶貝,始終自己啲fd子親戚都冇義務咁做㗎嘛⋯⋯
寄宿者就唔同呢,話晒有權利就有咁嘅義務啵~幫你慳咗咁多住宿費,淨係叫你幫下手照顧寵物,你唔係咁都托手踭下化?如果你本身就鍾意小動物嘅話,呢個簡直係至筍嘅交易𠻹!
不過咁,話就話免費,但其實要登記做會員先可以用呢個服務㗎,而做會員係要畀錢㗎,一年會籍要港幣千零蚊左右啦~去一次旅行嘅住宿費都唔止啦,計落條數都抵嘅.唯一要煩嘅問題係,啲毛孩咁打耳,我哋啲奴才會唔會成個旅程淨係掛住陪佢哋玩,唔記得晒啲行程㗎?
封面圖片及資料來源:omgfacts,Trusted Housesitters


text:
《高登評女子照片》
作者:獅子山下
出處:香港高登討論區
朗讀:葵倩鈴
我係法官大人一定判你地作假證供, 收監一星期另加打滕三十下. 靚好主觀, 依家唔係一言堂唔比人地提反對既睇法, 但係你貼親香港女仔高登班毒男一定搵到野彈. Angelababy 又唔靚, Janice Man又唔靚, kama又唔靚, A-Lin又唔靚, 諸葛梓岐又唔靚, 周秀娜又唔靚, 動漫Maggie又唔靚, E-Cup baby又唔靚, A njaylia又唔靚. 香港妹帶大眼仔, 一個二個 #ng# #ng# 大眼仔, 呸! 台妹帶大眼仔, 一個二個好似盲左咁 #love# #love# 好正! 台妹冇樣, 佢地會讚有波. 連波都冇, 佢地會讚有靚腳. 香港妹有樣, 佢地會嫌人冇波. 連波都有, 佢地就會話人冇靚腳. 你睇d高登仔, 無圖就跪晒要睇圖, 變左黃蛙又瓜瓜嘈. 睇o左就扮晒野話條女普通, 好差! 係度嫌三嫌四, 人地夠索又話人對波無E. 人地波大又話個樣唔掂, 隻眼細. 人地有樣有波又話人把聲難聽, 卜野一叫就慘! 人地樣樣都有又話人mk... 咩化晒妝唔好睇. 人地打扮多少少又話人mk... 著到成隻雞咁! 好喇好喇, 到搵到個完美o既又話人ps. 屌你老母! 除左識話人做雞之外仲識d咩! 你班仆街根本連女都無得屌呀! 上高登就扮撚晒大少, 乜春都唔屌! 死翻去現實就見到舊肥豬肉都扯旗. 成世人連女人都未摸過, 慘情到要日日對住AV打飛機. 晚晚係高登同d人妖娘娘調情, 唔好講話比欣宜你地屌唔屌.我諗比個白韻琴你地d毒男, 都成班餓狗搶屎咁搶住屌呀!白小姐呀!
文言文版(改編自:KHS)
觀乎高登人
無圖而求之
既得,又謂之貌醜
美者,胸之乏也
巨者,貌之乏也
美而巨者,濃脂俗粉也
衣服僕馬皆華麗者,妓也
無縫者,篡以電腦也
肏汝娘
仆地者,無肏斯女也
身於高登,以為紈絝
身於現實,見豚而舉
許以余氏,欣然而入.遑論黎氏也


text:
吉達 必去景點及吉達吉席拉附近酒店推介
吉達吉席拉附近酒店預訂
累積 10 晚,送 1 晚
仲可享精選酒店神秘優惠價
吉達必去推介 - 吉達吉席拉
想去 吉達 自由行?等 Hotels.com 帶你玩盡 吉達吉達吉席拉 啦!留意我地文章,話你知去吉達 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋吉達吉達吉席拉 附近有咩酒店,等你更加容易計劃行程,慳返酒店來回景點嘅時間.
吉達吉達吉席拉 自由行
去得吉達吉達吉席拉 自由行最緊要一定係揀啱日子去.一啲熱門景點例如,吉達 嘅 吉達吉席拉,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
吉達吉達吉席拉 交通
想去吉達吉席拉 暢順無阻濟,最好就係出發前,睇清楚吉達吉達吉席拉 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
吉達吉達吉席拉 必食必買攻略
吉達吉達吉席拉一直都係旅遊熱門地點,去到吉達吉達吉席拉,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
你哋相唔相信世上會有一個同你好似樣嘅人?早前51歲嘅日本女星柏原芳惠推出寫真集,竟然同苑瓊丹神撞樣!唔睇真啲,真係以為係同一個人嚟,不過就好難聯想到一直以「扮醜」出場嘅「石榴姐」會行性感路線,令唔少搞錯晒嘅網民嘩然!
講起苑瓊丹,原來今年已經54歲,一直都唔介意醜化自己嘅佢,一啲偶像包袱都冇,搞笑嘅演出總係能夠令觀眾留下深刻印象,當中最為人熟知嘅一定係參與過唔少星爺嘅電影,包括《九品芝麻官》,《唐伯虎點秋香》同《食神》等,雖然只係綠葉,但佢毫無形象嘅大膽演出令每一套電影都生色不少.
事業上咁成功,感情上又點樣呢?早前苑仔接受媒體訪問,就話:「咁多年,我係一個不缺戲拍嘅人,亦係一個不缺男朋友嘅人.」喺苑仔心目中,拍拖係一個需要,佢自己都唔理解自己點解咁多桃花,身邊追求者不斷,實在太多選擇.小編就覺得,邊個話一定要靚先可以有男人緣?真正吸引一個人,最重要都係欣賞到對方嘅內心,苑仔可能就係有某種魅力令佢成為「萬人迷」.
終於,04年苑仔同「玻璃大王」黃乃揚秘密結婚,搵到佢嘅真愛.究竟有咩性格可以令到男生對你印象加分?
與其喺男生太做作,不如做返自己,勇敢俾佢知道你嘅真實個性,真係鍾意你嘅人唔止鍾意你嘅外在,更重要嘅係內在嘅性格.
面對心儀嘅男生,細心留意佢嘅喜好,即使只係送一啲小禮物,甚至係遞一張紙巾,都係好加分嘅行為!
兩個人喺埋一齊最緊要係互相尊重,坦誠相對,因為少少事就大發脾氣嘅話,好快就會令人生厭同感到疲乏,一段關係裡面要相對付出先會有成果,所以係時候學習長大喇!
(圖片取自網絡)


text:
凍冰冰最好就係打邊爐!呢排又勁多火鍋店開張喎,啱晒!今次呢間最啱牛魔王去,主打騸牯牛呀呢度,有成10款唔同嘅部位可以選擇,連牛刺身都有呀!
(左起)牛頸脊,腩包,邊抓
牛頸芯刺身
騸牯牛即係被閹割嘅公牛,脂肪分佈較平均,肉質嫩滑而牛味亦較濃香,香港每日淨係供應14隻㗎咋.而呢間火鍋店每日都會入貨,不過就限量得十幾份,為牛而去嘅朋友,穩陣就早一日訂定啦.好似呢盤騸牯三寶咁,疊到成座小山丘咁,一出場已經好有霸氣.師傅建議由最外圍嘅邊抓食起,然係中間嘅腩包,最後就係核心嘅牛頸脊,咁樣就會食到愈嚟愈濃味嘅牛肉喇,另外仲有牛頸芯刺身添.
除咗牛以外,海鮮亦係一大亮點.自問係海鮮控嘅朋友,呢盤海鮮拼盤係你㗎喇,超大隻嘅南非鮑魚,鮮甜爽口,仲有沙巴龍躉,沙白同青龍蝦,原隻上,仲郁緊,好新鮮下.
桂花蚌
北海道鮮帶子
蔬菜拼盤,黑松露鮮蝦水餃
即炸手工響鈴卷
其餘配料都有成百種選擇,菜呀肉呀手打丸呀自家製餃呀等等,望住張點菜紙,選擇困難症瞬間發作!
至於湯底,都係有10幾款選擇,同大家介紹其中三款,都係滋潤系列嚟.招牌亞古鍋,以熬足一日嘅老雞湯做base,再連埋花膠,螺頭,碎瑤柱同藥材一齊上,淥嘢食之前最好先飲返一兩碗!
另一款花膠湯底係花膠碧綠豆腐鍋,碧綠豆腐係菠菜蓉搭自家製豆腐,都幾特別.不過可能好多人都會有個疑問,菠菜同豆腐唔係唔可以一齊食嘅咩?係.不過師傅解答話因為普通豆腐喺製作時會加入石膏,而呢度嘅豆腐就只係純用黃豆,唔會同菠菜嘅草酸產生化學作用喎.
至於貴妃鍋,就有大大隻烏雞喺度,而且,內有乾坤呀.剪開隻烏雞,原來師傅預先收埋咗好多藥材:當歸,鮮人參,蟲草花,杞子等喺入面,令到成隻雞都滲滿藥材嘅味道.
呢度環境幾大,有成7000呎,但得125個位,所以係幾闊落呀.行入啲仲有個bar添,有調酒師製cocktail呀!呢杯有幾片玫瑰花瓣喺入面嘅Sakura Dream,以vodka,lychee liqueuers,lychee puree同rose syrup調成,甜得嚟滲有花香,好啱女生飲.至於男生,就可以試下Spicy Hawii,真係辣㗎,幾刺激,不過辣得嚟都有啲椰子同菠蘿嘅甜中和返下.
亞古鍋
地址:銅鑼灣登龍街1-29號金朝陽中心2期Midtown 27樓
文,相:Kar


text:
心理測驗:飲酒後會變成邊種人?
有啲朋友次次飲咗酒就喊,甚至狂鬧人,搞到人人怕咗佢,其實一個人飲酒後嘅表現,反映出佢嘅內心世界同現實生活間嘅微妙關係.下次不妨趁呢個機會,將身邊嘅人逐個睇真啲!
飲酒後,佢通常會:
A. 爆喊
B. 喪笑
C. 閙爆人
D. 瞓覺
E. 心事停不了
分析:
A. 爆喊=懷才不遇型
呢類人心思細密,觀察力強,重視友誼.不過佢哋心胸唔夠廣闊,好介意人哋點睇佢,經常為咗啲小事而耿耿於懷.佢哋生活並唔如意,有好多委屈,總係覺得自己懷才不遇,好唔甘心.
B. 喪笑=樂觀面對型
呢類人性格開朗,心胸廣闊,擅於同人溝通,對朋友,同事都好講義氣.佢哋熱愛生活,亦好識得認清現實,擁有正面嘅人生態度,對未來抱持信心,就算一時失意,都有能力收復失地.
C. 閙爆人
呢類人性格內向,好重視私隱,成日好似有好多秘密咁,佢哋自尊心好強,好怕俾人睇唔起,平時說話唔多,只會同信任嘅人講真感受.佢哋經常覺得自己走投無路,對未來零信心,覺得就算有好嘢都輪唔到自己.
D. 瞓覺
呢類型嘅人心胸廣闊唔記仇,亦唔會同人斤斤計較,雖然佢哋性格隨和,好易相處,但又唔會同人有太多交流.生活上,佢哋通常都算順風順水,無咩大挫折,而且佢哋本身都好易滿足,要求唔高,唔會對將來抱有不切實際嘅幻想.
E. 心事停不了
呢類型有思想,有見解,但平時唔係好鍾意表達自己或隨便俾評價,佢哋個性內向,唔鍾意成為目光嘅焦點,亦唔太鍾意冒險,飲咗酒先會分享個人睇法.呢類人安於現狀,生活唔會有大起大跌.


text:
今日係清明節, 同埋一班識咗多年既老友嚟親親大自然
因為想搵個農場去得嚟又唔想去錦田上水! 所以我今次就搵咗個新地方 - 清新地 Nature;s Harvest 有機悠閒莊園
只係喺科大門口迴旋處小巴站, 沿山路樓梯直落到尾!
(企喺小巴站影的角度)
(就係呢個小巴站喇)
(行去前邊就會見到有指示牌)
(就係呢條樓梯向下一直落)
(唔好以為行幾分鐘就到, 其實好很長!)
(沿途都有好靚靚既風景)
(見到呢個位置只不過行咗三分一)
(終點在望)
(見到隔離呢幾間小木屋, 呢度就係清新地啦!)
(喺門口已經有職員接待我哋, 因為呢度係每個鐘頭開始一個時段)
等我先影吓場地環境! 好大(當然唔夠新界大)
左邊一排小木屋供工作坊之用, 右邊係農田, 大草地同遊樂設施
佢每個時段都會有人數限制, 盡量控制唔會逼爆, 俾大家都可以好自在好舒服咁享受
仲有個景點位置, 紅色大風車!
呢個係我哋今次Join個Package, 每位$160(大小同價)
包括:導賞+盆栽製作+鬆餅High Tea+自製冷麵
當然可以隨你喜歡選擇自己想要的活動組合
呢度職員全部都好Nice好有禮貌同好願意幫助人! 記得起初係先係透過fb inbox同負責人傾, 之後在whatsapp繼續傾! 因為我都頗多問題問, 希望可以安排好D, 等自己一班老友都玩得開心!
但係負責人都冇嚴我煩! 所以真係好多謝佢既耐性
其實嚟清新地仲有一個途徑, 大家可以喺西貢白沙灣碼頭上船, 我叫佢做卜卜艇! 單程票價$30(大小同價) 不過要預先同負責人講, 佢會幫你安排埋! 時間大約10-15分鐘就可到達清新地, 你可以選擇搭一程或者來回都得!
至於時段就隨你鍾意想幾點嚟都得, 我呢個package差唔多兩個鐘內就會完成, 之後可以繼續留低玩, 玩到佢打烊!
另外呢度都有羊同兔仔, 可以買草餵佢哋, 但係佢哋就孤單D, 各得一隻! 如果你下晝先嚟, 可能佢哋都食飽!
所以我哋今次冇餵羊羊, 只係同佢影張合照就算lu...
芊芊見到兔仔好興奮, 一路要企喺個籠側邊望住佢! 自己一行近又要驚又要望
好鍾意佢呢度D指示牌既設計! 做得好靚! 自己都想造番塊放喺屋企
職員首先安排咗我哋一張枱坐低, 大家抖番陣氣就開始去另一間小木屋去做鬆餅
大家既行裝都可以放番喺張枱度, 貴重物品跟身就可以了!
我哋每個兩個小朋友一組, 職員先俾個大膠箱我哋, 分派發粉, 牛油, 糖, 牛奶同提子乾等!
我哋一組可以大概做到三至四個鬆餅
媽咪專登有D做到唔同形狀
初形出咗嚟啦, 準備拎入去個焗爐度焗囉!
可憐的哥哥失焦變咗鬆郁矇! 無錯, 我承認我係主力影妹妹!
鬆餅就係咗焗爐喇, 我哋洗乾淨對手就開始去做小盆栽啦
今次整既係小薄荷葉, 泥土同水都準備好, 小朋友只要拎起交剪去剪一小棵上嚟就OK
姐姐叫小朋友可以拎上手聞一聞!
哥哥剪係要媽咪陪住, 相反芊芊剪我哋就好放心, 大家知點解啦....
同小小薄荷葉影番張相先!
每個小朋友都拎住個盆去裝泥土, 然後將小薄荷葉插進泥土
種完個小盆栽之後我哋就番去睇我哋新鮮出爐既鬆餅lu!
嘩好香好靚呀, 點解咁易整我仲要出街買嚟食.....
我哋拎到番去先放番自己張枱, 然後職員集合我哋去農田嗰邊進行導賞啦
突然之間熱起上嚟, 天文台又一次失準! 明明尋晚睇APP仲話今日冇太陽同埋會落雨
但係我都望佢唔準既, 如果落雨就仲煩!
但係真係好曬, 攪到芊芊都冇咩耐性聽落去, 始終佢太細個都明白職員講解
佢只想快D去玩瀡滑梯, 所以我就早少少同佢行開去遊樂設施嗰邊玩一陣
但係意外嚟啦, 我拎住相機幫芊芊影相, 芊芊自己慢慢爬上去, 點知係樓梯上面有條橫樑, 佢未爬到上去就企起身個頭就撞落去, 之後佢成個人向後倒碌咗落樓梯
哎吔!!! 真係太危險! 其實我都唔係好明點解會有條橫樑喺度!
佢好叻, 只係喊咗一陣就停咗, 同佢洗個面抖一陣, 就再嚟過!
導賞完咗之後我哋就番埋位食自己親手整既鬆餅, 因為大家都有D肚餓啦!
原來食落都唔差喎, 好好食! 外面焗得少少鬆脆, 裡面唔會太乾! 佢哋兩隻嘢每人都食咗兩件!
我哋除咗食自製既鬆餅, 我哋每個家庭都帶咗D水果, 菠蘿膠, 零食, 紙包飲品嚟一齊分享
呢度都有飲品賣, 話俾你知一罐汽水$10做個標準!
之後我哋出到外面打吓羽毛球, 雖然外面真係超熱, 但係小朋友有得玩就乜都唔驚!
喺遊樂設施嗰邊有條樓梯石級行落去就係洗手間, 洗手間比我想像中乾淨唔臭!
番到嚟最後一個付費活動, 就係整冷麵啦! 當然麵團都係呢度一早就搓好, 小朋友只係幫忙搓兩下, 跟住攪機厭扁佢, 之後搽上粉再落機相反方向攪出麵條
然後就交俾職員哥哥將麵放入水煮熟佢! 跟住再放佢入冰水度過冷河
就可以去另一個姐姐度加餸, 佢會幫你落芝蔴醬, 然後會叫小朋友自己夾蟹柳, 跟住佢再幫你打隻溫泉蛋落烏冬度! 你可以自行選擇要熟蛋, 佢會預備咗少量既熟蛋俾有需要既小朋友, 再落少少芝蔴碎就大功告成啦........哥哥去開餐先
上晝既自費活動終於結束啦! 整鬆餅, 種盆栽, 整冷麵都好開心! 唔會話好趕好趕咁
自在地中午在室內享用所有自製及帶來的食物! 跟住呢班小怪獸梗係開始要出動啦
呢度有好多唔同既設施俾佢哋放電!
玩吓玩吓見到遠處仲有一個地方, 唔知係咩嚟....原來都係屬於清新地的範圍
聽講係佢哋全新開放既地方, 上年都未有! 呢度都係設有兩間小屋同埋一些兒童玩樂設施, 更適合年紀較細既小朋友
不過佢哋停留咗冇幾耐, 最後都係番嚟呢邊玩! 可能嗰邊真係唔夠刺激卦
但係估都估唔到最後班馬騮原來最鍾意係留喺度玩沙!
哥哥仲玩出咗一幅好有藝術成分既人臉沙畫! 太利害了吧~ ~
最後我哋差不多玩到3:00點就執嘢離開啦, 大家都可以早D番去休息, 始終第二朝係工作天同小朋友番學! 短短四個鐘大家都覺得玩得好開心! 同埋臨走前梗係要影番張大合照啦
最可怕既事來了....就係要沿路行番石級上山離開! (足足行咗接近25分鐘)
Photo by CANON 5D Mark III, Len | EF 24-70mm f2.8L USM
呀劍評分: 9分


text:
中世紀
中世紀(大概係公元476年-1453年),又稱為中古時代,係歐洲歷史嘅一個時代(主要係西歐),由西羅馬帝國滅亡開始計算,直到東羅馬帝國滅亡為止.
中世紀呢段時期係歐洲文明嘅低潮,因為當時嘅歐洲冇一個強而有力嘅政權嚟統治.地方上封建堡主各自割據,戰爭多多,使到成個歐洲嘅文明長期停滯.所以一啲歐洲歷史學家都會形容中世紀係黑暗時代.
歷史改
隨住西羅馬帝國滅亡,西歐陷入咗地方割據時期.呢啲割據勢力版圖裏面,以法蘭克王國勢力最大.公元6世紀法蘭克吞併咗而家嘅德國南部同意大利北部,成為法蘭克王國.到咗公元843年,法蘭克王國內亂,分裂成而家嘅法國,德國同意大利北面.
呢三個國家命運各有唔同.東法蘭克王國喺13世紀演變成法蘭西王國.東法蘭克王國就喺951年進佔意大利北部,重進軍埋羅馬,逐漸演變成「神聖羅馬帝國」.
而早喺公元6世紀,位處羅馬嘅教廷又建立咗「教皇國」,控制咗西歐嘅文化教育,只准傳播神學,科學理論要嚴格控制,重設立宗教裁判所懲罰異端.而且為咗對抗位處中東嘅伊斯蘭教國家,教廷發動咗八次十字軍東征.
中世紀係喺十字軍東征後慢慢結束.地中海一帶出現咗一批商業城市,好似威尼斯,佛羅倫斯等等.對外貿易又將一啲新技術帶嚟歐洲,例如火藥,造紙等等.武器嘅改良後來畀人用嚟消滅各個割據勢力.因為商業發達,歐洲文明重新復興,展開咗文藝復興,好多商業文化亦都由此而嚟.


text:
好姊妹,每年點忙都好,都會一早BOOK 定我既生日飯
見好耐無食中餐,就提議下啦
~今日去左尖沙咀既新斗記~
中式設計加上紫色佈置
傳統而不落俗套
雖然位於亞士厘道九龍中心3樓
但依然有唔少人幫襯,朋友話之前黎過幾次都要等位
好彩今日早到唔使排~
其實呢度地方都唔細架,真係擺十幾圍都綽綽有餘~
枱上的公雞碗筷,好有特色~
朋友先到,已經食左頭啖湯~ 剩番個DD俾我 T.T
前菜的木耳,只加入左麻油和芝麻調味,但麻香清爽~
菜式的話,由貴價鮑蔘翅肚,游水海鮮,燒味到家常小炒,一應俱全
仲有今日特價~
今日我地平民D,食傳統野
先黎一個招牌火山石燒乳豬
例牌 HKD 148
唔知幾時開始,為左令大家覺得大舊夾抵食,
街外食既乳豬係成舊連皮帶肉,就黎北京填鴨都係一樣成舊鴨片咁
其實,真正的燒乳豬,只係食層皮的,好嗎.
真係好耐無食過咁靚既乳豬
皮薄而鬆化,無肥膏,無咸肉
就係個種咬落去卜卜脆的脆皮口感~
黎呢度,必點呀,食過先知咩叫真正既乳豬~
傳統菜二
豉油皇鮮鵝腸
HKD 168
有冇發現有時食既炒鵝腸好細條,又卷埋一舊仔
其實個D 未必是鵝腸,有可能係雞腸黎架咋~
呢度既鵝腸,條條都又大條又爽口,又無肥膏一舊舊,而且份量仲唔少
洗鵝腸其實都真係好煩,呢味都可以做到手工菜黎架~
而碟底既芽菜更出色,炒得剛熟,唔會淋PAT PAT, 仲有芽菜的爽甜
混合豉油汁黎食,差D搶埋主角鏡呀~
網上見好多人推介呢度既粟米大魚塊好得,就試試佢
HKD 158
魚塊真係堅大塊~
魚質好實,亦算滑,雖然炸過,入口一D都唔油膩~
而呢個粟米羹更係靈魂既所在
加左蛋花望落已經好靚,粟米亦好甜~
最重要係無成PAT 鼻涕咁既獻,介乎羹同汁之間
傳統菜三
胡椒咸菜豬肚花甲湯
HKD 188
咸菜食落仲有D咸甜味, 豬肚好脆,唔係霉淋淋個D,最重要無羶味,
湯有濃濃的胡椒味,飲落肚有一股暖流直入肚~暖胃就係咁解~
就連湯入面既花甲,隻隻都肥美飽滿新鮮架
最後一個傳統菜
啫啫唐生菜
HKD 98
呢個菜味道都幾濃,的確幾野味, 而且菜仲好碧綠青翠
不過味道稍為濃左少少,要跟碗白飯好D~
我本身好鐘意食呢D傳統中菜
但煮得好既懷舊中菜餐廳的確唔多
今日有幸食到呢度既乳豬,真係依家都超級回味
當然,仲要多謝我既一班好姊妹啦~
後記:網上D人話呢D態度差,但當日我地切蛋糕,叔敊都好主動問我地使唔使幫手分
仲好有耐性幫我地影相
坐到最後差唔多個個走哂,都無趕我地走
或都係個度D叔叔既COOL 樣嚇親人,其實佢地都幾好人架~
新斗記
尖沙咀亞士厘道29-39號九龍中心3樓
如要聯絡本人,請電郵至: smonkichi@hotmail.com


text:
旺角漁場台風 三週年海膽拉麵
Entry posted by leotse ·
108 views
香港嘅拉麵店,我最鍾情就一定係漁場台風,佢係咪全港最好食我唔敢講,避免某某黨走出嚟話某某先至係世界級,但我可以肯定漁場台風一定係全港宅味最濃嘅拉麵店,啲宅味唔係貼幾張poster整幾件figure就扮得到,而係連員工,食客都係非等閒之輩臥虎藏龍,唔知咁講店主會唔會怒った呢?
適逢三週年慶祝,出咗兩日限定嘅海膽拉麵,真係要神咁早出去排隊,果然未開舖已經排一百幾十人,前面有人用tablet打太鼓,後面有人話爆咗幾袋UO…呢啲嘢你唔會明嫁喇.
當日只賣一款海膽拉麵唔需要頭痕,只要揀好湯底濃淡同埋落唔落蔥就得,不過麵質都可以手寫決定軟硬,我就一定食硬身嘅.講起上嚟我其實無食過漁場台風嘅拉麵,因為我鍾意食沾麵多啲而沾麵只有午市會做.
雖然係最忙嘅週年慶,枱面都唔會七國咁亂.牆身有好多客人同餐廳嘅互動,裡面真係好多宅嘢…咳咳.
唔使好耐拉麵就已經做起,呢日排長龍都咁高速真係要用摩打手做嘢.湯底明顯比其他拉麵舖少,可能濃湯嘅意思就係唔去兌水掛.個濃湯味道就真係好重豬骨味,飲落亦夠漿口,鹹味重少少啦,或者正常濃度會更適合我.
聽講今次嘅豬肉係荷蘭豬,荷蘭豬又係咪真係荷蘭叻啲荷蘭好食啲呢?咁佢梗係出色過荷蘭叻果個渠頭啦,瘦肉嘅部份就韌少少但係肉香味濃,肥肉部份就入口即融充滿油香,平時街市啲豬肉梗係比唔上啦.呢度嘅叉燒又比其他舖頭嘅厚肉,啱晒我.
週年慶嘅麵聽講係特製,我無食過呢度嘅拉麵底所以比較唔到.落單時要求咗硬麵,呢點毫無疑問做得到,食落口硬度夠又唔會未熟.麵條掛湯能力亦強,吮麵時可以將豬骨湯一齊吮入口,唔會比沾麵遜色喎.
食拉麵溏心蛋就唔少得嘅,不過隻蛋蛋唔見咗?得返阿黃係度?平時溏心蛋我就成隻啪,既然佢搞成咁我直頭打散佢連埋拉麵一齊吮落去.就算無咗蛋白都仲有濃厚蛋黃香,一樣令人滿足.
話明海膽拉麵,說好的海膽呢?咁係得返呢舊嘢姐?之但係,泡嚟嘅?食一啖,師父明白了.點解隻蛋骨肉分離無咗蛋白,因為個蛋白用咗嚟打泡,否則單單係海膽又點會係白色?咁即係有無海膽味呢?係食得出嘅,但味道梗係無直接食一板板咁濃,$50就唔好要求太過份.只用蛋白嘅聰明之處係蛋白幾乎無味,所以就唔怕蓋過海膽味,同理我覺得唔好同個湯溝埋一齊食,否則就只會食到豬骨味.
$50蚊可以食到一碗完整嘅拉麵,計埋燈油火蠟人工舖租點都無可能有錢賺,絕對係感謝祭殺必死,為咗以後都有得食週年限定,係要多啲幫襯嘅.
價錢:$50


text:
相信香港絕大部分人都唔想啲 強積金 俾班芬佬亂咁舞,只不過,依家 強積金 處理永久離港理由果陣,特別某幾間 強積金 公司,做法極度政治化,對攞住 回鄉卡 嘅友仔異常手鬆,但對BNO嘅友仔異常手緊,完全係不知所謂.
唔應該單憑回鄉卡可以攞番 強積金
好多人以為,回鄉卡可以喺中國做嘢,甚至長住,但揸正嚟做係唔得,回鄉卡唔係你喺中國本土ROA嚟,根據《中國公民因私事往來香港地區或者澳門地區的暫行管理辦法》第十八條,係咁寫:
港澳同胞要求回內地定居的,應當事先向擬定居地的市,縣公安局提出申請,獲准後,持注有回鄉定居簽注的港澳同胞回鄉證,到定居地辦理常住戶口手續.
如果揸正做,應該係要求出示有回鄉定居簽注嘅回鄉卡,甚至定居縣市嘅常住戶口文件,至可以證明呢條友永久離港,攞番 強積金 ,依家有啲 強積金 公司可以容許一般回鄉卡作為提取 強積金 提取證明文件本身係匪夷所思,一係就刪咗法例果個部分佢,一係就唔該照番中國法律做嘢,應該照中國法律做嘢,而唔去做,呢件事本身就係黐線.
至於BNO居歐權,其實強積金管理局,以至大部分 強積金 公司,都知道呢個權利嘅存在,只要你出示歐洲戶籍紙或行使自由行動權利嘅文件,就會做,因為大部分強積金公司,以至MPFA本身,都唔會挑戰歐洲國家政府嘅主權決定,係得啲五毛至會去挑戰歐洲國家政府.但宏利強積金,我收到好多投訴,有人見到戶籍紙,或警察發出嘅證明書,都走去挑戰人地有無呢個居留權利,簡直係黐線,好多時要投訴到高層,甚至要歐洲國家政府稅局出文件,至會擺平.點解 強積金 永久離港要俾你攞番,一方面係錢嘅問題,另一方面係稅務問題,有人因香港強積金一直未能提得番,向稅局解畫解到口水乾.呢啲咪係依家香港典型公共行政或商業運作因政治需要而搬龍門嘅例子.
所以依家香港公共行政甚至商業機構內部運作,已經爛晒,亦係咁解,我係好憎 強積金 ,只不過,依家香港行政政治化呢個問題,簡直係製造民生上嘅困擾,完全係黐線,一定要以正視聽就係.


text:
哩日金圈之旅嘅天氣相當好,全日都陽光普照 .我哋去到 Gullfoss 嗰陣,遠遠望埋去已經見到大大條彩虹掛咗喺座瀑布前面.
Gullfoss 古佛斯瀑布,又名黃金瀑布,係冰島第二大嘅瀑布嚟.哩個瀑布係屬於一種兩階段式嘅段差瀑布,瀑布分為兩部分,高度分別係 11 米同 21 米.
低啲嗰層瀑布旁邊有一條小徑可以行上去高啲嗰層瀑布嘅前面,不過哩條小徑同條瀑布之間嘅距離真係好近,行過嗰陣都好難避免會輕輕整濕個身.
冰島啲超市大部份都收得好早,哩日重要預足夠時間去到 Selfoss 買餸煮飯,嗰邊有間 Krónan 超級市場到夜晚八點就會收檔.我哋喺 Gullfoss 逗留咗差唔多一個鐘,見時間差唔多就動身出車 ,沿住 35 號公路向 Selfoss 進發嘞.下面個地圖就記錄咗哩段車程嘅路線同沿途啲景點嘅位置.
喺去 Selfoss 嘅途中會經過兩個景點,可以快手快腳落車影張相打個卡.首先到達嘅係 Skálholt Church;不過我哋真正有興趣嘅查實唔係哩間教堂,而係佢旁邊一間冰島傳統嘅草屋.
冰島一年當中超過一半時間都係冰天雪地,所以當地人喺起屋嗰陣都會諗好多唔同嘅辦法去保持室內溫暖;現代嘅方法就係例如靠地熱水源為居室加熱,多用鐵皮作為建屋嘅外牆物料,令房屋更易吸收陽光嘅熱力等.古時冰島未有哩啲現代嘅建屋物料同技術嗰陣,就靠草屋 Turf House 哩種獨特嘅建屋方法嚟保持居室嘅溫暖嘞.
喺草屋哩度係咁兒逗留咗陣,跟住就繼續沿住 35 號公路向下一站 Kerið Volcanic Crater 進發嘞.
嚟到 Kerið 入口先發現原來哩個景點要俾錢先有得入場,入場費就盛惠每位 ISK 400 大元 .
查實哩次行程中計劃咗會去嘅咁多個 Crater 當中哩個 Kerið 算係比較細嘅一個.
不過個 Crater 細查實都有個好處,哩度係我哋唯一一個夠胆行到去坑底湖邊嘅一個 Crater 嚟.
可以行得落去主要有兩個原因,一來就係哩個 Crater 嘅面積比較細喇,二來哩度都整咗啲步行路徑同階梯,方便啲遊人行落去坑底嘅湖邊度.
之後去嗰啲 Crater 就冇哩啲設施嘞,如果要好似哩度咁走到落去坑底嘅話都會係一件幾危險嘅事情嚟㗎.
睇完 Kerið 火山湖哩日嘅行程基本上完成,我哋繼續沿住 35 公路進發,臨入城之前轉返入 1 號公路 Ring Road 就到達哩晚落腳住宿嘅地點 Selfoss 嘞.到達 Selfoss 之後先去哩晚落腳嘅民宿辦理入住手續同放低啲行李,跟住就出車去附近一間 Krónan 超市上貨買定哩兩日嘅糧草嘞.
講到超市又分享吓就我哋所見喺冰島嘅一啲街市行情啦 .出發前刨資料,見有個網站講話喺冰島買餸要平嘅話就最好幫襯大城市嘅大型超市例如係 Bónus 同 Krónan 嗰啲;我哋喺冰島去每間超市買嘅嘢多數都唔同,想印証哩個講法真唔真,要做比較查實都唔容易.喺冰島我哋買得最多嘅應該係香蕉,以香蕉嚟講,就我哋所見 Bónus 賣得最平,唔同地點嘅幾間 Bónus 都係賣 ISK 259/kg,喺 Selfoss 嘅 Krónan 同 Vik 嘅 Kjarval 都賣 ISK 269/kg;喺 Husavik 有間 Nettó 就賣得最貴,要 ISK 279/kg.
除咗香蕉,我哋亦有喺唔同嘅超市買過蕃茄;我哋喺 Akureyri 一間 Bónus 買 500 克蕃茄要 ISK 359,喺 Reykjahlíð 一間 Samkaup Strax 同樣買 500 克蕃茄就要 ISK 380.以哩啲少量嘅資料嚟睇,的確有機會係幫襯大型超市會比較平,特別係 Bónus 哩間超市好似係零舍抵買啲咁.如果有得揀嘅話,去到冰島不防多啲去 Bónus 同 Krónan 哩兩間大啲嘅超市入平貨.
另外一般人都會認為冰島嘅物價偏貴,咁如果講話去餐廳食飯嘅話就一定係㗎嘞,好普通一餐 fish & chips 平均每位落樓都要港銀嚿幾水,好少少嘅餐廳食一餐兩三嚿水係好平常.之但係如果係自己餐飯自己煮嘅話又係點情況呢?我又記低咗喺冰島嘅一啲超市物價做咗少少比較.
- 喺冰島買過芹菜 ISK 260/kg,啫大約 HKD 10.9 一斤,寫哩篇遊記嗰排喺香港啲街市格價見芹菜一斤賣 HKD 12.
- 喺冰島生菜買過 ISK 160/kg,大約等於 HKD 6.7 一斤,香港街市價就大約 HKD 10 一斤.
- 西蘭花喺冰島買過 ISK 379/kg,大約係 HKD 15.9 一斤,香港街市價大約 HKD 12 一斤.
- 包裝粟米喺冰島買過包 300 克包裝盛惠 ISK 198,大約 HKD 13.7 一包,香港超市嘅包裝粟米轉返同等重量就大約 HKD 18.
- 青提子喺冰島買過包 500 克特價 ISK 350,啫大約係 HKD 24.2,香港佳寶同等重量就賣 HKD 13.2.
- 雞塊喺冰島買過包 ISK 964 /kg,啫大約 HKD 30.2 一磅,香港超市咁上下樣嘅雞柳就賣 HKD 20 一磅.
- 煙肉喺冰島買過包 ISK 1,598 /kg,大約 HKD 110.4 /kg,香港超市就賣 HKD 147 /kg.
- 喺 Akureyri 一間 Bónus 買過包肉眼扒盛惠 ISK 3,998 /kg,啫大約 HKD 276.2 /kg;我用肉眼判斷咁上下質素嘅肉眼扒香港超市就賣 HKD 227 /kg.
- 最後係杯麵,我喺冰島食過一杯 Thai Choice Cup 盛惠 ISK 179,啫大約 HKD 12.4 一杯,香港啲印尼舖頭咁上下樣嘅南亞杯麵就賣 $6 一杯.


text:
努德 必去景點及阿拉斯海灘附近酒店推介
阿拉斯海灘附近酒店預訂
累積 10 晚,送 1 晚
仲可享精選酒店神秘優惠價
努德必去推介 - 阿拉斯海灘
想去 努德 自由行?等 Hotels.com 帶你玩盡 努德阿拉斯海灘 啦!留意我地文章,話你知去努德 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋努德阿拉斯海灘 附近有咩酒店,等你更加容易計劃行程,慳返酒店來回景點嘅時間.
努德阿拉斯海灘 自由行
去得努德阿拉斯海灘 自由行最緊要一定係揀啱日子去.一啲熱門景點例如,努德 嘅 阿拉斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
努德阿拉斯海灘 交通
想去阿拉斯海灘 暢順無阻濟,最好就係出發前,睇清楚努德阿拉斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
努德阿拉斯海灘 必食必買攻略
努德阿拉斯海灘一直都係旅遊熱門地點,去到努德阿拉斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年2月20日 星期四
我好鍾意《Revolution 末日重生》第一季結局
唔覺唔覺又追晒一套,今晚明珠台十點半播《Revolution》大結局,套劇比我想像中更加唔錯.故事講全世界突然間冇晒電力,延伸到人文生活同社會政治轉變,當然唔少得美劇典型大主線陰謀論,而且新派美劇作風死人唔使本,每隔幾集就會有一個一線尾二線頭大角色死,夾埋夠爽夠緊湊,最重要有J.J. Abrams做監製就真係品質保證.
以美劇講都算落本,前半成日跑馬打鬥,火車輪船堡壘大爆炸,後段開始有返電力差唔多集集都有坦克戰機直昇機仲應該有唔少係真嘢嚟,同埋講過好多好多次,《Revolution》係我睇過打戲武指同攝影水準數一數二高嘅美劇,而且殺人手法夠br00tal,有時你都要問問以無記戇鳩尺度計算,點解居然可以唔剪就出到街?而且個結尾相當一流,當你可以重新開動全世界已經停頓好多年嘅所有電器,你會唔會做,同成功之後第一件會做嘅事係乜?全套劇最後三個字轉折同劇力,簡直贏過近幾年唔少大電影,而且個大結局玩到幾大,加上「全世界大停電」主題已經結束,更加期待下一季可以點樣發展.
要講其實仲可以講好多,好似又要百屌主角個女簡直比港女更港女,90%集數都係因為佢無端端發神經唔跟大隊行事自把自為累人累物,就算世界末日當前都要全世界人就佢一個,要大家做晒佢想做嘅嘢先至再去制止世界末日,簡直睇到你想兜巴兜巴車埋去.不過唔講喇,仲有半個鐘Dead Trigger 2 Facebook版就正式公開(又會咁益我哋香港fans啱啱好香港00:00開始咁正?),睇完《Revolution》大結局再打多鑊飛機,就差唔多時間打喪屍喇.
以美劇講都算落本,前半成日跑馬打鬥,火車輪船堡壘大爆炸,後段開始有返電力差唔多集集都有坦克戰機直昇機仲應該有唔少係真嘢嚟,同埋講過好多好多次,《Revolution》係我睇過打戲武指同攝影水準數一數二高嘅美劇,而且殺人手法夠br00tal,有時你都要問問以無記戇鳩尺度計算,點解居然可以唔剪就出到街?而且個結尾相當一流,當你可以重新開動全世界已經停頓好多年嘅所有電器,你會唔會做,同成功之後第一件會做嘅事係乜?全套劇最後三個字轉折同劇力,簡直贏過近幾年唔少大電影,而且個大結局玩到幾大,加上「全世界大停電」主題已經結束,更加期待下一季可以點樣發展.
要講其實仲可以講好多,好似又要百屌主角個女簡直比港女更港女,90%集數都係因為佢無端端發神經唔跟大隊行事自把自為累人累物,就算世界末日當前都要全世界人就佢一個,要大家做晒佢想做嘅嘢先至再去制止世界末日,簡直睇到你想兜巴兜巴車埋去.不過唔講喇,仲有半個鐘Dead Trigger 2 Facebook版就正式公開(又會咁益我哋香港fans啱啱好香港00:00開始咁正?),睇完《Revolution》大結局再打多鑊飛機,就差唔多時間打喪屍喇.
訂閱: 張貼留言 (Atom)


text:
拉戈阿 必去景點及淡水河洛博海灘附近酒店推介
淡水河洛博海灘附近酒店預訂
累積 10 晚,送 1 晚
仲可享精選酒店神秘優惠價
拉戈阿必去推介 - 淡水河洛博海灘
想去 拉戈阿 自由行?等 Hotels.com 帶你玩盡 拉戈阿淡水河洛博海灘 啦!留意我地文章,話你知去拉戈阿 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋拉戈阿淡水河洛博海灘 附近有咩酒店,等你更加容易計劃行程,慳返酒店來回景點嘅時間.
拉戈阿淡水河洛博海灘 自由行
去得拉戈阿淡水河洛博海灘 自由行最緊要一定係揀啱日子去.一啲熱門景點例如,拉戈阿 嘅 淡水河洛博海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
拉戈阿淡水河洛博海灘 交通
想去淡水河洛博海灘 暢順無阻濟,最好就係出發前,睇清楚拉戈阿淡水河洛博海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
拉戈阿淡水河洛博海灘 必食必買攻略
拉戈阿淡水河洛博海灘一直都係旅遊熱門地點,去到拉戈阿淡水河洛博海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
你不可不知的:5個颱風冷知識…
颱風海馬來襲,八號風球,唔洗番工番學(好野!)…
但係關於颱風你又知幾多呢?
1. 你知道嗎?北半球嘅颱風都係逆時針旋轉咖!
因為地球自轉會產生偏向力令地球上移動嘅物體有偏向嘅趨勢,影響地球嘅風向係北半球會偏右,係南半球會偏左,呢種力叫「科里奧利力」或者「科氏力」(Coriolis Force),所以颱風係北半球係逆時針旋轉,係南半球係順時針旋轉.
2. 點解打風之前天氣會咁熱又有煙霞呢?
因為當颱風係香港附近海域接近,颱風覆蓋範圍嘅空氣會上升,而乾燥的空氣會係佢周圍下沉,空氣懸浮物會因較小嘅濕氣依附而容易由地面加熱升到空中,同時下沉嘅空氣會將空氣罩著,令近地面嘅風勢微弱,熱氣積聚,所以天氣就會較熱同有煙霞.
3. 颱風正中心竟然無風?
颱風係一團旋轉嘅空氣,範圍好大,而佢嘅中心叫做風眼.由於風眼外嘅空氣高速旋轉,係離心力作用下,外面嘅空氣好難入到風眼,所以風眼裏面幾乎無風,而且雲層稀薄,天氣好好.
4. 颱風係海到會不停增強,一上岸就會無咗影,點解呢?
因為其實颱風不斷轉動會消耗能量,而佢嘅熱量正正就係源自溫暖嘅海水,所以係溫暖嘅海上面,颱風會增強,但係一上到無乜水嘅陸地,就會漸漸減弱.
5. 成日都聽到個啲咩熱帶低氣壓,強颱風…其實係啲咩?
呢啲其實都係颱風/熱帶氣旋嘅級別.咁其實唔同嘅國家或者地區都會有唔同嘅颱風分類方法,如果用香港為例子,颱風就跟住佢嘅強度分為6級,由弱到強依次序:熱帶低氣壓,熱帶風暴,強烈熱帶風暴,颱風,強颱風,超強颱風,而幫我地爭取到日假嘅颱風海馬就係一個超強颱風(平均風速達每小時220公里).


text:
達拉斯 必去景點及Zero Gravity Thrill 遊樂場附近酒店推介
Zero Gravity Thrill 遊樂場附近酒店預訂
累積 10 晚,送 1 晚
仲可享精選酒店神秘優惠價
達拉斯必去推介 - Zero Gravity Thrill 遊樂場
想去 達拉斯 自由行?等 Hotels.com 帶你玩盡 達拉斯Zero Gravity Thrill 遊樂場 啦!留意我地文章,話你知去達拉斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋達拉斯Zero Gravity Thrill 遊樂場 附近有咩酒店,等你更加容易計劃行程,慳返酒店來回景點嘅時間.
達拉斯Zero Gravity Thrill 遊樂場 自由行
去得達拉斯Zero Gravity Thrill 遊樂場 自由行最緊要一定係揀啱日子去.一啲熱門景點例如,達拉斯 嘅 Zero Gravity Thrill 遊樂場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
達拉斯Zero Gravity Thrill 遊樂場 交通
想去Zero Gravity Thrill 遊樂場 暢順無阻濟,最好就係出發前,睇清楚達拉斯Zero Gravity Thrill 遊樂場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
達拉斯Zero Gravity Thrill 遊樂場 必食必買攻略
達拉斯Zero Gravity Thrill 遊樂場一直都係旅遊熱門地點,去到達拉斯Zero Gravity Thrill 遊樂場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(photo via cc Flickr user Ryan Hyde)
係咁意寫下:今日既年輕人,會變成他朝既老行尊,亦即係老海鮮.只要有高高在上既感覺,就係自爆既前奏.可謂屢應不爽.
固步自封,最後必然會引發災難.可能舊時呢套係work,甚至係絕世好橋,但到左今日,你仲用陳舊既橋,觀眾梗係笑都唔笑啦.最慘係佢連去問下自己都唔問下.包圍住既人又全部真心膠,或唔敢問.今次林鄭參選,將佢既所有缺點都一下子暴露人前.一個三十年可以確保政策運作暢順既所謂建制精英,原來根本不知人間何世.你可以美其名話不吃人間煙火,但果個唔敢接觸外界,連FB都諗緊應唔應該開既一種孤高/永遠岩晒既態度,從呢方面講,甚至比唔上葉劉淑儀.
無疑,係人都知人老左,經驗會有增長,會所謂既識做人,識睇通眉頭眼額,呢D所謂好高級既行政經驗或者高階野.但係如果你突然之間要走番入民間,唔好講選戰,單單去run 一個project,搞一個event,要做到面面俱圓,每一個關節都妥善處理,甚至連技術位都兼顧埋,係依家呢個世代,真係唔會有成功既捷徑.其餘一間公司入面,上面玩management 多數廢既,中間果堆管唔會出事既先係精英.
唯一可以講既,就係不斷學習,不斷維持自己對呢個世界有好多好奇心.其他野例如詩經文學,變幻既速度就會比較慢,但係電腦科技,網上雲端,溝通方式,發展完全係一日千里.programmer 都或者要不斷學新language 去等自己唔好變舊電池.其實眾生平等,態度一致,唔係話要你追求到咁pro,但起碼你都要有基本認識呀.
好多人都仲懷緬自己叱吒風雲既時光.但無理會過其實佢引以為傲既野,後生一個掣或者google一下已經識做.所以我成日覺得老細如果只係識指點人做,自己唔識做,都係廢的,下面邊會服你,仲會搵次俾蕉皮你,你都唔知.我地都要日日鬧下自己,唔好他日都變埋老海鮮,阻住地球轉.


text:
平時買買埋埋咁多化妝品,要將一樣化妝品用到見底真係唔容易,除非你真係好愛佢好好用啦!今次小編就同大家介紹下幾款日本妹會用到見底回購再回購嘅彩妝好物啦!
KATE 3D造型眉彩餅
呢款唔止日本女生,小編都用清咗好幾盒!呢盒眉粉有3種色,可以跟你頭髮顏色混合使用,附送嘅眉掃好易控制,尖頭部分可以勾畫眉尾,仲可以當埋鼻影用,都係超自然架!
ESPRIQUE Select Eye Color
ESPRIQUE嘅單色眼影可以話係日本女生長年愛用品!眼影含鑽石粉體,粉質夠晒幼細,一啲都無厚重嘅感覺,而且唔易飛粉同浮粉!入面仲可入咗保濕成分,眼周嘅皮膚就無咁易乾啦!最緊要最緊要係佢勁閃勁上色!鍾意Bling Bling眼妝嘅sis真係會用到上癮啊!
LUNASOL SKIN MODELING EYES
到另一款眼影,就係LUNASOL嘅呢款四色眼影,大地色嘅配搭非常易襯,一盒有齊深淺色可以輕易就做到漸層效果,簡直係日常妝必備!日日用唔怪得之會用到見底啦!
REVLON 光感透肌蜜粉
呢盒紫色粉餅香港未有小編已經聽化妝師講去日本果時順便買埋,因為真係超好用!紫色可以提亮膚色就不在話下,佢粉質好幼細,可以修飾毛孔,有時化咗半日妝塊面會變得暗沉,用佢嚟補妝即時提亮返,個人都精神返!佢入面有少少閃粉仲可以當Hightlighter用添!
Canmake Cream Highlighter 光亮修容膏
Canmake嘅產品不嬲出名平靚正,唔止佢嘅胭脂眼影好用,呢款光影膏都好正架!佢質地好幼滑易推,仲非常貼薄上完面好似自己皮膚透出嚟咁!小編自己除咗攞嚟做光影仲會用嚟做眼影打底添架!
Source:instagramスキンモデリングアイズ instagramクリームハイライター instagramデザイニングアイブロウ instagramスキンライトプレストパウダー


text:
布萊斯 必去景點及托德公園附近酒店推介
托德公園附近酒店預訂
累積 10 晚,送 1 晚
仲可享精選酒店神秘優惠價
布萊斯必去推介 - 托德公園
想去 布萊斯 自由行?等 Hotels.com 帶你玩盡 布萊斯托德公園 啦!留意我地文章,話你知去布萊斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋布萊斯托德公園 附近有咩酒店,等你更加容易計劃行程,慳返酒店來回景點嘅時間.
布萊斯托德公園 自由行
去得布萊斯托德公園 自由行最緊要一定係揀啱日子去.一啲熱門景點例如,布萊斯 嘅 托德公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
布萊斯托德公園 交通
想去托德公園 暢順無阻濟,最好就係出發前,睇清楚布萊斯托德公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
布萊斯托德公園 必食必買攻略
布萊斯托德公園一直都係旅遊熱門地點,去到布萊斯托德公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
華人社會一向著重孝道,由細到大,不論社會定教科書都淨係會講仔女要點樣孝順長輩,好少講長輩(或者我哋將來做咗人哋長輩)應該要點樣為仔女付出.
父親節母親節要畫卡,要歌頌老豆老母,點解唔歌頌下仔女令佢哋得到慈父慈母嘅光環?
彷彿老豆老母生咗你條命出嚟,你就欠咗佢哋一世.
儒家嘅所謂孝道,只係搵套theory嚟維持社會運作,等每一代嘅老友記都有下一代埋單,唔使煩到個政權.
但就畀好多老豆老母用嚟勒索仔女,尤其老母,仲多咗十個月籌碼.
成為父母,係自己攞嚟;但成為仔女,我們都是無辜的.
父母自把自為生個細路出嚟,根本係佢哋欠咗啲仔女至啱.提供基本嘅養育係責任,唔係恩情.基本養育以外嘅,先至令仔女決定點對待父母.
我本人係避孕針下嘅意外,換言之我父母都唔ready我出現.
對於我嘅存在,老母一直都話連打咗針都有咗,佢同我一定好有緣份;而我老豆呢,由細到大都同我講「如果你冇出世就好喇」,「如果爹地媽咪冇你就好喇」,彷彿經過咁多年都無法接受自己有個女,亦彷彿冇發現佢之所以能夠自稱爹地都係因為我.
成長過程中,老母好錫我,連我靚過李嘉欣都講得出口;老豆喺出面應酬飲咗酒受咗氣之後,返屋企會打我,最後嗰次我二十一歲,佢拎起張有椅背嘅木櫈大大聲話要打到我毀容.
老母慳埋慳埋啲錢畀我讀書,等我大學唔使借窿;老豆會留返啲錢去澳門畀何鴻燊,以致佢後來中風死唔去又冇錢,搞到要賣樓拎啲錢返大陸住,亦都係因為咁我後來同阿媽搬咗去劏房.
老母話,就算係父母,做錯事都要同仔女道歉;我老豆話「天下無不是的父母」⋯⋯
正正因為老豆同老母作為家長嘅態度南轅北轍,我開始諗,仔女對父母嘅態度應該出自於咩.
我係一個唔孝順嘅人,我唔會因為DNA而供養,照顧父母.
我願意為老母下半世埋單,係因為佢對我好好,就算我依然一事無成,佢都對我好好;至於老豆,我畢業前就死咗,但就算佢未死,我畢業之後都會離家出走.
六月係我老豆生忌亦係我老豆死忌.To be frank, I’m glad my father is dead, and I’m lucky my mum is still healthy.
為人父母如果乜都同仔女計較,就唔好怪仔女有經濟能力都同你斤斤計較.
人非草木,如果仔女大咗就消失咗同你各自食自己嘅,你諗下自己後生時點對佢哋.
無私嘅孝只存在於童話,但現實不是童話.想八十歲仲有仔女有孫陪你飲茶嘅,一係你就宜家對人好啲,一係你就多幾層樓揸手.
原文連結


text:
大家覺得滴雞精好唔好飲?
-
我未試過飲滴雞精,驚好鹹,同埋好似有啲蘇味
-
bayking
我都好怕啲咁重口味嘅嘢
-
achcool
我飲過翠翠代言嗰隻,又唔覺得難飲,佢個味道冇咁鹹,但係雞味好濃郁
-
@bayking 係囉, 又驚買左返黎難飲side錢...
-
@achcool really?! 咁我睇下佢果隻...有冇其他sis可以比下意見?
-
wasteoftime
我都係飲緊葉碎碎嗰隻,貪佢易入口,存放時間又長啲
-
popochanc
我都覺得其他牌子好似冇咁易入口
-
weiweilui
我自己就鍾意飲王X滴雞精
-
florachub
因為我好重口味, 所以一開始都唔太慣, 因為平時飲開個啲雞湯有落味精, 會咸啲, 不過滴雞精都好飲, 個雞味比雞湯濃好多
-
hahamandy
我覺得最重要嘅都唔係味道,因為大部份滴雞精都應該差唔多味
-
bubblewoo
用嘅雞都好重要, 好似我飲開嘅晨露滴魚精咁, 只用自養少爺雞,而且有嚴格監管, 啲雞完全唔會加有額外激素, 安全好多!!
-
amilieff
我都有飲王x果隻, 有唔同package揀 又抵又方便, 同埋四物果隻種我覺得好好飲
-
Mei818
其實我都想試下, 邊間平d? 我見好多間都有出


text:
美容心得-不妨入黎望望
一:如果唔化妝 .只需用清水黎清潔塊臉就OK啦 .水能夠使到皮膚變得滋潤 . 但要用得其法 .如果吾係就不能夠徹徹底底咁將 D皮膚清潔得乾淨曬 .因 D 油性常常仲會黏附係洗臉既毛巾上面 .最好就係用化脂去污力強既清潔劑 .將絛毛巾過多幾次水 . 吾係妳洗幾多次面都無用 .
二 : 任何潔膚霜 . 潤膚霜係用番自同一系列既牌子好 .定係分開買好 D . 其實呢樣就無乜所謂 .妳用過覺得佢岩妳用 . 咪用囉
三 : 落妝果陣見到塊棉 花球黑曬色 .就咪大驚小怪 .以為自己 D 皮膚有病 . 呢 D只不過係一D油脂 .死皮同 D 殘留左塊面既化妝品黎者 . 小問題到極 .咪妳下次拾下拾下. 行過 D 百貨公司比 D 推銷化妝品既小姐 .用呢招黎赫妳地 . 只不過係 D 推銷術呢者 .我以前做兼職做化妝美容果陣都用過黎招 . 都吾知幾多女仕上釣 .
四 : 清潔臉部皮膚一定要用一般凍水 . 皮膚會靚好多架 .咪用熱水 . 切記 . 切記 . 肥皂盡量咪用 .用都慍的性溫和 . 咪用錯左 D 刺激性. 吾係就大劑啦 .
五 : 抗皺霜 . 不防用多些. 佢對皮膚好鬼有營養 .可以延遲 D女仕人老珠黃 . 呢個一定無假 .最重要就係一見到個太陽伯伯 . 妳就要走快 D 避一避佢啦 .曬得多 . 就老得快 . 仲有 D 雀班就係咁現曬出黎 . 記住啦 .
六:年輕女仕以為皮膚皮係越洗越乾淨 . 呢個觀念係非常錯既.好多人都以為 . 擦洗得越多次數 . 水越熱 . 皮膚就會越乾淨.其實咁做的结果係會出現血痕 . 红斑 . 令到皮膚覺得乾燥而且敏感 .早晚各洗一次臉便已經足够啦.
7 : 油性皮膚既女仕 . 過分地去清洗或使用收縮水 .也會導致皮膚表層乾燥 . 梗望上去有甩皮既現象出現 .但係吾理妳係邊種皮膚都好 . 長久都係咁 .可能係皮膚炎同濕疹 . 如果皮膚持續係咁甩 .吾該妳去睇睇醫生啦 .
8 : 眼霜係吾係 30歲 之後致需要用呢 . 梗係吾係啦 .即使妳係個 20 歲春無敵o既索女 . 一樣可以使用眼霜 .因為眼睛周圍既皮膚非常薄 . 係最容易先出現皺紋既地方之一 .加上呢個位既皮膚油脂又很少. 如果吾成日滋潤下 .等佢吾好咁容易乾燥既話 . 咁妳實聽快 D做阿婆都得啦 …


text:
查實熟食檔哩邊個環境都有啲似香港市政局啲熟食街市㗎.行過一兩個檔口,見好幾檔賣嘅菜色都差唔多,於是都係求其搵檔覺得啲枱櫈企理啲嘅坐底.
一個人去旅行比較麻煩嘅都係食哩個問題;好多嘢食,好似蒸魚鮮蝦炒蟹之類嘅海鮮,此終都係人多嗰陣先點得落手.單拖嚟哩度食晏嘅話,都係覺得整碟小炒再配個麵飯會比較適合 .
吔飽飯,跟住就準備起行去哩日行程嘅第二站,九號風車站嘞.由梧棲漁港可以坐一程 111 號公車到 9 號風車站;哩個 9 號風車站嘅下一站係 18 號風車站,再下一站就係高美濕地遊客中心站.不過哩條公車線啲班次都幾疏吓;想喺梧棲漁港食完晏晝飯之後坐哩條公車線去到九號風車站,hea 一輪影吓相,之後又要穩穩陣陣喺日落之前去到高美濕地嘅話,就只可以坐晏晝 12:50 開出嘅班次去到九號風車站,落車行完影完之後再等 14:50 開出嘅班次上車,先可以喺日落之前去到高美濕地.
不過我哩日食完個晏晝飯嗰陣已經幾接近 12:50 嗰班車開出嘅時間,查實如果要趕嘅話當時係可以趕上哩班車嘅;不過諗住就算上到哩班車去到九號風車站都係要 hea 兩個鐘等下一班車坐去高美濕地;反正天氣又唔係太熱,於是決定唔上哩班車,當散吓步咁,由梧棲漁港步行過去九號風車站嘞.由梧棲漁港到九號風車站話就話只係相隔一個車站,不過哩一個站步行嘅話查實都要行大半個鐘嘅時間.
我由梧棲漁港起行,先經過一座人魚地標;之後沿住北堤路一路行.
北堤路哩段路查實都算幾好行;不過行完哩段路,再轉入去環港北路就比較難行嘞.
做得風力發電站嘅地方,可想而知嗰頭附近定必大風.我由北堤路一轉入去環港北路,四周就突然間變得好大風;風大本身查實唔係太大問題,不過哩段路對出有個泥灘,所以啲風會夾雜住好多黑沙,咁嘅情況下逆風而行就會行得比較辛苦.
大約行咗大半個鐘就嚟到哩個九號風車站;未去高美濕地睇日落之前,想先嚟哩度近距離咁睇吓嗰幾座風車.
今次出發前查實曾經試過用 Google Maps 街景想睇吓搵唔搵到九號風車站哩個位置嘅站牌;是關如果喺 Google Maps 度搵到站牌嘅話,我就可以確定哩個車站真係存在,唔怕到時嚟到冇車搭.不過嗰陣喺網上嘅街景係睇唔到哩個位置有公車站嘅站牌.到哩日嚟到現場,竟然俾我搵到之前一直想搵嘅哩個站牌.原來個站牌經過長年累月同哩度嘅風沙搏鬥,一早已經壯列殉職;佢條屍重要一路瞓咗喺路邊冇人理,真陰功 .
查實哩度啲風沙嘅破壞力實在係唔講得少;今年八月一個颱風蘇迪勒,已經 KO 咗哩度 7 座風力發電機組 ;可以見到幾座之前被攔腰吹斷咗嘅風車,到依家都重未安裝番好.
嗰日喺風車站磨到兩點半咁上下,就行番過去對面馬路準備搭 14:50 喺梧棲漁港開去高美濕地嘅 111 號公車嘞.
是關哩個九號風車站根本冇公車站牌,加上我亦唔係百份之百肯定嗰個位置真係有哩個公車站存在,所以當時亦唔敢太老定,未夠鐘就早早企定定等車.
九號風車站哩個位置近海旁嗰條行車線係開往梧棲漁港嘅方向.搭車去高美濕地方向嘅話,就要過一過對面馬路企定定等車嘞.
大約三點鐘咁上下終於見到哩班 111 號公車駛到.上車發覺原來哩班車全車得我一個乘客;部巴士行咗一陣,跟住我竟然聽到佢個報站系統廣播話下一站係梧棲漁港 ;聽到哩個廣播我當堂俾佢嚇咗一跳,即刻拎部電話出嚟對一對個地圖睇吓自己係咪上錯咗反方向嘅巴士.好彩開個 GPS 又睇見自己的確係向住高美濕地方向行緊,原來只係個司機開錯咗個報站廣播,虛驚一場 .
不過我覺得咁樣某程度上亦反映哩條行車線平日應該好少人搭,所以啲司機先會渣得咁 hea .亦因為咁,如果諗住喺九號風車站哩啲中途站上車嘅話,就要小心留意部車到站同主動截車,唔係嘅話好易俾架公車飛站上唔到車.
無驚無險終於坐到高美濕地遊客中心站落車嘞.原本我係諗住由哩度步行過去高美濕地木棧道嗰邊嘅;於是落咗車就自然係拎部電話出嚟四圍望再諗吓跟住應該點行喇 ~ 完全冇留意我前面有部巴士停咗喺度.可能巴士入面嗰位司機大哥見我傻吓傻吓咁有啲睇唔過眼,於是佢大喝一聲叫我埋去佢度 ,跟住問我係咪想去高美濕地 …… 我先醒水原來嚟到剛啱有架可以接駁去高美濕地嘅公車準備開車.
哩條 178 號公車線係由高美濕地遊客中心開往清水火車站,途經高美濕地.本來坐哩條行車線去高美濕地嘅話,最近我估應該係喺高美濕地站落車嘅;不過好奇怪,部巴士去到西安朝天宮站嗰位司機大哥就叫咗我落車.
不過哩個我都係番嚟香港之後對番啲公車 Apps 先至發覺嘅;嗰陣我根本冇預過自己會上哩班車,所以當時亦冇睇清楚條行車線啲車站嘅位置.至於點解嗰位司機大哥要喺西安朝天宮站而唔係高美濕地站放我落車,查實到依家我都唔係好明 ?
搭客運公車台中自由行 2015 - 九號風車站
查實熟食檔哩邊個環境都有啲似香港市政局啲熟食街市㗎.行過一兩個檔口,見好幾檔賣嘅菜色都差唔多,於是都係求其搵檔覺得啲枱櫈企理啲嘅坐底.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
2016年剩返一日,呢一年其實做好多野都係失敗.失敗野就唔多講喇哈哈,但有一件事竟然喺唔經唔覺之下成功了!就係我成功減左15lbs!!! 你冇睇錯!!!係15lbs!!! 可能你會覺得15lbs都唔係好多啫,係呀的確唔係好多我自己都唔覺得我有瘦左咁多,但我由最高峰140lbs再多啲到而家125lbs,呢15lbs真係好critical. 同埋 125lbs係我好多年都冇見過嘅數字,所以當我見到呢個數嗰一刻我簡直係唔相信我自己對眼!😭😭😭
其實我以前係非常介意比人知我有幾重,我直情係連自己都唔想知自己有幾重所以好少磅重,只知道自己大約係130-135lbs咁上下好多年.直到年頭我有一日上磅磅下,先知原來我已經肥到140lbs…嗰時嘅我食野好放肆,又眼闊肚窄,又懶完全冇運動 ; 食野嘅習慣係朝朝奶茶+腿蛋治或者M記做早餐,晏晝公司buffet又食沙律又熱盤仲要食埋甜品,就算唔喺公司食都係日日出街食晏.夜晚就一定係出街食飯(其實而家都係晚晚出街食).生果同菜好少食,好彩嘅係我唔算好好零食,不過因為太中意食野所以食親飯都會駁老命咁食.
前言講得太長添,其實我呢篇blog唔係要講減肥嘅方法,而係想講我而家嘅生活習慣嘅改變,呢15lbs只係我嘅改變嘅indicator. 我而家嘅習慣冇話啱定唔啱,只係我終於搵到一種方式我舒服又令我過得健康啲仲可以有效咁減到磅.所以講出黎都係純粹分享下唧.
喺我大半年前我離開左我對上嗰份工,跟住放左大約個幾月嘅長假,有時間終於可以諗諗點樣改變下食野同生活習慣.首先我諗到嘅係我要食少啲街外野,自己煮飯.由於我其實都係好懶,要我餐餐開火或者餐餐諗今餐煮乜我諗我會好快放棄,所以我喺youtube睇左好多meal prep嘅片,學人地點樣meal prep. 以前我會覺得日日食一樣嘅野好悶啫,但而家睇多左學多左唔同嘅食譜,一星期可能有兩三樣唔同嘅野,加上係自己煮,都唔會嫌棄嘅.反正我都只係午餐係咁啫,晚餐我都出街食嘅所以真係冇所謂.就算我返翻工,我都係prep meal午餐帶飯.我通常都係星期六或日煮晒五餐,兩/三餐放冰格急凍住,帶飯前一晚拎定出黎放雪櫃解凍.
我煮都係啲簡單野,多數都係雞胸雞翼豬扒三文魚蝦仁呀咁,有時唔想食飯就煮意粉或者炒烏冬.不過個飯盒一定有一半係菜,炒又得就咁淥又得,不過去到而家我多數都係淥,因為快嘛,淥完加幾粒鹽同黑椒或者味椒鹽就食得.不過唔係隻隻菜都可以急凍再解凍黎食,因為有啲解凍之後會出好多水跟住啲菜會好soaky好難食,我試過咁多隻菜so far最穩陣都係西蘭花同椰菜.中式菜好似菜心嗰啲就試都唔使試因為實黃好難食.
除左自己煮自己帶飯,早餐我而家多數都係食麥皮或者cereal.啱啱開始嗰時我早餐日日係麥皮+一隻香蕉,但原來香蕉好鬼寒涼我唔知道,我自己又係寒底所以食左大概一個月身體唔受得我就唔敢再日日食.所以真係要睇個人體質唔係人人啱嘅習慣你一定都啱.星期六日早餐就係麥包多士,有時加半個牛油果,有時就咁搽我最愛嘅speculoos butter+花生醬.想食鹹嗰時就煎隻蛋放上多士度食.
其實我而家除左每餐份量食少左,其他時間都係密密食(我啲同事話成日見我都喺度食野😂),不過我就食聰明左,會自己帶啲snack返工食.我好中意食香口野所以最常食係granola bars, 試過好多隻我最中意係食Nxture Vxlley嘅Honey & Oats.
通常做做下野10點幾11點左右就會肚餓就隊一條(一包兩條我食一條),或者有時我朝早會烚一舊日本蕃薯仔或者一隻蛋拎返工.要治口痕嘅時候就食nuts(杏仁居多)或者藍苺呀提子呀咁,總之多數都係食啲冇乜加工過嘅野就冇死.但我又未至於完全唔食其他零食嘅,M記呀薯片呀朱古力呀一個月食一次半次唔死得嘅,又無謂要抑壓到自己咩都唔食咁唔開心咁辛苦啦.
食野大致上講得七七八八,跟住就係最重要嘅野就係做運動!!!呢個係我今年最值得比自己掌聲嘅事情,以前嘅我都有做過下運動,但永遠都唔可以堅持,可能三個月我就會停左唔做.但今年突然開竅,覺得其實我唔應該追求變成瘦到條籐咁,應該要練有肌肉先啱我.所我開始睇youtube學一啲練肌肉嘅workout,做下plank squat crunches等等呢啲屋企都好容易做到嘅動作.之前我都有去跑步,但跑步真係唔係我中意嘅運動,所以夏天後來轉左游水(其實唔係好識游㗎咋都係慢慢跟朋友學返).而家我嘅習慣係每日朝早做4分鐘運動,plank squat crunches push up各一分鐘,夜晚得閒無聊又再做下(但都唔係日日係咁)或者訓覺前拉下筋.星期六日就做半個鐘tabata,youtube有好多tabata嘅tutorial自己中意做咩動作做幾耐悉隨尊便,總之自己覺得舒服就可以又唔使做到半死咁.其實講完我真係唔算做好多運動,不過可以堅持到日日做,就算只做plank一分鐘,唔覺唔覺半年腰間啲肥肉就會減左好多!呢個真係堅!因為我真係咁樣call機肉同肚腩都冇左好多,條腰減左兩吋!!!
大致上係咁上下喇仲有啲其他鎖碎嘅小習慣有機會先再講.另外我都有食幫助做運動時增加消脂效果嘅supplement不過真係做運動時先食佢(日日4分鐘嗰啲我冇食),呢個對我都幾有效果但前提都係要做運動!!!講左咁耐大家可能會話「車得個講字冇圖冇真相!」所以我都掙扎左好耐
唔怕醜地放我半年前後嘅對比照大家睇下⋯⋯
左邊係5月頭嗰時影,右邊係呢個星期影嘅,前後相隔8個月.嗰時手臂仲好好肉地,而家手臂雖然唔可以叫瘦,但睇落都已經冇咁肥又冇咁脹喇 😭😭😭
好喇我要再講一次磅數都真係只係我改變嘅indicator,真係唔係要鼓吹追求輕磅.我其實都唔係成日磅住都係記得先會磅下,反而我會keep住幫自己身體影相,好似好自戀咁但咁先會見到自己身體嘅改變,見到自己無啦啦開始隱隱有啲腹肌其實仲大鼓舞 😂
即係呢我呢個細個已經係肥妹仔懶左十幾廿年變成肥婆嘅人變成而家呢個樣我相信真係冇野係冇可能,所以大家共勉之!!!💪🏻💪🏻💪🏻 我會keep住練肌肉!!!
最後祝大家新年快樂同進步!!!


text:
其實我有特異功能,仲要係兩種添.首先,我有特別嘅飛歌技巧.我份人比較有組織,用咁多年mp3機都會自己整playlist,每隊band每隻碟一個playlist出街聽,再砌一個跟時序由頭排到尾嘅全集,等搭長途車搭飛機同返工時可以煲全線.唔知幾時開始發現我可以隨心所欲飛去想聽首歌,例如想第一隻碟第四首飛去第三隻碟第一首,正常梗係要拎部機出嚟望住慢慢篤啦,但我就會自然知道「click十四次就飛到去想聽首歌啦」唔望齋篤就飛到,就算係唔多熟嘅band都可以無意識地想飛去邊首就邊首,準確度有90%以上.呢招奇技都令我幾自豪,雖然純粹自娛完全冇實際用處.
第二樣特異功能就係,唔使點講大家都估到啦,咪就係地獄黑仔王托世去到邊衰到邊囉.我之前做過咁多間公司,全部執晒;出街食飯,好多食肆都俾我食死,好似旺角有幾間放題都打邊爐都係我食完之後就執笠;同怒人出一場show,一個月之後隊band就出事;電話用Motorola,跟住Motorola撤出香港;然後轉用Nexus,部N5立即變成末代版成條line話收皮(好在跟住Android Silver冇人理,Nexus有得復活,死唔晒);咁多年嚟耳筒用開一隻Sony同埋Denon隻360,兩個model同樣我用過之後就停產;今次估唔到蘋果冇咗教主頂住立即出事,當全世界顧住搶iPhone 6時,蘋果唔聲唔聲唔再出iPod Classic.雖然我唔係蘋果fans甚至有點唔太鍾意蘋果嘢,聽到呢個消息都有點唔開心,因為iPod Classic實在係最接近完美嘅mp3機,而且以二千蚊價位嚟講,世界上再搵唔到一部更好嘅mp3機架喇.
冇經歷過連寬頻都未普及個年代的話,唔會感受得到當年科技突破有幾震撼,而家一年一代新iPhone點點點進步之流完全及唔上.正如唔會想像得到當年開個Gmail都係超級威水一回事,Hotmail仲係俾得10MB你用幾個attachment已經爆時,Google一嘢俾夠一激你,最初想開仲要人邀請你至開得,嗰陣問人拎邀請開Gmail account個盛況幾咁墟陷.而iPod革命在一玩就玩到盡,我第一部mp3機係JVC,得128MB賣成三千五百蚊,間間廠出都係幾十MB幾百MB時,蘋果一開始已經係用5GB 10GB噉計,當年連256MB USB手指都已經叫先進(嘩我仲記得當年買flash drive差唔多$2先得1MB),噉樣一舊嘢有成幾激大,真係嚇死全世界,而且整到咁大仲因為可以睇片,我第一部iPod係U2代言部5G,係第一部可以彩色螢幕睇片嘅mp3機(好似係),我就從來未用過iPod睇MV睇戲,不過單為有30GB已經夠爽,嗰時屋企部電腦兩隻harddisc夾埋先得40GB仲要全家分,我仲係聽緊128K mp3一隻碟先三四十MB,30GB已經幾乎等同於無限架喇,大佬佢一部iPod已經大過我部電腦一隻harddisc呀.
而且真係靚.iPod之前冇幾多電子產品敢用全白,雖然我就好怕成日驚整污糟,但個設計實在冇得頂,亦邊會諗過一個圈就可以做到晒全部功能,中間仲一定要隻手掂住先轉到,出嗰時屬於超級高科技超級型.聲又係勁靚,之前用過兩部聲都夠厚夠實,但有點太多低音,其實聽歌我好怕太重bass包括聽metal時,但十間廠九間出mp3機賣點都係(超)重低音甚至谷到拆,iPod就好在賣音質聲好清層次感亦夠,聽pop一流夾對Shure聽The Gathering更是最高享受,而好在我聽metal從來關注中高音多過低音,所以iPod隻聲薄咗少少,但完全符合我所要求面面俱圓,雖然對耳筒就真係食晒屎.
同埋煩在一定要用蘋果自己插頭條線同iTunes過歌,雖然之前已經慣咗全人手upload歌整playlist,所以問題唔大甚至用iTunes處理更方便,而且蘋果自己條線upload file速度超高比人快十倍都有,但用咁多年憎足咁多年,人人都話蘋果嘢易用,唔好意思我可能係全世界唯一一個意見相反嘅人,iTunes個介面根本唔好用仲要越出越複雜完全唔user friendly,而且過親歌一定要靠佢條線佢個程式,即係去到其他機有歌想入落部iPod都可能要手指抄返屋企先過得到,Windows版iTunes又出名食ram仲勁過Chrome,次次開親部機都一定出問題.我只得iPod一樣蘋果產品,已經夠令我對呢個系統非常反感,立誓一日蘋果要我用iTunes,我一日都唔會用iPod以外任何蘋果貨.
只不過又要小又要用的情況下,唔覺唔覺就用咗iPod差唔多十年.第一部5G係親戚抽獎抽到但唔聽歌就送俾我,作為一個U2 fans冇蘋果同U2合作出嗰部紅黑色有埋簽名特別版有點可惜,不過唔使錢有蘋果機你用仲想點吖.點知用咗半年唔夠就瓜咗,原來係成水貨出事大鑊到上埋報紙,上去維修中心入面全部人同我一樣嚟整iPod,counter條友都冇咁好氣解釋收完俾部新機就算(雖然都要象徵式地等一個星期至有得拎).其實當時有點失望,所有人講到蘋果點堅點好用,但連功能最基本件產品iPod都可以大問題到上報,不禁問句「唔係啩又話蘋果嘢好堅好好用?」好在蘋果有樣好就係出事時直接換部新機俾你廢事浪費大家時間我有新機用又開心,同第一年衰一鑊之後跟住都冇乜事發生,我超級粗用部機差唔多每日跌起碼一鑊,但跌足咁多年都冇事只芒右下角黑咗撻同間唔中插電腦load唔到,同舊電由本來頂到八到十個鐘變到得返四個鐘有點頂唔順囉.如果唔係部機唔知點解放屋企當眼地方又冇人經過會叉叉吓電突然間消失咗,我相信呢部用咗七年嘅5G拎去換換電的話仲可以用多好多年.
只係可以屋企唔見機咁神奇,相信係個天都叫我出返部Classic啦.有一段時間試過用電話代替,有好有唔好.iPod我從來唔較EQ,其實因為預設EQ唔太掂,好似低音一係正常一係超重冇中間位,所以咁多年都係用正常平衡mode聽歌算.電話聽歌用Poweramp可以任set EQ高中低音想點都得,但唔知點解電話會咁白痴音量只得1-15你揀,好多時聽歌最大問題就同iPod EQ一樣冇中間位,覺得細聲但推大一度就變到太大聲,對Denon耳筒隔音又唔算強,出街用電話聽歌好多時聽到好冇癮甚至辛苦.iPod就係高科技在音量拆到好細用個圈慢慢轉逐少逐少較,音量控制咁細緻呢點好多電話同mp3機做唔到.所以跟住都要豪一豪$1888出返部iPod Classic,係咪命數呢同部5G一樣一年未夠就壞又要拎上去換新,只希望拎咗部翻新機之後可以長命百歲,因為當我轉用Classic之後,iPod就只餘touchscreen系列了.
你問iPod Touch即係打唔到電話嘅iPhone嗟,有乜唔好?唔好就係同蘋果無緣就係無緣,唔知點解人人都話易用的蘋果嘢我到而家都仲未曉用,出Classic一個原因就係借咗部Touch返嚟用過一排之後發現我真係頂唔順蘋果touchscreen類產品,再加提高去買Classic嘅動機.同雖然Classic個系統都有美中不足之處,好似連直接喺機入面改playlist內容同查一個playlist全長幾耐之類咁基本功能都冇只可以聽歌,只係當要用touchscreen就代表想轉歌甚至較音量都要拎部電話出嚟(Touch機身個音量掣同電話一樣,做唔到轉圈種細緻調整),噉我仲點可以用到而家招唔望齋摸就可以想聽邊首立即飛去邊首招特異功能?冇咗個圈同實體鍵的話,我仲點可以好似而家噉部機擺褲袋,想較大細聲伸手入袋轉圈,想飛歌喺袋外面篤左右制就得,連機都唔使拎出嚟就能夠控制一切?鍾意獨立用mp3機聽歌除咗聲普遍比電話靚又唔怕搶晒電話啲電,仲為出街時可以唔使事無大小都要拎部電話出嚟睇睇,唔望只用手摸就可以轉歌較音量,假如到頭來又係要全部經touchscreen做,就俾唔到我追求之效果同效率.
只可惜iPod出Touch版之後,Classic就變到同Google Reader一樣,超好用,超方便,超強大,只不過唔會離開到小眾玩意同死忠派領域,當無利可圖時就一定會cut.有幾多人明白iPod聽歌點都好聲過iPhone呢?加埋可以一舊嘢包晒全部功能時,又有幾多人仲會old school地另外買多一部機專為聽歌呢?既然最正確商業決定係谷人買iPhone或者幫手清iPod Touch貨計劃下一個停產時間表,非touchscreen的Classic就只好訣別了.都幾諷刺,上一次U2同蘋果合作時,係出其中一代最重要嘅iPod;今次U2又幫蘋果手,不過佢哋有份幫手推動之實體鍵版iPod反而被消滅了.而家對住部機都幾唏噓,呢個iPod Classic + Denon 360組合係最完美聽歌組合,但係兩樣都停咗產,是但一件壞咗的話都唔知點算,我再搵唔到另一部mp3機同另一對耳筒更加適合我.360香港已經冇晒貨,嚟緊去東京可能會掃返對,雖然日本買打埋稅個價錢等於香港兩對;認真考慮緊嘅反而係,係咪應該襯而家街舖仲有Classic尾水貨時,執定多一部做後備?好命的話,可能兩部Classic陪到我過世架喇.


text:
珠海橫琴長隆海洋王國試業試玩體驗 – 上篇
今年(2014年)澳門附近多左一個新嘅旅遊點,就係位於珠海橫琴嘅長隆國際海洋度假區.度假區由長隆海洋王國,珠海長隆馬戲城以及長隆橫琴灣酒店三個部分組成,其中長隆橫琴灣酒店和珠海長隆馬戲城已經係1月18日開業,而長隆海洋王國就係1月28日開始試業.今年春節冇到外地旅遊,所以趁住假期同埋試業期有優惠,年初四去左橫琴長隆海洋王國試玩.
珠海橫琴長隆海洋王國嘅試業期由2014年1月28日至2月28日,為期一個月,試業期間只有七,八成設施開放,其餘兩成仲做緊內部裝修或者測試,包括冰川歷險和超級激流呢兩個機動遊戲都仲未玩得,另外號稱世界最先進五維影院嘅深海歷險亦未開放.
由於係試業同埋開放嘅設施打左七至八折,所以理所當然門票價錢都應該打返個折,由1月28日至2月28日期間,珠海橫琴長隆海洋王國嘅入場門票以七五折出售,成人票價係人民幣280元,以現時匯率計算相當於大約港幣360元.呢個價格比香港海洋公園嘅入場門票HK$320仲貴,同香港迪士尼嘅入場門票HK$450相比雖然平D,不過當試業期過後冇折扣嘅票價就比迪士尼貴港幣40幾蚊,但係比質素,長隆海洋王國點都唔及迪士尼,所以呢個價超對物非所值.
更新:珠海橫琴長隆海洋王國現時的成人入場門票的價格是人民幣350元,網上購票可以有15元折扣,即人民幣335元,除了可以在官網購買外,淘寶網和Klook客路都可以購買,價格都是大約人民幣335元,與官網相同.
從珠海橫琴長隆海洋王國嘅宣傳資料黎睇,長隆海洋王國擁有多個亞洲第一甚至世界第一,例如亞洲第一個飛行過山車和第一個水山過山車,世界最大嘅鯨鯊展館等等.不過刺激嘅機動遊戲並唔係我杯茶,所以飛越雨林,冰川歷險和超級激流呢D機動遊戲有幾巴閉我冇乜興趣,但係對於佢所講嘅世界最大嘅鯨鯊展館我就好感興趣,今次入場最主要都係俾佢嘅海洋奇觀,企鵝世界和北極熊村莊呢幾個展館吸引.
唔知係廣告與事實不符,定係剛開業好多動物仍然仲係on the way,又或者純粹係廣告圖文做得太好,令人睇完產生過高期望.長隆海洋王國嘅所謂世界最大,世界第一,以觀眾眼睛黎睇只係不外如事,言過其實,難怪令人覺得貨不對辦.
所以,試玩後我的感覺可以用「門票太貴,物非所值,言過其實,貨不對辦」呢十六個字黎概括.
不過,講句老實說話,珠海橫琴長隆海洋王國並唔係差,可以算係一個唔錯嘅樂園,如果佢唔係吹得太大,令人以為真係咁正,可能評價會好好多.但係,佢嘅入場費實在太貴,以380元人民幣嘅價錢,就算係所有設施100%運作,都仲係唔係咁值.
珠海橫琴長隆海洋王國既係海洋水族館,又係機動遊樂場,但係對於好似我呢類唔玩機動遊戲嘅旅客,夾硬要俾埋機動遊戲嘅錢買貴票入場非常唔值.如果可以將飛越雨林,冰川歷險和超級激流分開買票,將唔包括呢D機動遊戲嘅門票降至人民幣200元左右較合理嘅水平的話,仍然值得一去.
上面係我遊完珠海橫琴長隆海洋王國嘅感受嘅總結,而下面就係呢次試玩嘅遊記同埋有關買票,交通以及場內情況嘅分享,有興趣請繼續睇埋落去.
更新:珠海橫琴長隆海洋王國正式開業之後所有設施都已經相繼啟用,而在7月10日開始,海洋奇觀嘅主角 – 兩條巨型鯨鯊 – 亦已經正式進駐.
購買珠海橫琴長隆海洋王國門票
珠海橫琴長隆海洋王國嘅官方網站有提供網上購票服務,不過只能以大陸信用卡或借記卡付款,亦需要填寫大陸手機號碼以及大陸身份證編號作為取票依據,所以非大陸居民用唔到網上購票,只能通過旅行社購買門票.
由於剛剛開業,大部分旅行社都仲未可以買到長隆海洋王國嘅門票,唯一有得賣嘅係中國旅行社.係中旅社買長隆海洋王國門票嘅價錢係HK$360,同官網票價相同,而且仲附送來回澳門至珠海橫琴長隆國際海洋度假區嘅免費接駁巴士服務.
更新:現在Klook客路也可以購買到珠海橫琴長隆海洋王國的入場門票,價格官網相同.
中旅社嘅珠海長隆海洋王國及馬戲城套票傳單,除左有長隆海洋王國門票,仲有珠海長隆馬戲城門票.
係中旅社買票之後只會有呢張證明,仲未有正式門票,裡面有一個憑證號,以及購票人嘅手機號碼,憑證號+手機號碼就係取票嘅證明,要記低.
購買門票嘅時候要決定坐邊班車,開車時間會mark係收據上.朝早由澳門去橫琴果班車基本坐滿,所以一定要mark準,但係回程就冇咩所謂,因為坐嘅人唔多,可能有好多人選擇睇埋煙花表演先走,所以就算早左走都可以坐早D班次嘅接駁巴士.
基本上坐朝早9點嘅第一班車去,下午6點半最後一班車返時間就啱啱好,不過就睇唔到煙花表演,因為煙花表演時間係晚上7點3,如果想睇埋煙花就要自己坐公車返啦.
從澳門到珠海橫琴長隆海洋王國
新春珠海橫琴長隆海洋王國試玩之旅出發啦,中旅社免費接駁巴士嘅上車地點係澳門富豪酒店正門,我地未到8點9已經去到等車,呢班車所有座位全滿.
接駁巴士9點正準時到達,上車前富豪酒店旁邊嘅中旅跨境巴士客務中心會有職員攞住張乘客名單過黎點名.
由澳門去橫琴長隆國際海洋度假區真係好近,過左橫琴口岸再行10分鐘車就到.從澳門開車起計,連埋過關時間大約45分鐘就到達橫琴長隆國際海洋度假區.
今次都係第一次經橫琴口岸去珠海,朝早過關人好少,唔洗2分鐘就過左澳門海關.之後要坐車過橋去對岸嘅珠海橫琴口岸,如果唔係坐旅遊巴或者自己揸車,就要坐接駁巴士,短短路程要收三蚊車費,真係好搵.如果要坐接駁巴士,記得準備定散紙,因為不設找贖,車費俾澳門幣,港幣或者人民幣都可以.
澳門海關同橫琴口岸之間只係相隔呢條蓮花大橋
坐車過到對岸又要再落車過大陸海關,好煩.
朝早從橫琴口岸過珠海嘅人好少,好快就過左關.不過從大陸過澳門嘅旅客就好多,而且唔少係自己揸車過黎,口岸大樓對出嘅停車場同周圍嘅空地泊滿晒私家車,如果澳門真係可以俾大陸人自駕入境,咁到時澳門真係死得.
過完大陸關,上返車向珠海橫琴長隆海洋王國再進發,從橫琴口岸到長隆國際海洋度假區嘅距離只係5公里,行車10鐘就到.
橫琴口岸旁邊嘅澳門大學校區
再行前少少係橫琴碼頭,對岸就係路環市區.
到達目的地啦,中旅嘅巴士停係呢度,上車同落車係同一地點,認住澳門中旅長隆專車個牌就實搵到.
旁邊就係公車總站,如果夜走冇中旅接駁巴士坐,可以係呢度坐公車出去橫琴口岸或者拱北返澳門,以長隆為總站嘅公車路線有K10,K11,14和86,全部路線都會停橫琴口岸,但只有K10可以去到拱北口岸.由於大多數人都係自已開車入去橫琴長隆或者跟旅行團,所以坐公車嘅人唔多.
由落車嘅地方步行到長隆海洋王國入口需時約10分鐘,如果有小孩,長者同行,可能需要長D時間.
從呢個方向離遠望過去見到嘅建築物就係長隆橫琴灣酒店以及珠海長隆馬戲城,沿行人路向住呢個方向行就啱.
長隆國際海洋度假區內有多個停車場,車位好多,不過都唔足以應付大批自駕過黎嘅大陸民眾.
前面呢座建築物就係珠海長隆馬戲城,行到呢度轉右行係長隆海洋王國,轉左行就係長隆橫琴灣酒店.
馬戲城至海洋王國入口之間有一段人工運河,可以坐艇仔往來.
行左10幾分鐘終於到達長隆海洋王國入口
如果唔想行路,可以坐長隆嘅免費穿梭巴士,穿梭巴士從公車站附近開出,途經長隆橫琴灣酒店和珠海長隆馬戲城,最後到達長隆海洋王國入口旁邊嘅停車場,車程只係5分鐘左右,不過相隔15-20分鐘先有一班車.
免費穿梭巴士上落車地點就係中旅專車上落車地點對面
途經長隆橫琴灣酒店
橫琴灣酒店對面就係珠海長隆馬戲城
穿梭巴士最後停靠海洋王國入口旁邊呢個停車場,回程都係呢度上車.
其實長隆海洋王國,馬戲城以及橫琴灣酒店之間相距唔遠,從酒店步行到海洋王國入口都只係需要10分鐘左右.以下為大家提供標示有主要地點嘅長隆國際海洋度假區嘅Google地圖,俾大家參考一下.
在較大的地圖上查看珠海橫琴長隆國際海洋度假區位置
由於係橫琴長隆海洋王國影嘅相太多,篇幅太長,所以需要分開兩篇黎寫,呢篇就暫時寫到呢度為止,下一篇再分享樂園內嘅情況.
如果您覺得本Blog的文章對您有幫助,請到本Blog的Facebook專頁點個「讚」,支持一下吧!
繼續閱讀 >>
相關連結:
- 珠海橫琴長隆國際海洋度假區官方網站
- 票價及網上購票
- Klook客路珠海橫琴長隆海洋王國入場門票購票網頁
- 下載園區地圖
- 查看TripAdvisor上住客對長隆橫琴灣酒店的評價
- 查看長隆橫琴灣酒店的訂房價格
________
本文網址:http://www.travelclassroom.net/2014/02/chimelong-ocean-kingdom-part1.html


text:
做blogger的好處,第二次有客到.如果有睇開薯淘,知道雞髀有濕疹時,我試咗好多方法,其中一樣就係RAYCOP SMART UV-C殺菌除塵蟎機.
當時香港都未有RAYCOP官方網站.
我覺得部機有效,估唔到香港代理商見到我個post,居然仲出咗新model送部機我玩,只需要出返一篇blog文作為回報.多謝代理商.^^ 仲有得揀黑色的白色,今次試黑色,我覺得比較襟污糟.
即使係送,我乞人憎嘅地方就係以下評論都係照直講,請見諒.
順豐速遽嚟到,咁大箱嘅?因為係高級版RP,咁同RAYCOP SMART爭啲乜呢?
PR姐姐好細心咁整咗幾份form,簡介RAYCOP,仲highlight曬貼埋postit咁.本來係韓國出,去到日本大賣,而家總公司變埋日本,日本官方網站,所有機韓國製造……好,不如你哋自己睇:
開箱儀式喇:
一打開,仍然覺得好大盒,正常地保護得好好嘅發泡膠packing.
揭開,一樣咁cyber,不過,有線嘅?我自己一廂情願以為改咗無線版,哈哈.跟住拎上手,好大部,好重.女人單手拎起幾吃力.
放落床褥,係,既然部機講到明專for床褥.嗱,床褥長期有用床單,所以我冇認真吸過,以為冇乜嘢.用法都係一個制好方便簡單,清楚轉色蒹有聲.放咗上床褥之後碌係順嘅,同時單手用唔覺特別重.
用舊機時發覺頭髮係唔太吸到的,所以新機加咗高速旋轉床褥專用刷,我有試吓碌頭髮,始終同吸塵機唔同,係要碌多幾下先吸到.
仲有一樣,新機多咗70度熱風除濕功能,玩咗陣床褥真係暖笠笠,咁雞髀仔賴過尿嘅地方都可以再吹乾啲喇.
我問過代理,佢話UV-C殺菌時間10秒左右已經OK,咁殺菌就睇唔到嘅.但吸塵蟎嘅功力我唔會懷疑,新機呢個位更加清楚,吸一兩分鐘已經見到個網白曬.
刮起佢就知,原來有床單遮住嘅床褥係一樣咁多塵.其實如果你清呢啲塵時會覺隻手痕,打開衣櫃會打乞痴,都已經好清楚自己應蟎敏感,香港人應該大量都係.所以清完真心覺得乾淨咗舒服咗,多謝RAYCOP.
P.S. 朋友好有興趣,啱啱問我UV燈幾耐壽命,問咗代理係6000小時,如果見到時光時暗就可以換,都係百老滙有售.


text:
地包天形成原因系乜呢?地包天不僅影響美觀,時間長了還會影響到牙齒正常嘅咀噍功能.所以對地包天需要及時矯正治療,從而以最快嘅時間恢復好.咁地包天系乜原因所導致嘅呢?我哋請珠海市嘅牙齒矯正專家嚟介紹一下.
乜系地包天?
地包天一系下頜發育比較前突嘅畸形,影響人嘅臉部形態,人嘅臉面睇起嚟很長,面中份顯得凹陷.第二個影響牙合關系,正常牙齒嘅咬合關系受到影響,鎅食物陣關系唔對了,如果上頜牙和下頜牙系正常嘅牙合關系,牙齒鎅食物很方便,反過嚟鎅食物非常唔方便.我哋正常嘅情況下系上頜蓋住下頜牙齒,下頜發育受到上頜嘅限制.依家下頜發育冇阻擋嘅力量,地包天嘅情況會越嚟越嚴重.
地包天系乜原因?
遺傳性因素表現為如果父母有地包天,細路就有可能發生地包天嘅情況.地包天更多嘅系因為口腔習慣造成嘅,細路小陣咬手指,下頜會往前伸,就會引導下頜骨向前發育,久之過度發育就形成畸形.等牙齒出嚟以後,下頜牙齒喺上頜牙齒嘅前面,地包天就形成,蓋住上便嘅牙齒.
依家很少有母親母乳喂養bb,采攞人工喂養嘅方式,如果讓孩子平瞓着食奶就容易造成孩子地包天,正確嘅姿勢應該系斜瞓着成45度食奶.關於地包天系乜原因嘅問題,呢也系重要嘅影響因素.牙齒矯正專家表示,地包天一定要及早進行矯正,一般喺孩子4歲左右就要進行阻斷矯正,此時進行矯正,不僅花費少,時間少,效果也系最好嘅.
相關推薦:
《牙齒矯正以後會提早掉牙咩?》
《點解做牙齒矯正仲需要要掹牙?》


text:
戈亞尼亞 必去景點及奇維克廣場附近酒店推介
奇維克廣場附近酒店預訂
累積 10 晚,送 1 晚
仲可享精選酒店神秘優惠價
戈亞尼亞必去推介 - 奇維克廣場
想去 戈亞尼亞 自由行?等 Hotels.com 帶你玩盡 戈亞尼亞奇維克廣場 啦!留意我地文章,話你知去戈亞尼亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋戈亞尼亞奇維克廣場 附近有咩酒店,等你更加容易計劃行程,慳返酒店來回景點嘅時間.
戈亞尼亞奇維克廣場 自由行
去得戈亞尼亞奇維克廣場 自由行最緊要一定係揀啱日子去.一啲熱門景點例如,戈亞尼亞 嘅 奇維克廣場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
戈亞尼亞奇維克廣場 交通
想去奇維克廣場 暢順無阻濟,最好就係出發前,睇清楚戈亞尼亞奇維克廣場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
戈亞尼亞奇維克廣場 必食必買攻略
戈亞尼亞奇維克廣場一直都係旅遊熱門地點,去到戈亞尼亞奇維克廣場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
毛毛都知同大家睇多咁多次暗黑料理,搞到你哋以為人人嘅靈魂入面都隱藏住成為暗黑廚神嘅潛能㗎喇.其實呢個世界都仲有曙光,唔係人人一落廚都會煮到一鑊粥咁嘅,就好似呢個台灣嘅網民咁呀,平時都唔會入廚㗎,但估唔到整起甜品上嚟又似模似樣啵!
佢話突然心血來潮想試下焗曲奇餅,跟住食譜一步一步咁整,製成品又幾好咁啵!冇碎到一地都係不特止,仲要壓埋心形,喂你是咪偷偷地買現成曲奇返嚟影相呃人㗎?
點知喺呢堆睇見都濕晒個口嘅心心曲奇餅入面,出現咗條擺明唔屬於呢度嘅……物體.好心整嘢食就唔好畀狗狗入廚房啦,好危險㗎嘛,一陣佢吞咗朱古力落肚,或者燙親點算呀?而家仲要擺低幾両喺盤曲奇度,全部都唔使食啦,整幾靚都冇用啦!
咪住先,原來呢條咁搶鏡嘅條狀物體,笨唔係狗sss,而係阿媽嘅傑作.佢話,整做一條條,方便一邊睇電視一邊拎住食喎……而家咁樣樣真係唔止方便喇,仲肯定冇人同你爭食𠻹呀媽子……
最估唔到嘅係,媽子竟然冇一邊煲劇一邊享用佢嘅暗黑料理,反而擺咗喺佛像前面,希望佛光加持!你到底有冇諗過佛像嘅感受,佢幾時有話過自己想食sss……呀唔係,曲奇餅呀?
封面圖片,資料來源連結:seasonsong/ptt
《神之曲奇餅系列》


text:
尖端?哦,九龍個尖端響邊呀?尖咀囉!今日成日都係響尖咀,可以講既係無去過咩其他地方,哈哈.今日搭1030返到上環,之後響入境處竟然得戈小貓幾隻,我走到櫃台時已經…到我了.真快!同上次傳聖火戈日返黎真係差天共地了.
1200就到九龍公地鐵站出口等Nathan,哈哈,尖咀既彌敦道與柯士甸道交界嘛(希望你地會明我講咩喇,呵呵),之後就行呀行,根本唔知去邊度食野好…最後響Delifrance食,不過個落單搞到錯曬,而我就暈下暈下,唔知自己做緊咩咁,所以我就想開餐戈陣先被個落單既發現.食完Delifrance就去海港城,之後去buy禮物,哈哈,點choose都唔知係咩好,最後響Lcx度buy左.
由於Nathan要去見工同排舞,所以就要分道喇;不過我就由尖咀送佢到鑽石山,然後唔出闡就去MK找Kyle同Nelson,不過我地唔知去邊,所以就坐巴士尖咀去新港打機.無奈既係途中因為表妹要見我一面,所以就去左中環一趟,一去就去左個半鐘!好在,kyle仲響新港打機,其間玩個跳舞機,佢唔識點玩咀,所以踩到唔知似咩咁,哈哈,不過跳第二次戈陣就上左手喇!叻仔呵!
之後就去「10蚊」度食日本野,哈哈,幾好食呵,之後就講密野,笑料,多謝細佬同Nelson陪我過尼一日呵,當然彌敦道與柯士甸道交界係最重要喇!
最後坐2430班船走人,返到澳門已經2533,搞下戈樣尼樣就搞到2745,訓呵,呵呵.


text:
發表人 lkljason 發表於 2009-04-11, 14:19
未睇前都聽過呢套戲劣評如潮,但因為個人喜好鐘意睇科幻片,所以都明知山有虎偏向虎山行果隻,當然要我即刻買BD就無可能架勒,所以借左dvd黎preview左先.
睇完後比我想像中好 (影評差成咁調節o下自己先會睇得開心d嘛),結尾比強戰更草草了事,因為未睇過1951年版,所以唔知舊版係咪都係咁樣結尾,大場面亦都比強戰小 (其實講真真係無乜大場面) .好彩男女主角都係我比較歡喜,所以令我都有一看既價值.故事係講奇諾飾演一個外星人,因為要保護地球,而人類就因為唔懂得點樣愛惜地球,所以無可奈何咁要消滅人類,而珍尼花無厘頭咁對呢個外星人有好感所以就救左佢,而相處過程中呢對母子不知不覺間感動到奇諾令佢覺得人類其實都唔係無藥可救,所以網開一面放人類一馬,環保反戰意識係有d,但唔夠深入,總結套野兩頭唔到岸,即係文戲唔得,特技睇頭就更加係無!
你問我套戲叫唔叫垃圾,我覺得又未至於,起馬我睇時都無話有難頂個感覺,係個結尾比較草率d,其餘不過不失啦,唔好當佢係科幻特技片睇可能會好d,戲院上時宣傳片真係有d誤導成份,我建議睇o下就算啦,買就真係要奇諾既超級fans至好o勒!


text:
唔好以為呢到只係一間普通嘅小食店,原來呢間舖已經屹立咗喺長沙灣十七年,咁多年都係由老闆兩公婆負責打理.雖然舖頭細細,但賣嘅小食多達二十款,譬如炸雞髀,炸魷魚鬚,煎釀正寶,碗仔翅等等嘅港式小食,所有炸物仲係即叫即炸.每到放工放學時間,呢到仲會排哂長龍,究竟係咩野食有咁大魔力?
人氣炸雞髀($18)
呢到嘅炸雞髀唔只夠大份,仲皮脆肉嫩,十分 Juicy!老闆話以先蒸後炸嘅方式可以鎖住雞髀嘅肉汁,肉質亦唔會因為炸得太耐而變老,咁就可以做到脆口之餘,肉質又嫩滑.鍾意食辣嘅朋友亦可以加埋辣粉,邪惡之餘又惹味!
酥炸魷魚鬚($25)
呢款酥炸魷魚鬚係人氣小食之一,魷魚鬚爽口彈牙,粉漿上得薄又炸得脆,真係食到停唔到口!不過食唔食到呢款小食都要睇彩數,因為魷魚鬚係由紐西蘭入口,老闆話會不定期返貨,要視乎紐西蘭嗰邊嘅貨源.但為咗食物質素,老闆表示唔會用國內嘅魷魚鬚.咁有 Heart 嘅小店,難怪會吸引到咁多街坊捧場!
煎釀三寶 ($12/四件)
掃街又點可以無煎釀三寶?呢到嘅煎釀三寶件件都好足料,每件都釀入大量魚肉,魚肉香口又彈牙,加埋老闆嘅自家製豉油,好味之餘又抵食!
大菜糕 ($6)
食完煎炸野,梗係要食返個冰涼嘅大菜糕,大菜糕清甜爽口,原來喺由老闆娘自家製作,仲可以揀原味或者加花奶.
一間小店可以係香港呢個寸金尺土嘅地方「炸」足 17 年,除咗食物質素外,仲係因為老闆兩公婆好客又熱情嘅態度,唔少街坊嚟買野食都會同老闆傾返陣計先走添!呢啲人情味家陣真係買少見少.
小食堡
長沙灣元州街 340 號地下 2 號舖


text:
[求救] 人奶轉奶粉之後就去唔到便便
-
weiweilui
上個禮拜開始要番工所以轉番奶粉比呀B食. 其實奶粉都揀左好耐, 點知轉完之後呀b都係成3-4日先去到一次便便, 有時仲會谷到喊, 轉番人奶又泵唔切, 我可以點做??
-
bayking
可能bb同隻奶粉唔夾.. 呢D都係試過先知! 如果入貨入得唔多可以考慮下轉呀~
-
popochanc
唔洗太擔心啦, 一開始轉係咁, 之後會慢慢好D, 我之前轉嗰段時間有比BB食益生菌等d便便暢順D, 同埋按下肚仔
-
kelly
可以試下俾illuma,,佢而家個配方有hmo同sn2,
對個腸胃都好好,呀囡食開都keep住有poopoo
-
weiweilui
@popochanc 益生菌係邊隻?
-
JATHY
我試左幾隻奶粉.,最夾都係platinum
-
popochanc
@weiweilui 我BB係食開biostixx果隻, 萬寧有, d poo poo 係會軟D
-
nanarabbit
我都有俾囡囡食益生益,我食個隻係watson 買,叫reuteri瑞典製造,
衛生署註冊左,食左囡囡如廁情況好好呀.
-
cat
我個個飲a+,我每日有比生果佢食,基本日日有便便
-
cat
呢隻都唔錯,1-3號都冇蔗糖
-
crreamy
呢個有可能同飲水夠唔夠同埋依奶粉夾唔夾都有關ga,樓主不如轉雅x隻HMO啦,佢話同母乳嘅成份好似,可以令BB腸道健康d ga
-
lerena
其實人奶b轉奶粉最好飲羊奶,因為羊奶最接近人奶,我6個月嗰時由人奶轉左卡xxx比我阿b,都適應得好好,唔會去唔到便便


text:
「其實當我見到你好似同佢一齊時,我真心覺得唔舒服.我話晒識左你都一段時間,你竟然同個唔係見左好多次嘅人一齊,仲要係佢,我真係唔知你稔咩.如果有啲嘢可以重頭黎過,我唔會介紹佢補你.個個都話佢多女,多女,多女啊,點解你唔信?你覺得佢會認真咩?我唔覺囉,玩厭就算架啦佢.」
我用voice note諗著send 以上嗰段比妳,但到最後我都做唔到.我只好嬉笑怒罵咁同你講:「見到你兩個咁恩愛,我明明想去大便,但便秘囉」.你覺得佢真係鍾意你咩?唔好再咁傻好冇,人地剩係想屌你架咋.人地見到另一個女又會中埋去架喇.我做左差唔多18年人,呢獲真係好蠢,蠢過上次比人fake,但仲唔開心過上次比人話我係厹搞到全級人笑我……
點解我可以咁柒容許呢啲事發生?當我諗緊點樣再打多兩行字時,佢覆我:
「其實都唔係你想像中咁……阿煒,唔好咁啦,記著遲啲拎past paper啊,我地遲下再傾, okay?」
我叫阿煒,呢個教過我一個月嘅補習姐姐叫阿敏,佢有英文名,不過我鍾意叫佢阿敏.我地咩都傾,嚴格上黎講就連我locate到佢似邊個AV都會話比佢知.基本上,我連「你會唔會睇AV啊?」都會問佢,而因為佢個性格好爽直,佢又真係會答我.好難得有個補習姐姐會答我呢啲㗎,我問起佢以前同佢ex嘅野,可能佢係ABC,答野真係好直率;我就算再問佢啲再入肉啲嘅問題都會答下,唔似得好多港女咁摟摟擰擰.
「原來你之前嗰個係偷食啊,好可恥啊佢.唔忠心係死罪嚟,我都好憎呢啲人.」老實講我都好憎呢啲粉腸.見異思遷係死罪嚟.
「佢仲要周圍唱,同佢身邊啲女仔friend講話我最好嘅地方就係好砌.其實唔係做過好多次,做左兩次咋嘛就響度講三講四.」
「咩你原來扑過野?」我嗰下衝口而出咁問,好唐突但我一直以來想知嘅嘢咁就知左!冇理由架,靚女點會咁隨便扑野架?
「有,同之前嗰個一兩次啦.有咪有囉,講事實冇問題嘅.你地男仔都打飛機啦,差在會唔會成日打嘅啫.」阿敏咁講真係直接到令我有啲尷尬.為左抑制自己想打飛機嘅欲望,我會落街打波,去跑步,甚至拎起本notes係咁溫書.我都好耐冇睇上原亞衣,耐到佢引退咗我先為咗懷緬佢而打咗兩次.仲有班惠比壽麝香葡萄,仲有嗰啲丁圖日報,或者丁周子瑜都好條腿咁長;日日都有咁多選擇,丁到出血都未丁完啦.其實我都好耐冇睇喇,唉諗諗下又想丁返獲.
「喂,你又諗緊啲AV女優啊?你係咪鍾意梁天琦響訪問入面答嗰個啊?你好鹹濕囉哈哈哈」
「下邊個啊?冇啦,真係冇.早知就唔同你講呢啲啦,我唔…唔係好咸濕囉好冇.」真係唔好再諗,好在冇扯到啫.
「唔好丁我喎.我冇野比你丁架.」姐姐,其實第一次見你時你嗰條淺藍色短裙已經好好丁啦,仲有嗰件白色貼身tee,成件事已經夠用喇.當啲人上網話丁你把聲時,雖然我覺得佢地咁坦白好好笑,但又真係丁得落.
係啊,你真係丁得落.但係呢一啲對話,響我介紹咗個死仔比你補習之後就唔再出現!定係你依家已經同佢講緊呢啲?定係唔止講,已經扑咗?佢真係離晒譜,食女佢間學校都大把啦.我條氣真係唔順,不如我又試下釣厹嘅方法釣佢啦,如果我證明到佢係厹的話你咪會同佢絕交囉?我敢保證條友實中啊,最好比我cap到佢圖,最好比我cap到佢周圍食女,睇著黎啦,佢實中啊.
#我贏硬
#君子報仇 #十年未晚


text:
聖弗洛朗 必去景點及聖弗洛朗城堡附近酒店推介
聖弗洛朗城堡附近酒店預訂
累積 10 晚,送 1 晚
仲可享精選酒店神秘優惠價
聖弗洛朗必去推介 - 聖弗洛朗城堡
想去 聖弗洛朗 自由行?等 Hotels.com 帶你玩盡 聖弗洛朗聖弗洛朗城堡 啦!留意我地文章,話你知去聖弗洛朗 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖弗洛朗聖弗洛朗城堡 附近有咩酒店,等你更加容易計劃行程,慳返酒店來回景點嘅時間.
聖弗洛朗聖弗洛朗城堡 自由行
去得聖弗洛朗聖弗洛朗城堡 自由行最緊要一定係揀啱日子去.一啲熱門景點例如,聖弗洛朗 嘅 聖弗洛朗城堡,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖弗洛朗聖弗洛朗城堡 交通
想去聖弗洛朗城堡 暢順無阻濟,最好就係出發前,睇清楚聖弗洛朗聖弗洛朗城堡 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖弗洛朗聖弗洛朗城堡 必食必買攻略
聖弗洛朗聖弗洛朗城堡一直都係旅遊熱門地點,去到聖弗洛朗聖弗洛朗城堡,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
坎城 必去景點及若安樂松附近酒店推介
若安樂松附近酒店預訂
累積 10 晚,送 1 晚
仲可享精選酒店神秘優惠價
坎城必去推介 - 若安樂松
想去 坎城 自由行?等 Hotels.com 帶你玩盡 坎城若安樂松 啦!留意我地文章,話你知去坎城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋坎城若安樂松 附近有咩酒店,等你更加容易計劃行程,慳返酒店來回景點嘅時間.
坎城若安樂松 自由行
去得坎城若安樂松 自由行最緊要一定係揀啱日子去.一啲熱門景點例如,坎城 嘅 若安樂松,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
坎城若安樂松 交通
想去若安樂松 暢順無阻濟,最好就係出發前,睇清楚坎城若安樂松 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
坎城若安樂松 必食必買攻略
坎城若安樂松一直都係旅遊熱門地點,去到坎城若安樂松,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
消委會今日發表報告,指 Tempo 廁紙係貴,但表現連惠康自家牌子都不如.當然,消委會嘅研究同調查方式,本身都有問題,但係,如果你知道 Tempo 香港都係維達果陣,你根本唔會有興趣買 Tempo 嘅廁紙,不如睇吓有無公司肯入口日本廁紙好過.
歐洲無 Tempo 廁紙
最正宗嘅 Tempo 一定喺德國,德國至今啲box tissue 同紙手巾都係 Tempo 佔最大佔有率,呢個唔駛講,但德國,無論李氏力場旗下嘅Rossmann,定德國自家嘅連鎖集團dm,都係無 Tempo 廁紙賣,只有可以掟落馬桶嘅 Tempo 濕廁紙賣(歐洲好興),喺歐洲,同 Tempo 同集團嘅Essity(即係前SCA嘅衛生紙同尿片部門),賣嘅廁紙嘅牌子名係Zewa,如果係商業用係Tork(呢啲可以自己買商業用廁紙,但好唔好用自己評斷).所以香港被劃入維達旗下嘅香港 Tempo 果啲廁紙係乜嚟,我完全係唔知,因為德國唔會有 Tempo 廁紙,你直接賣番 Zewa 呢個牌子可能無咁嬲.
而 Tempo 廁紙等同Zewa邊條line嘅紙,呢個至係問題,如果係最平果隻 bewährt ,咁就死得,擦到好似草紙都得,但 Zewa 嘅 Premium 同 Ultra Soft 呢啲line,就係好嘢嚟.但 Premium 講緊喺德國賣都 4,95 EUR 八卷,香港 Tempo 嘅價錢嚟計,好明顯唔似係 Premium 或 Ultra Soft 呢啲line嘅紙,甚至係唔係歐洲原紙都有疑問,至少我喺德國住,我喺對面河果個城市 Neuss 有成間 Essity 嘅廁紙包裝廠,我知我啲廁紙其實係萊茵河對岸運嚟,但 Tempo 香港係賣緊啲乜俾你,我真係唔知喎,雖然維達嘅最大股東係 Essity ,但維達始終係一間以中國為基地嘅公司,大家話係唔係.
點解有時喺香港都要買外國入嚟平行進行貨,因為真係唔知你啲所謂「代理」,「原裝正版」係乜來源,你話香港人唔知外面乜事就仲昆到人,但如果你知外面世界係點嘅人,見到香港賣嘅嘢,點覺得自己俾嘅錢係心甘情願?


text:
NS繼續維持每月一自家/獨佔大作,4月Labo將成NS強勢能否保持之關鍵? 精選
其實喺分配大作嘅工作,任天堂真係做得唔錯,一開波為NS護航嘅係Zelda,而且係一隻大改革嘅Zelda,起碼玩返你兩三個月.到4月尾,開始多人有機喇,就出Mario Kart 8 Deluxe,雖然係冷飯,但就算佢係出第9集,Mario Kart都係咁玩,所以點出都無所謂,都係咁多人玩.之後去到12月幾乎無間斷都有自家/獨佔大作,6月ARMS,7月Splatoon 2,8月MHXX,9月Pokken同火紋無雙,10月Mario Odyssey同12月嘅Xenoblade 2.叫做抖咗個幾月,啱啱過去個2月又嚟料喇,上個月有Bayonetta,限定版一度炒上過千,今個禮拜就有星之卡比,下個禮拜就有Zelda無雙,4月Labo,5月Donkey,6月Mario Tennis同7月Captain Toad,仲有堆公佈咗會出,未排好程嘅就唔講住.
每隔幾個月就總有一款吸引到你,都真係幾難忍手,令到NS銷量都幾高,首年總銷量超過380萬,大幅拋離Wii U同期不足122萬嘅銷量,但都係超越唔到Wii同期嘅387萬.究竟NS嘅強勢可唔可以延續,日本嘅Media Create就覺得關鍵將會落喺NS身上.小編就咁睇,新機出嘅第一年好容易逢新game都買返試下,亦都等自己可以有多啲game種玩下,但買落咁多自然積落一堆未爆機嘅game,去到第二年喺買game方面自然會小心咗,同時會出現嘅情況就係吹棒嘅人都會少咗,"導人落坑"嘅情況都會少咗.加上第一年都幾乎咩類型嘅game都出過,咁都引唔到你嘅話,除非真係有啲好突破嘅獨佔作,否則真係幾難引到你出機,而Labo正正就係最具突破性嘅嗰點!相信Labo短時間內都唔會有其他廠模仿到,如果真係爆到,之後每個月keep住出新嘅Labo Kit,第二年銷量超過第一年真係唔出奇!點都好,見到遊戲界唔再係一潭死水,有返生氣,對玩家嚟講絕對係好事,大家又唔使太多爭拗,其中一邊做得好,就會迫到另一邊要做得更好,咁即係會越嚟越多高質game出現,大家唔係就係想咁咩?


text:
話咁快就到農曆新年,除咗留喺香港拜年逗利是,一家大細出外旅行避年都係唔少人的計劃!雖然旅行係開心,不過大家有時開心過頭,都會忽略咗一班默默為大家服務的機場地勤人員.有一位地勤人員曾喺網上分享自己工作時的慘況,希望大家睇完之後都會明白人哋工作的辛勞,其實可能做多少少嘢已經可以大大減輕佢哋工作量!
撰文:東方新地
圖片:新傳媒
延伸閱讀:
(1) 未出發先唔好太興奮
地勤人員提提你︰
好多香港人坐早機去旅行,都會選擇坐N車(通宵巴士)去機場.雖然去旅行就一定係好興奮好high,不過大家都要顧及吓其他人感受,因為坐N車的乘客之中有唔少都係機場職員,可能係返四點或者五點更,真心會想喺車上爭取時間休息.所以大家都應該有公德心,暫時壓制一下興奮的心情,唔好喺車上高聲吵鬧啦.
(2) 咩都要排隊是常識吧
地勤人員提提你︰
每逢大時大節都勁多人去旅行,所以大家心裏都明白預早2小時以上去到機場是常識吧.首先Check-in counter一定大排長龍,安檢又係排,就算食早餐都一樣係排!所以大家排隊時就唔好抱怨要排得耐或者人手不足,因為如果真係咁容易增加人手,地勤人員就唔使日日做足十幾個小時了…… 再者,如果乘客護照有問題,地勤人員絕對責無旁貸!所以佢哋仔細檢查清楚都係好應該的.
(3) 自己Passport自己check
地勤人員提提你︰
出外旅遊,其實乘客絕對有責任檢查自己的護照,回鄕卡或是Visa有冇過期,有冇足夠位置蓋印等等.另外又提醒眾多手多多的朋友,唔好喺護照胡亂蓋公仔印.事實上有唔少人去到機場先發現證件出問題,就即時對地勤人員破口大罵,咩阿爸阿媽都出晒,要求對方俾自己過關!不過大家要明白,如果俾你過關,唔單止地勤人員要付上責任,你自己一樣要原機遣返!
(4) 準時才是王道
地勤人員提提你︰
有好多Check-in counter都係航班起飛前一小時或者40分鐘就會關閉,大家無謂去到counter時大吵大鬧,話上次都可以照入!上次還上次,規矩還規矩,唔係用咩泊車塞車等的理由就可以過到關.一句到尾,準時先係王道!
(5) 廁所一早去定
地勤人員提提你︰
其實大家都好明白一早起身去機場係會肚餓或者會好想去廁所,但大家要明白呢啲都唔係遲到的藉口,好應該起飛前一小時就去到閘口,其實早咗到咪最多坐低hea陣,否則如果因為去個廁所搞到上唔到機,係幾咁……
(6) 一個遲到累全家
地勤人員提提你︰
Final call的意思,唔係叫你可以去廁所準備上機,而係叫你真係要行快幾步快啲去到閘口,一家幾多人行得慢都唔係理由,因為多人就更應該預早到!遲到係唔可以俾你上機,而上唔到機係可能牽連甚廣,例如有機會行李上晒機不過要特登揾返你嗰件出嚟.如果喺內地,就算遲一分鐘都可能都會飛唔到,總之就係有可能因為你遲到而令機上幾個人陪你冇得飛!
(7) 機票唔係話改就改
地勤人員提提你︰
同電視節目一樣,機票都係有好多種,不過唔好以為遲到上唔到機就隨便改另一班就得,因為好可能要另外再買!如果係大時大節去旅行,一家幾口要即時買另一班機的機票,真係好難會有位.仲有乘客要求機票要夠便宜,要揀坐窗口位乜乜乜…… 麻煩你去等候補機位啦.
(8)地勤人員要尊重
地勤人員提提你︰
其實人人都有爸爸媽媽生,有時乘客真係自己出錯的話就好應該自己承擔,而非發洩喺地勤人員身上,尊重別人之餘亦要尊重自己.小編相信有唔少人覺得做服務行業,人工就係包埋俾人鬧…… 不過咁,鬧還鬧就禍不及家人,你自己有問題的時候,點樣鬧人哋屋企人都係無用……
出遊住酒店,民宿要小心! 11招教你防偷拍
烚蛋早餐減肥法! 10日自然瘦2kg?
延伸閱讀:


text:
赤口不如講清楚啲嘢,係人都知道總裁唔知抄報,都可以咁講,香港除左「公教報」之外,幾乎無邊份報紙無抄過,或者疑似抄考過膠事錄. 所以任何分享佢地嘅連結,帶人去click,帶來收入定流量,自然同我做對啦,所以當然唔like啦. 當然啦,大家都有自由,我唔like,自然會unfollow,unfriend,甚至我覺得你情節嚴重就block.咁有時真係想分享抄報,例如錯啊定點呢?咁好簡單,新聞upmud9咁,cap圖咯. 咁到底總裁憎啲meh Merdia?其實基本上中文/唐文都可以cap圖,真係除咗「公教報」,都無mud邊個無得罪過總裁,特別係垃場,5×20毛,仲有啲merdia,都唔知係唔係黨媒嘅受攻啦,RCMP,當然仲有啲唔知meh黨嘅人評論員,貼cap圖都俾佢賺impression,唔該買啦. 仲有呢期令總裁覺得頂唔順嘅係啲部分科技網啦,唔少都踩-ed過界,mud都做就係無科技,咁叫你做科技網jm9. 仲有啲著名左膠英文媒體,例如啲英國「卫报」都唔該cap圖啦.當然仲有啲已經話「清算」膠事錄嘅高溫體液定meh啦,呢個就cap圖都唔值得啦. 至於呢篇野之後,仲係share link.咁係fd list 消失就唔好話我無提你咯wor.
Continue reading


text:
無綫電視
電視廣播有限公司(通稱無綫電視,香港交易所:00511,OTCBB:TVBCY)係香港其中一間電視台,由利孝和,祈德尊,邵逸夫等人創辦.無綫係1967年啟播,嗰陣香港得佢一間免費收睇電視台.佢而家除咗有主要嘅中文頻道翡翠台(Jade)同埋英文頻道明珠台(Pearl)之外,重有J2同埋全港唯一24個鐘免費播放財經節目嘅無綫財經台,以及全港第二條24個鐘免費新聞頻道無綫新聞台.
演藝圈嘅大果樹[編輯]
無綫開台咁多年嚟,開創咗好多香港潮流,好似舉辦《香港小姐》,《勁歌金曲》同埋《新秀歌唱大賽》等等,亦捧紅咗好多藝人同埋歌手,包括周潤發,劉德華,梁朝偉,周星馳,梅艷芳,張曼玉等人,當中有好多重當選過影帝影后;有啲甚至得到海外藝壇嘅賞識,遠赴美國荷里活影圈發展.
與眾同樂[編輯]
無綫電視,可以話係香港市民日常生活嘅朋友,佢哋除咗會隔住大氣電波喺電視做戲唱歌畀觀眾欣賞之外,重好多時會邀請觀眾去到電視台一齊參與節目,一齊感受現場嘅氣氛.而每逢一啲大時大節或者特別節目,都會帶隊去到公眾地方表演,近距離接觸市民,增加大家嘅親切感.講到參與感,最受觀眾歡迎同支持嘅就一定係有獎遊戲節目嘞,玩嘅固之然會開心,得獎就更加高興,但係睇嘅亦都會覺得過癮.
風雨同路[編輯]
香港近呢幾十年嘅歷史,一直都有無綫電視嘅新聞同埋時事節目為大家見証.講到無綫嘅新聞資訊節目都可謂多元化,除咗每日嘅正點新聞之外,重炮製咗好多唔同類型題材嘅專題節目,有關心時事,探討社會嘅,亦會帶觀眾走出國際,追訪內地,甚至帶觀眾上太空,可以話差唔多走遍天涯.其中重有啲專輯係得過國際大獎嘅榮譽.
慈善籌款[編輯]
一直以嚟香港都重有好多需要人幫嘅人未能得到援手,單靠賣旗籌款,當街募捐等係唔足以幫助到問題;無綫電視每年都為唔同嘅慈善機構舉辦大型電視綜合節目向廣大觀眾籌募善款;有時遇着國際性嘅災難,好似當年嘅華東水災咁,一眾演藝人就會發起大型演出,希望各界可以施以援手,為救助難民出一分力.


text:
好開心今次可以試用呢個SHISEIDO MAQuillAGE 最新粉底,從未試過呢個brand 0既粉底,所以好期待,今次好多謝The Ztyle 同SHISEIDO呢!
一向唔多用液狀or cream狀粉底,因為感覺好lup好厚,同埋會好焗同易溶妝咁,雖然近年試多左唔同野都有d改觀,但仲未遇到一隻粉底可以完全合我我心意.
估唔到,今次真係遇到我覺得我會回購0既cream狀粉底,就係Maquillage Moisture Cream Foundation UV,佢今次0既賣點係可以8小時持久保濕同滑,但對我黎講,粉底只係保濕同滑係唔夠架!
咁點先夠?
我比較貪心,除左保濕同滑,我首要夠透薄自然,但要有一定coverage ,跟住要令膚色均勻同明亮,然後仲要控油唔錯,最後當然係要持久啦!差d唔記得講,唔lup係必要條件黎呢!
我咁多要求,估唔到呢隻Moisture Cream Foundation UV都滿足到我,仲令我未用完已經諗定回購囉!
個包裝都幾靚幾華麗呢!
打開入面除左粉底,仲有個匙仔,每一下就係半臉份量,咁就唔駛用手咁核突同唔衛生啦!
其實開蓋之後係有個膜,感覺乾淨衛生呢!
我試呢個係OC10,打開見到好水好滑咁呢!
撕開個膜之後見到個膜有唔少粉底黐住,我呢d 慳家人梗係刮返落樽,淨返果d試埋上手,呢日個妝都係用埋d殘餘架!
試左上手之後,我發現左d問題......
呢幅上手圖唔知大家見唔到有咩問題呢?或者大家先估邊一邊係before,邊一邊係after先啦!
答案係左邊係before,右邊係after,的確,右邊係睇落好滑,青筋都隱哂形,但...個色黃左又深左囉!
我拎之前有去counter 試架,OC00 同10都有,本來想揀00,因為覺得10有d深左,但BA話推左上臉的話00會較白,10就會自然d,我一向都鍾意自然,所以聽佢講揀左OC10,點知一上面對比仲大,即時覺得個色係好黃同深成截囉!不過算啦,我係臉白但身同手都較黑0既,深左少少都仲夾到,但再買我一定會揀返淺色架!
好,唔講廢話啦!入正題!
其實自拎左粉底開始,我每日都係用佢,感覺良好,基本上佢0向冷氣地方咁乾0既環境下絕對做到8小時保濕,但對我黎講咁係未夠架嘛,始終無試過長時間係街會係咩效果,我唔可以未試真就係咁出文架嘛!
終於等到假期,呢日我勁忙,除左要會出入冷氣地方仲會熱,曬同焗,呢隻粉0向咁情況下仲頂唔頂得住呢?
我本身係混合性偏油帶敏感0既皮膚,T字位好易出油,但面頰同鼻翼位有時會乾,為左認真測試0下佢,我連控油base同碎粉都無用,單用佢去出足成日街,大家可以睇0下試用效果係點啦!
Cream foundation 黎講,上臉之後第一下覺得佢無我感覺上咁好推,但第二下就已經好smooth,又真係唔乾,同埋都好貼,而且望落好似好滑呢!但可能我好少用cream,同埋呢隻講明for 秋冬,都有一下覺得會潤左d,但推好哂過幾分鐘就會無左呢個感覺,唔上碎粉都唔會lup呢!
遮瑕度黎講,好薄咁用手推開左一層粉,大部分紅印痘印都遮左7,8成,泛紅情況亦修飾左好多,以佢咁薄黎講個coverage 我覺得滿意,呢排勁攰同大壓力,訓得好差,所以眼圈分別最明顯,大家睇落d 就會知有幾大差距.
不過可能OC10呢個色號對我黎講真係偏黃左同深左,上粉之後個臉色深沉左同唔夠白淨,好左呢個cream 無暗啞0既情況,襯返頸同身都仲算自然.
呢張係上妝大約5,6個鐘後,去完補習,食完lunch,仲經過烈日當空曬住同勁焗環境下睇左兩個幾鐘樓,都無曬到出乾紋,仲估唔到無落碎粉都無點出油,係鼻位有d令令地,同埋個妝開始dd甩色,可以見到d瘡同紅印有d現形,見到有d毛孔,但整睇仲唔錯幾滑淨.
再夜d喇,個妝己經化左8個鐘.睇完一輪樓之後又過埋cwb,咁熱之下等完一輪小巴,見到瘡出哂黎啦,下巴d印都出返黎喇,眼圈直頭同無遮無乜分別,但都咁長時間,又出過汗又出左d油,印過臉又無補妝下,keep到咁都算唔錯啦!
總括黎講,佢真係做到長時間保濕同埋keep到幼滑感,而佢其他各方面表現都算幾好,都幾夾到我0既膚質.唯一0既問題係佢呢個系列都偏黃,下次我會用最淺0既色,希望可以做到更透亮0既效果啦!
我其實依家苦惱緊,好唔好買埋00返黎溝黎用好呢?


text:
當我有化妝0既日子,大家見到我果陣好多時都會focus 左落我對眼度,然後問以下問題:
你電左眼睫毛呀?
你黐左假毛呀?
但又搞笑地,通常遇到呢d 問題0既日子,我都係無做假架!
就好似今日,之前配左0既新眼鏡拎得要去試位,但我又唔記得超搽左mascara,0向試位0既時候,d 眼睫毛係咁掃個鏡片,真係頂住唔舒服囉,好彩之後較好左個鼻pad,就無再睫毛掃鏡片啦!
我呢頭除眼鏡,老公就話我:做咩你明知要拎眼鏡你都用假毛呀?
怨枉呀!!我無用假毛呀!只係轉左新睫毛液咋!
熟我0既都知我係睫毛液怪,勁鍾意用睫毛液,不停買唔同牌子0既睫毛液.但就仲未試過同一款睫毛液,我係回購次數超過半打囉!
呢個牌子0既睫毛液,我一直想推介畀大家,佢廣告話「真像假睫毛」,真係無講錯架!要自然要浮誇,你想點就點,仲要防汗防油唔會變熊貓,再且暖水可卸勁方便呢!
講左咁耐,都未講係咩牌子,就係déjàvu Fiberwig喇!(借theZtyle 張相用用先)
p.s. 我用果個係舊版,this is 新版呀!
就係前兩日見到theZtyle 呢度講 déjàvu Fiberwig 出新mascara,我呢個die hard fans 就記得去莎莎果陣睇睇出左未,點知又真係出左呢!
除左紅色for清晰,纖長效果果款有新配方,仲另外出左隻新野,超級魅惑迷人濃密型Lash Knockout (又借圖一用,哈!),話係濃密豐盈,仲話兩款加埋就係完美“立體假睫毛”效果.講到咁,梗係想試啦!
右眼係用左紅色,左眼係用左桃紅色,明顯地係左眼效果出d呢!
左眼真係長d同粗d,點解紅色果個話for 纖長但唔長0既?不過桃紅果隻就效果好好,一層已經好出色呢!
合眼由上睇落去就會見到其實長度唔差得遠,只係右眼紅色果款搽完d 睫毛仲係好幼,唔夠明顯,而左眼桃紅果款就好睇到加粗左睫毛液,令佢睇落效果好出囉!
講到呢度,唔駛諗都知我買左邊款啦!
尋日就咁0向莎莎試,其實唔太試得真,今日我就開佢齋認真搽,同我屋企d 自然款假毛比,其實一d 都唔輸蝕呢!
上面左眼係only 一層,效果都幾good la,而右眼就係兩層,但我今次失手,乾哂先搽第二層,搞到搽得唔好睇,下次要快手d先得.
講畀大家知,我呢次只係心急想開黎試試先,所以都無認真慢慢搽,其實呢支睫毛液仲可以有更好表現,真係可以做到更似假睫毛0既效果架.本來我用舊版果陣影左堆相,可惜搵唔返,如果大家想睇,我考慮重新影過畀大家睇啦!


text:
檳城 必去景點及蛇廟附近酒店推介
蛇廟附近酒店預訂
累積 10 晚,送 1 晚
仲可享精選酒店神秘優惠價
檳城必去推介 - 蛇廟
想去 檳城 自由行?等 Hotels.com 帶你玩盡 檳城蛇廟 啦!留意我地文章,話你知去檳城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋檳城蛇廟 附近有咩酒店,等你更加容易計劃行程,慳返酒店來回景點嘅時間.
檳城蛇廟 自由行
去得檳城蛇廟 自由行最緊要一定係揀啱日子去.一啲熱門景點例如,檳城 嘅 蛇廟,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
檳城蛇廟 交通
想去蛇廟 暢順無阻濟,最好就係出發前,睇清楚檳城蛇廟 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
檳城蛇廟 必食必買攻略
檳城蛇廟一直都係旅遊熱門地點,去到檳城蛇廟,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
來城 必去景點及奧迪恩角州立公園附近酒店推介
奧迪恩角州立公園附近酒店預訂
累積 10 晚,送 1 晚
仲可享精選酒店神秘優惠價
來城必去推介 - 奧迪恩角州立公園
想去 來城 自由行?等 Hotels.com 帶你玩盡 來城奧迪恩角州立公園 啦!留意我地文章,話你知去來城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋來城奧迪恩角州立公園 附近有咩酒店,等你更加容易計劃行程,慳返酒店來回景點嘅時間.
來城奧迪恩角州立公園 自由行
去得來城奧迪恩角州立公園 自由行最緊要一定係揀啱日子去.一啲熱門景點例如,來城 嘅 奧迪恩角州立公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
來城奧迪恩角州立公園 交通
想去奧迪恩角州立公園 暢順無阻濟,最好就係出發前,睇清楚來城奧迪恩角州立公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
來城奧迪恩角州立公園 必食必買攻略
來城奧迪恩角州立公園一直都係旅遊熱門地點,去到來城奧迪恩角州立公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
有時太過性感,會俗
男人鹹濕係定律,而一個衣著性感嘅女性得到更多眼神注意同回頭率都唔會有人否認.不過有啲人可能以為露得夠多就係性感,然後性感就一定代表靚,結果襯咗個露就夠露,但同靚扯唔上半點關係嘅打扮.
冇錯,依啲叫俗.
最常見嘅係點?全黑打扮,事業線個位唔係中空就網紋,短到屎忽都差啲包唔住嘅裙,當然唔少得一對黑絲甚至漁網絲再配堆長靴.喺旺角經常會見到年紀有返咁上下嘅人有以上裝扮,或者係操流利普通話嘅人,不過佢地會Colorful一啲,將名牌著哂上身,但露嘅位都係差唔多.
每個人都有自己嘅氣質,有啲人露得嚟有美感唔代表你都會一樣,人地可能係身材比例夠完美,42寸長腿配長靴咪正囉,但你可能得36寸就唔好跟到十足十;又或者有啲打扮你用嚟做制服誘惑係好得,但你唔會著套情趣內衣出街係咪?正如每年米蘭時裝展啲衫個個設計師都拍爛手掌,但件衫只可以出現喺天橋,你著出去就會變做怪胎.
有啲人露得嚟靚,我一定會望多兩秒,一半當然因為鹹濕,有女唔𥄫天理不容;另一半係因為佢有欣賞嘅價值,望住佢係一件賞心樂事.但如果好似我今晚剪完頭髮一出嚟見到嗰個黑色緊身衫,條事業腺露出嚟嘅女人咁就真係接受唔到.或者過多三十年等我變做一個啊叔之後,我嘅審美眼光可能會變,But not now.
如果睇開我寫嘢,見開我啲配圖(編按:經常性被潔本化Here~),你就會知我對性感一啲都唔抗拒.不過你幾可見我放個俗氣大媽上嚟?我搵嘅未必係最暴露,但襯返佢地氣質之後,堅靚.


text:
每日我都系能够喺奇观私服里边遇见很多嘅npc,佢哋都会喺奇观私服里边畀我很多嘅知,有D,我觉得好嘅有用嘅,我就会教师嘅着啊,但系我觉嘅喺奇观私服入面呢系冇咩效果嘅,我就唔会在理睬呢个npc嘅,呢次我就揾咗个好会讲笑嘅一个npc,呢个npc喺奇观私服里边定个僆仔,但系就唔知点解,佢性情会喺奇观私服入面咁好呢,我都忍唔住嘅就系想喺奇观私服里边同呢个npc倾计一番嘅,但系呢次呢个喺奇观私服里边呢个特别嘅开畅嘅呢个npc却是个黑口黑面噉呢系点,我想佢就系喺奇观私服度面必定系有工作发作嘅呢,话唔定呢次我就喺奇观私服里便有个新嘅使命,呢,就系我一个好快嘅嘢,就喺奇观私服里边能够去做使命.
我现已喺奇观私服里边好耐都系冇做使命,我去睇咗一下,呢个叫做汉斯嘅npc,佢话佢个学徒喺奇观私服里便采药嘅时分,就系失咗踪,唔知去边,呢系点一回事呀,佢话系唔知点解,听讲系喺奥秘门嗰个地方失咗踪呢,所以就系想喺奇观私服里边请我去睇下佢嘅学徒系唔系出咗咩系事呢,呢个可唔系一个使命呀,呢个系一个好简略嘅喺奇观私服入面嘅一个使命就系只需求去检视下呢个人喺边,唔需求我喺奇观私服里边去做咩事呢,所以话,呢次我嘅奖必定会同曾经相同好好呢.


text:
麥迪遜 必去景點及丹恩郡機場 (MSN)附近酒店推介
丹恩郡機場 (MSN)附近酒店預訂
累積 10 晚,送 1 晚
仲可享精選酒店神秘優惠價
麥迪遜必去推介 - 丹恩郡機場 (MSN)
想去 麥迪遜 自由行?等 Hotels.com 帶你玩盡 麥迪遜丹恩郡機場 (MSN) 啦!留意我地文章,話你知去麥迪遜 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋麥迪遜丹恩郡機場 (MSN) 附近有咩酒店,等你更加容易計劃行程,慳返酒店來回景點嘅時間.
麥迪遜丹恩郡機場 (MSN) 自由行
去得麥迪遜丹恩郡機場 (MSN) 自由行最緊要一定係揀啱日子去.一啲熱門景點例如,麥迪遜 嘅 丹恩郡機場 (MSN),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
麥迪遜丹恩郡機場 (MSN) 交通
想去丹恩郡機場 (MSN) 暢順無阻濟,最好就係出發前,睇清楚麥迪遜丹恩郡機場 (MSN) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
麥迪遜丹恩郡機場 (MSN) 必食必買攻略
麥迪遜丹恩郡機場 (MSN)一直都係旅遊熱門地點,去到麥迪遜丹恩郡機場 (MSN),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
講過都要再講,呢個玩具買得冇錯!非常非常好!
一來可以搬來搬去,有時係大床玩,有時放 high chair 上面玩.而且高度又可以調較.
最重要係D玩具公仔就係佢面前,甚至雙手隔離,可以就住佢去俾佢捉摸得到.
而果三隻公仔又係膠,而唔係布.其實我好怕D布公仔,成日要洗,又總覺得好易吸塵.事實上,D布一痴住頭髮,就咁洗係洗唔走,一定要用手一條一條咁拎走…而膠既就隨時抹一抹就得!勁方便.
仲有我最鐘意佢每隻公仔都會發出唔同既聲音!就好似俾BB摸唔同質地既野一樣原理,可以俾佢聽多D唔同既聲音,刺激腦部發展!最得意既係佢係咁推打拍D公仔時,就好似玩緊樂器咁!
最後,就係間唔中都幫到忙,玩玩下可以自己訓著覺(不過有時都會扭一陣計先訓得著),好難得架!唔洗自己抱住暗佢訓喎!
講完玩具,講下佢張被.
平時佢訓BB床,除左有床單之外,仲一直用緊一塊「包被」墊住係底黎訓.
因為呢張包被夠厚,好暖,而且佢面頭張被係拉鍊,可以拆出來的.
呢排天氣暖返,我就拆走佢張被,俾佢蓋另一張冇咁厚既被,但仍然墊住呢一張.
但係 Rex 既皮膚實在太乾燥!甩皮超級嚴重!睇下呢張相就知…..
初時都冇留意,唔知道原來可以甩成咁!當我發現左之後就即刻拎去洗啦!所以大家都可以留意一下BB訓既床單會唔會咁.


text:
萊特雷巴塞 必去景點及梅子海灣海灘附近酒店推介
梅子海灣海灘附近酒店預訂
累積 10 晚,送 1 晚
仲可享精選酒店神秘優惠價
萊特雷巴塞必去推介 - 梅子海灣海灘
想去 萊特雷巴塞 自由行?等 Hotels.com 帶你玩盡 萊特雷巴塞梅子海灣海灘 啦!留意我地文章,話你知去萊特雷巴塞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋萊特雷巴塞梅子海灣海灘 附近有咩酒店,等你更加容易計劃行程,慳返酒店來回景點嘅時間.
萊特雷巴塞梅子海灣海灘 自由行
去得萊特雷巴塞梅子海灣海灘 自由行最緊要一定係揀啱日子去.一啲熱門景點例如,萊特雷巴塞 嘅 梅子海灣海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
萊特雷巴塞梅子海灣海灘 交通
想去梅子海灣海灘 暢順無阻濟,最好就係出發前,睇清楚萊特雷巴塞梅子海灣海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
萊特雷巴塞梅子海灣海灘 必食必買攻略
萊特雷巴塞梅子海灣海灘一直都係旅遊熱門地點,去到萊特雷巴塞梅子海灣海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
15 JULY 2017(SAT)
原本計劃係上年十二月去北海道睇雪,不過因為出機票方面有點阻滯,所以最後都未能成行,坦白講我同小小豬都真係勁失望,唯有寄望暑假再去玩,由睇雪景改睇花景啦!
我地嘅行程又要等多大半年,終於可以出發啦~
其實今次行程都有好多第一次,我地三口子第一次自由行去旅行,我地仲會第一次自駕遊,仲要第一次可以幸運地升級上商務客位,坦白講我咁大個女都係第一次坐商務,所以當空中服務員同我講依個消息時,我都有點難以置信呀!
我地就懷著超興奮心情上機,一到座位空中服務員姐姐就為小小豬準備好飲品啦~
開心事唔止一件,我地仲可以安排坐窗口位,嚟緊四個鐘嘅飛行旅程小小豬可以慢慢睇雲景啦~
小小豬咁大個仔都係第二次搭飛機,所以唔多唔少都有點緊張(其實我都驚驚地...哈哈),不過飛機起飛之後,佢個人都安定返晒啦~
當然啦..因為佢見到一片片好靚嘅雲海,真係好靚好靚,我地真係望左好耐好耐,好似啲棉花糖包圍住我地咁呀~
係飛機除左睇雲之外,小小豬仲可以破例睇好耐電視添~
不過佢地係睇至愛PEPPA PIG,咁就由佢啦~
睇完風景就到進餐時間啦~
啲食物都唔錯呀~
邊食邊睇電視,睇下小小豬幾歎~
終於嚟到北海道上空啦~
坐左大約四個鐘飛機,嚟到北海道啦~
落左機之後,可能因為係商務關係,所以我地就好快拎到行李,然後就開始我地七日六夜行程啦!
想知我地第一站去邊,就留意我下一篇(北海道親子之旅)啦!


text:
我由兩個仔BB時,已經開始捉緊每個教仔嘅機會.好多人會話,BB咁細個,點會明你講咩?點教都冇用.錯喇,佢哋真係識聽的,只係未識講,但行為上已識表達喜怒哀樂,呢個就係佢哋明白你意思嘅反應了.
教仔如護膚保養,要長期作戰
教小朋友,真係要好多心機,講多一句,講少一句,分別好大的.人哋成日話,世上冇醜女人,只有懶女人,其實啱呀!想自己靚就勤力啲保養,想小朋友好,都係一樣道理,做個勤力嘅父母,教仔唔好懶,一有機會就用例子嚟教仔,解釋一大輪,講到佢明.
可能因為咁,我兩個仔好鐘意問問題,大仔更係不停口講東講西,你以為佢亂噏嗎? 其實我哋每句說話佢都記住,往後你自打嘴巴時,佢會提番你,哈哈!
好似之前大仔參加社區一個關於 Recycle 嘅海報設計比賽(小學組別),佢第一次自己創作,諗到將回收筒畫成機械人,將回收物品同文字嘅元素加落去.佢問我同爸爸小時候有冇參加呢啲比賽,我哋都有,佢又好似好開心咁,佢好鐘意做我哋細個做過嘅事,覺得好似一個family.
教導孩子着重比賽過程的重要性
完成後,提交當日佢同我講,佢好驚得唔到獎,因為第一名有 100 蚊美金獎金,佢好想儲起呢 100 蚊要嚟第時買車,哈哈!又話如果得唔到獎佢會好失望,覺得浪費咗啲時間,早知唔參加之類說話.我就教佢,其實參加一件事,係享受個過程,結果並唔係最重要.
當然大家參加得,都好希望得獎,但只有 3 個獎,100 人參加的話,有 97 人會失望,但呢 100 人都為自己而努力過,其實已經有得着.就算今次真係失望,但累積咗經驗,下次又再進步啲,唔放棄的話,梗有一次會贏的.雖然係老套到爆嘅說話,但又真係事實呀!然後我搬咗爸爸出嚟,舉咗個有少少深奧嘅例子比佢聽,佢聽完竟然明.
爸爸中學畢業後,做一份維修街燈嘅工作,人工一般,但高危.唐人老闆唔會理安全問題,請你番嚟用到你盡,超時工作冇補水.直到爸爸工作時滑腳由高處墮下,好彩有個大花盆托一托,但個後腦都撼穿咗入急症,休息幾個月後冇再做了.
但亦因為呢份街燈工作,佢認識咗而家呢份工嘅阿頭,阿頭見到佢當年工作勤力又不計較,於是有空缺時第一個諗起呢個年青人,就聯絡當時已準備讀番大學嘅爸爸入去面試,結果一做,就做到而家,11 年了.
我同仔講,如果當初爸爸嫌辛苦,嫌工時長,冇做街燈份工,就唔會識到而家阿頭,亦唔會因此得到一份咁安穩嘅工作.所以呢,你依家做緊嘅野係磨練,累積經驗,唔好一輸咗就覺得啲野做咗係多餘係冇用.呢一刻你可能覺得輸咗,早知唔參加啦,但其實你做咗嘅每件事都係帶領緊你繼續前行,學咗嘅野,將來一定用得着的!
做人目光要遠大,千祈唔好短視,你將來得到嘅野會比呢 100 蚊獎金更有價值呢!


text:
雲尼斯杜萊
雲尼斯杜萊(Ruud van Nistelrooy,1976年7月1號—),又譯為雲尼斯達萊,又稱為雲佬,係一個荷蘭足球員,現已掛靴,球員生涯司職前鋒.佢曾經效力荷蘭足球代表隊,但喺2008年歐洲國家盃完咗之後宣佈退出.
簡歷[編輯]
雲佬喺1993年以青訓球員身份加入當時係荷蘭乙組球會嘅丹保殊(FC Den Bosch),開始佢嘅職業足球員生涯,佢為球隊上陣過69場射入17球.1997年加盟荷蘭另一支球隊海倫芬(SC Heerenveen),為球隊上陣31場射入13球.佢喺22歲生日嗰日以420萬英鎊轉咗去PSV燕豪芬(PSV Eindhoven),打破當時荷蘭本土轉會費紀錄.佢喺PSV燕豪芬首季已經射入31球成為嗰屆荷蘭聯賽嘅神射手,但喺歐洲金靴獎以2分之差輸咗畀英格蘭射手菲臘斯,得個亞軍,同年佢成為荷蘭足球先生.佢喺2000年4月右膝受傷,搞到冇得踢2000年歐洲國家盃.後來佢成功克服膝傷,於2001年3月再次返翻球場比賽.佢喺效力PSV燕豪芬期間上陣聯賽67場射入咗62球.
雲佬喺2001年7月1號以破紀錄1900萬英鎊轉咗去英格蘭超級足球聯賽(英超)球隊,有「紅魔鬼」之稱嘅曼聯(Manchester United),着起咗10號波衫.佢踢曼聯首季已經為球隊上陣32場射入23球,憑住佢本人出色嘅表現,贏得2002年英格蘭最佳球員.但荷蘭喺FIFA世界盃外圍賽出局,再次令雲尼斯杜萊錯過國際大賽.2002/2003球季,佢除咗為曼聯贏取英格蘭超級聯賽冠軍外,重打破咗曼聯球員喺歐洲賽事入球嘅紀錄,而獲得2003年歐洲足球協會最佳前鋒嘅美譽(喺02/03歐洲聯賽冠軍盃上陣9場入12球,成為嗰屆嘅神射手).
2003年11月19號,荷蘭喺歐洲國家盃外圍賽對蘇格蘭嗰陣,球隊喺首回合落後1球下,靠佢連中三元,最終贏6-0出線.
2004年佢代表荷蘭參加歐洲國家盃,首次出席大賽.首場對德國就憑佢入波追和對手.荷蘭雖然輸咗畀捷克,但係又可以以小組賽次名出線.最終荷蘭喺四強不敵東道主葡萄牙.
喺2006年FIFA世界盃外圍賽之中,雲佬係以荷蘭神射手嘅姿態進入32強.矢志要博取曼聯領隊阿力士·費格遜爵士支持嘅雲佬,喺3場分組賽賽事之中,只係入咗一球.喺16強大戰葡萄牙嘅賽事之中,荷蘭隊教練雲巴士頓(Marco Van Basten)更要佢做後備,直至完場雲佬都冇出過場.嗰場比賽之中,荷蘭以一球輸咗畀葡萄牙,而場波更出現16張黃牌,4張紅牌,打破世界盃單場賽事發出最多紅黃牌嘅記錄.
其實喺曼聯生涯嘅尾段,雲佬同曼聯領隊兼主教練費格遜唔妥嘅情況已經有惡化嘅趨勢.有時因為特別原因,雲佬間唔中會俾費格遜雪藏,或者冇狀態而被編做後備,上陣次數大減;而費格遜起用嘅曼聯另一法國籍前鋒沙夏(Saha)表現亦不過不失,喺費格遜開始重用沙夏嘅環境之下,雲佬雖然重好想留喺曼聯,但亦自覺冇癮而開始想轉去其他球隊發展.喺2005/2006年球季嘅最後階段,費格遜同雲佬嘅關係終於決裂,喺2006年世界盃之後,雲佬就以大約1030萬英鎊過檔去喺西班牙甲組足球聯賽打滾嘅頂級球會皇家馬德里足球會(Real Madrid,簡稱「皇馬」).
喺雲佬效力曼聯嘅五個球季,一共二百幾場嘅比賽入面射入對手龍門嘅波達到150球,呢個紀綠絕對能夠列為神射手級別.除此之外,佢喺足球場上獲得嘅榮譽亦唔少,先後奪得過歐洲地區嘅「足球先生」,「神射手」等獎項,又創下多項歐洲地區嘅最多入球紀錄,其中包括自英超開始以來,第一位球員喺連續八場波都有「士哥」(入波).
2006年轉會事件[編輯]
喺2005/06年球季就嚟完嘅最後一場聯賽賽事,雲佬因為唔妥領隊阿力士·費格遜唔畀佢做正選,喺賽前好嬲咁自己離隊返咗屋企.有傳話雲佬喺賽前曾經同葡萄牙籍嘅隊友基斯坦奴朗拿度(C朗)嗌過交,重爭啲喐手,事緣話因為喺隊伍操練嗰時,雲佬攞C朗死咗嘅阿爸嚟講笑,語中有骨咁話佢同一樣係葡萄牙人嘅曼聯助教昆洛斯好似父子咁,暗示助教處處偏坦C朗,令C朗極度唔妥而發生衝突;因為雲佬已經唔止一次喺操練時同隊友口角或者郁手,費格遜容忍到咗極限,驚住咁落去球隊好可能會出現分化情況,唯有安排雲佬坐後備席以示懲戒,點知反而招嚟雲佬喺最後一場聯賽前嘅離隊出走,開動咗「費雲恩怨」嘅計時炸彈.
後尾曼聯老闆同費格遜開會考慮要將雲佬「放盤」,希望搵西班牙球會馬德里體育會(Club Athletic Madrid,簡稱「馬體會」)交換旗下一位年青猛將費蘭度托利斯(Fernando Torres),馬體會梗係唔會咁輕易就用一個年輕猛將換取年屆三十嘅雲佬,於是就開價除咗球員互相交換重要另加一千萬英鎊,曼聯見對方獅子開大口,於是交易就不了了之,而馬體會會長後來再發表聲明,話托利斯係非賣品,唔使再搵佢哋開價.再後來又傳出曼聯高層願意將雲佬以低價一千萬英鎊賣出去,當時意大利甲組足球聯賽球會國際米蘭(Inter-Milan)即刻話有興趣,但呢件事因為2006年FIFA世界盃開鑼而暫時擺埋一邊.
世界盃之後,西甲勁旅皇家馬德里加入要搶雲佬過檔,但係雲佬自己話想去德國搵食,目標係德國甲組冠軍隊伍拜仁慕尼黑(Bayan Munich,簡稱「拜仁」).曼聯於是開價一千八百萬英磅同皇馬交涉,但係皇馬淨係願意畀一千萬磅轉會金嚟買雲佬,雙方討價還價之後,皇馬願意用一千二百萬英磅作為收購條件,而且應承如果雲佬喺賽季之後成為嗰年嘅神射手,會額外畀多一百萬英磅作為酬謝獎金,但係曼聯決意將雲佬嘅轉會金鎖定一千五百萬英磅,於是呢單交易呈膠着狀態;期間皇馬官方網站出錯將雲佬已加盟皇馬嘅消息對外公佈,冇幾耐之後即刻刪返,重要嗱嗱臨同廣大傳媒澄清同埋道歉.呢個時候嘅拜仁仍然對雲佬加盟抱有好大嘅信心.
2006年7月底左右,費格遜單方面表現溫和咁話,如果雲佬仍然留低幫曼聯打江山,所有人都會因為咁而高興,暗示主僱嘅關係有冰釋嘅可能.但另一邊廂喺曼聯老闆格拉沙(Glazer)嘅推波助瀾同施壓之下,球會終於喺同月嘅28號同皇馬達成初步協議,同意收取大約一千五百萬歐元(約一千零三十萬英磅)將雲佬賣畀皇馬,重喺同月29號通過體檢,正式簽咗三年合約,成為皇馬旗下嘅殺手.雲佬喺接受傳媒訪問時話,佢好感謝費格遜當初願意等待一個球季嚟畀佢養傷,傷癒之後仍然肯出高價將佢帶入曼聯,諗返真係欠費格遜好多,不過因為師徒關係已經達到決裂重要係無可挽救嘅地步,唯有忍住萬般悲痛咁離開曼聯.費格遜亦回應話雲佬的確係一個好球員,但係因為紀律問題而俾人放喺後備廂係每個球員都應該接受,唔明點解雲佬咁睇唔開.
皇馬歲月[編輯]
初初加入皇家馬德里嘅雲佬並冇辜負自己嘅盛名,喺季前練習同啲新隊友一齊練傳波,佢嘅入波百份比高過晒其他人,展示一手射門技術令在場嘅隊友同教練個個睇到眼凸凸,暗中讚佢好嘢.跟住幫皇馬踢熱身賽已經有入波,開展佢喺皇馬嘅光輝歲月.
聯賽開鑼冇幾耐,喺一場作客對利雲特(Levante)嘅賽事入面,雲佬大演帽子戲法,喺初踏足嘅西班牙土地之上大顯光芒.
同年,即同樣係06-07年嘅西甲賽季,喺皇家馬德里作客奧沙辛拿(Osasuna)一場,雲佬更上演大四喜,個人包辦晒四個入波,表現出驚人嘅入波能力,兼受到球會領隊卡比路極力讚賞;憑住不斷嘅入波,雲佬喺呢個賽季除咗勇奪西甲神射手獎之外,所效力嘅皇家馬德里亦重奪西甲錦標成為06-07年度冠軍.
2008年1月,雲尼斯杜萊同皇馬簽新約到2010年6月30號.佢喺同年3月做手術,5月復出,對巴塞隆拿後備入替兼有入波.2008年尾,佢又因為手術而缺陣,去到2009年季前熱身賽至復出.其後佢打完球季第一場西甲之後再次受傷,缺陣幾個禮拜.
後皇馬歲月[編輯]
2011年6月,雲尼斯杜萊免費轉投馬拉加,簽約一年.佢喺2012年5月14號宣佈掛靴.


text:
邁阿密 必去景點及達德蘭購物中心附近酒店推介
達德蘭購物中心附近酒店預訂
累積 10 晚,送 1 晚
仲可享精選酒店神秘優惠價
邁阿密必去推介 - 達德蘭購物中心
想去 邁阿密 自由行?等 Hotels.com 帶你玩盡 邁阿密達德蘭購物中心 啦!留意我地文章,話你知去邁阿密 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋邁阿密達德蘭購物中心 附近有咩酒店,等你更加容易計劃行程,慳返酒店來回景點嘅時間.
邁阿密達德蘭購物中心 自由行
去得邁阿密達德蘭購物中心 自由行最緊要一定係揀啱日子去.一啲熱門景點例如,邁阿密 嘅 達德蘭購物中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
邁阿密達德蘭購物中心 交通
想去達德蘭購物中心 暢順無阻濟,最好就係出發前,睇清楚邁阿密達德蘭購物中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
邁阿密達德蘭購物中心 必食必買攻略
邁阿密達德蘭購物中心一直都係旅遊熱門地點,去到邁阿密達德蘭購物中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
08:40 ~ 09:40 | 濃飛バス | 高山濃飛バスセンター → 平湯温泉
10:00 ~ 10:25 | 濃飛バス | 平湯温泉 → 上高地
(交通收費及詳細資料請往交通篇)
酒店:上高地ホテル白樺荘
大部份人都選擇喺大正池落車然後行往河童橋,上次我哋都係咁嘅路線,但今次就會坐到去總駅河童穚,因為攞住兩件小行李唔方便遠足呀!要先到河童橋旁邊嘅酒店放底行李先,雖然哩間酒店嘅住宿費相當昂貴,但我覺得係值得嘅!
放好行李後先喺河童橋一帶走走,影影相,因為哩日天朗氣清,山上景色真係靚到筆墨難以形容,就算相機都影唔到當時嘅美景.
大槪十一點我哋就開始起步由河童橋前往明神池,旅遊指南通常都話一個多鐘到,但以我哋嘅龜速前進,我預來回起碼四個鐘.先沿左岸行,回程行右岸.
沿途風景真係好靚,尤其喺頭半段路,有山有水,邊行邊影,又掛住張相即時放上Facebook 同親戚,朋友即時分享,真係好忙呀!
行咗四分一路就開始出現哩啲木板路,旅行團好少會行哩段路,所以見到對面回程嘅都係日本人多,見到大家都會打聲招呼,重有大家都好有規矩,左上右落,但大家要停留影相先都會先讓人過路,感覺非常良好呀!
兩位靚太努力咁行行從行行呀!
行咗一個鐘,大家休息抖抖食啲嘢再繼續行,終於見到明神橋啦!表示我哋已經到達目的地了.
明神池其實地方唔大,入場需要收費,如果企喺外面都可以睇到明神池大部份面貌,但既然一場嚟到就無唯慳嗰幾百円,一於入去睇睇,我自己覺得真係幾靚,可惜當日實在人太多,而亞姨好似有少少唔耐煩,所以我同大笨蛋只有衝衝影咗幾張相就離開.
哩個小碼頭喺明神池嘅地標,但等咗好耐都係企滿人,所以草草影張相就離開.
加兩條岩燒魚,條魚好好味呀!


text:
我們相信Zach和海豚是有緣,如果唔係點會賜俾我哋呢兩個可以話去就去嘅父母,嘅坦桑尼亞同伊朗都見到海豚,而又嚟到大到呢度 ? 前一晚早啲上床,一早起身七點已見陽光普照,海面平靜清晰,心感如果我是海豚,也想出來伸展一下見見人.
急急吃過早餐收拾午餐及游水裝備,來到黑沙灘,已經見到一堆鰭喺不遠處游移.我們便急急熱身下水,並帶同佢哋喜歡嘅玩具:從沙灘邊大樹落下嘅大紅樹葉.
游到離岸一百米,旋轉海豚好像知道 Zach嚟咗,有一兩個有善海豚圍住我哋游大圈,又用眼睇我哋.要知道海豚用聲納已經辨明四周,讓我哋睇佢哋嘅眼其實係兩者靈魂接觸.其實係我哋人類愚拙,往往要用眼睇萬物嚟確定現實,睇唔到當無;但其他生物有其多元嘅感觀能力,而海豚就有聲納,可以感知天下非眼睇到嘅世界.佢哋嘅現實比我哋嘅豐富好多,而我哋自以為是認為我哋所看嘅先係現實.
海豚鍾意玩樹葉,我帶去嘅樹葉半浮喺水中,佢哋就用前鰭接住,一係傳俾其他海豚,一係由前鰭傳到背鰭又傳到尾鰭,好似自己玩拋波咁.
叫得做旋轉海豚,因為佢地鍾意跳出水面旋轉.我認為有一兩個鐘意我,而又特別活躍,係我前面跳水俾我睇.後來聽講啲小海豚特別喜歡跳離水係要整走身上寄生魚,但很奇怪地啲海豚媽媽又唔會幫嘅細路.睇嚟海豚媽媽比較忍心要嘅子女自己解決問題.
佢哋仲識整蠱我,當我集中精神影緊一對母子,突然我聽身後"click-click"聲,一隻小海豚喺我前面遊過及轉身.好似要俾個驚嚇我.
呢個黑沙灘係海豚嘅睡房,當佢哋喺夜晚打獵到天光,日出後兩三小時到翻房,臨睡前玩下,當然想唔想見人由佢哋決定.如果唔想見人,佢哋有呢一個睡房遠離人煙.這樣的生活較有尊嚴,唔似喺島上一間豪華酒店飼養海豚俾住客玩,被屈喺一個小小的水池,好似喺馬戲團或海洋公園度當小丑,極不尊重這智慧生物的尊嚴.
其實跟據當地保護動物指引,在這海豚休息的地方,人要和他們保持距離,否則缺乏休息會影響他們覓食及照顧子女. 所謂適當距離係至少有半個美式足球場咁遠,如果喺水底可以睇見佢哋,就已經係太近.所以我哋都會檢點一啲,每次落水睇唔會超過半個鐘,喺佢哋訓覺時間(約上午十時至下午三時),就唔落水同佢哋玩.佢哋有啲比較心野,一見到有人就走埋去,唔理自己休息時間. 佢哋訓覺時仍然會游水,容易令人誤會仲好活躍,但係其實佢哋熄咗聲納,每次一邊腦袋休息而另一邊活躍,輪流休息.
當然有好多人唔知,喺佢哋訓覺時騷擾佢哋.
人就係咁自私,為私慾唔理其他.


text:
大家仲記得有中國嚟「遊客」走去影審梁天琦涉嫌暴動案嘅 陪審員 嘅相,但個法官未有拘捕果位中國「遊客」嘅事件.依家單嘢似乎係收唔到科,因為喺梁天琦案 陪審員 未能達致大多數有效裁決果陣,竟然司法機構收到電郵,內附 陪審員 嘅相片.呢單嘢邊個做,依家係十分之清楚,就係中共在港嘅情報人員.
警方有責任保護 陪審員
首先,呢單案玩到咁,我認為根本無可能有公正裁決,無論點重審都無可能,除非拉到喺今年3月影 陪審員 相果條中國仆街,所以我睇法係梁天琦案,應該永久擱置聆訊,呢個不單保護被告利益,另一方面,如果單案搞到不斷有中國特務嚟干擾案件聆訊,根本無人敢做呢單案嘅 陪審員 ,係攞住枝槍叫佢做都唔會做,點判都會出唔到街,你話點搞?依家法院係強行判梁天琦一條暴動罪有罪,我睇唔到有任何合理依據, 陪審員 受明顯威嚇之下仲要咁判,你依家叫香港人相信法院同 陪審員 係公正,我只能講,單判決去到依家呢個程度,黃台仰選擇流亡海外係絕對正確嘅決定,因為明顯 陪審員 受威嚇仲要作出裁決,就算上到上訴庭或終審庭又點,冤枉監白坐就係白坐,呢點係十分之明顯,香港司法公正仲剩番幾多,我係十分之懷疑,甚至遲吓香港法院,衰過納吉治下嘅大馬法院都一啲都唔奇,因為啲法官未有勇氣作出捍衛司法公正嘅決定.依家梁天琦嘅判決,除咗係監粗嚟,我無其他答案.
如果警方係堅做嘢,捉三月影相果件中國仆街歸案,同埋禁止啲中國人喺庭上影 陪審員 相,咪有機會可以重審,由法院去決定單案,雖然其實暴動罪呢條罪本身,喺現今呢個年代使用都係不公不義,呢條罪本來係對付昔日嘅愛爾蘭共和軍,或者1967年中共班恐怖分子用,而唔係用喺對付好似魚蛋革命呢啲,喺歐洲標準嚟講已經係碎料到極嘅街頭示威案件,仲要依家根本無人知,點解單嘢最後會搞到旺角街頭飛磚收場,同埋點解當時警察要不斷挑起市民嘅情緒,其實我覺得如果真係有暴動嘅話,真正主謀係一個叫梁振英嘅仆街,其他人等,我心諗真係關佢叉事.無梁振英,無呢件事發生.


text:
特里凡得瑯 必去景點及希里‧帕德馬納巴斯瓦米寺附近酒店推介
希里‧帕德馬納巴斯瓦米寺附近酒店預訂
累積 10 晚,送 1 晚
仲可享精選酒店神秘優惠價
特里凡得瑯必去推介 - 希里‧帕德馬納巴斯瓦米寺
想去 特里凡得瑯 自由行?等 Hotels.com 帶你玩盡 特里凡得瑯希里‧帕德馬納巴斯瓦米寺 啦!留意我地文章,話你知去特里凡得瑯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋特里凡得瑯希里‧帕德馬納巴斯瓦米寺 附近有咩酒店,等你更加容易計劃行程,慳返酒店來回景點嘅時間.
特里凡得瑯希里‧帕德馬納巴斯瓦米寺 自由行
去得特里凡得瑯希里‧帕德馬納巴斯瓦米寺 自由行最緊要一定係揀啱日子去.一啲熱門景點例如,特里凡得瑯 嘅 希里‧帕德馬納巴斯瓦米寺,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
特里凡得瑯希里‧帕德馬納巴斯瓦米寺 交通
想去希里‧帕德馬納巴斯瓦米寺 暢順無阻濟,最好就係出發前,睇清楚特里凡得瑯希里‧帕德馬納巴斯瓦米寺 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
特里凡得瑯希里‧帕德馬納巴斯瓦米寺 必食必買攻略
特里凡得瑯希里‧帕德馬納巴斯瓦米寺一直都係旅遊熱門地點,去到特里凡得瑯希里‧帕德馬納巴斯瓦米寺,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
皮尼亞 必去景點及聖賈克教堂附近酒店推介
聖賈克教堂附近酒店預訂
累積 10 晚,送 1 晚
仲可享精選酒店神秘優惠價
皮尼亞必去推介 - 聖賈克教堂
想去 皮尼亞 自由行?等 Hotels.com 帶你玩盡 皮尼亞聖賈克教堂 啦!留意我地文章,話你知去皮尼亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋皮尼亞聖賈克教堂 附近有咩酒店,等你更加容易計劃行程,慳返酒店來回景點嘅時間.
皮尼亞聖賈克教堂 自由行
去得皮尼亞聖賈克教堂 自由行最緊要一定係揀啱日子去.一啲熱門景點例如,皮尼亞 嘅 聖賈克教堂,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
皮尼亞聖賈克教堂 交通
想去聖賈克教堂 暢順無阻濟,最好就係出發前,睇清楚皮尼亞聖賈克教堂 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
皮尼亞聖賈克教堂 必食必買攻略
皮尼亞聖賈克教堂一直都係旅遊熱門地點,去到皮尼亞聖賈克教堂,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
戰場女武神4繁體中文版特典公開,NS版都會支援繁體中文! 精選 推薦
今集嘅時間線會同第一代重疊,描述年份更長,包括整個第二次歐洲大戰嘅故事.第一集剩係講咗主角夾喺兩大勢力加利亞公國同帝國軍嘅戰爭之間,大西洋聯邦組織只係提過下,今集就會喺聯邦嘅角度描述,補完故事嘅留白.今集嘅女武神克萊瑪麗亞 • 萊文係帝國嘅失敗研究品,因其不穩定性被認為係史上最強同時亦都係最弱嘅女武神.今集嘅劇情設定同第1集類似,劇情比較單向,唔會好似第3集咁會有分歧結局.同以往一樣,除咗女主解因為劇情需要而例外,隊員戰死就係死咗,係永久嘅死亡.
除咗畫質提升,故事內容深化,今次仲搵嚟倉木麻衣演唱主題曲Light Up My Life.倉木麻衣表示:"遊戲嘅故事令人好感動,我做呢首歌嘅時候都盡力呈現出主角唔會輕易放棄嘅勇氣,希望,思念故鄉嘅心情.因為首歌係做俾戰場女武神系列嘅新作,所以同製作人員一齊挑戰咗過往嘅舊作,了解咗成個故事嘅發展.希望我嘅歌曲可以成為呢個系列作嘅一部份,希望大家會鍾意."
10th周年紀念版會包含遊戲,原聲帶,畫冊,以及追加DLC劇情"與第7小隊的協同戰線".PS4版首批特典追加DLC任務"先行特別作戰",通關後女武神伊蒂將可以喺本作使用.另外,PS4繁體中文版將會有獨家特典,可以裝飾戰車以及提升能力嘅"四聖獸"貼紙.
PS4版3月21號,當然無少咗大家好關心嘅NS版,不過因為原本遊戲只係諗住喺PS4推出,之後先決定追加NS版,所以NS版要等到夏季先推出.另外都好關注嘅中文版唔會係PS4限定,NS版都會支援繁體中文.(NS玩家表示正呀!)


text:
減肥係做女人的永恒真理,永遠唔會嫌減得多,無論為咗咩原因,瘦咗都可以大大聲同人講減肥成功,而且仲會得到身邊所有人的祝福同讚美,唔單止自己開心,姊妹們更加為妳開心.靚,除咗因為外表,更重要發自內心,個人開心其他人就自然會覺得妳靚,睇嚟減肥真係有益身心健康=P.原本slim fit的牛仔褲依家鬆咗咁多,下季可以大條道理買過啲新嘅,可惜唔記得度吓瘦咗幾多吋,估計有兩吋,有啲褲鬆到甩著唔到.
早兩個月因為轉工作的過度空隙,忽然有好多時間,於是的起心肝去做Gym,除咗想減肥之外仲想做吓運動等個人精神啲,唔好成日死蛇爛鱔咁.平均一個星期去做三次,每次做一個鐘器械加一個鐘kick box,兩個月瘦咗10磅,依家keep住,一個星期去1-2次.做機最主要係build muscle 同修番啲線條,其實我半年前就開始做,但都係好hae嗰隻,間唔中先做一次,一路都冇咩進展.近排keep住做明顯firm咗好多,最明顯係手臂,大髀同肚腩slim咗,而且由原本手震腳震變得有力同實淨.肌肉生長得多咗會加速身體新陳代謝,自自然然令energy消耗得快,幫助減肥.Kick box主要練心肺功能同消耗大量卡路里,修身好快見功.
你哋跟住一定會問我有冇節食.其實我冇刻意唔食嘢,只不過最近真係冇乜心機同胃口,嘢確實係食少咗,但係咩都照食,食零食多過食飯,我諗你哋都係唔好學我喇,我自己都覺得唔係幾健康.But提提你,唔好諗住食生果好瘦,其實好多糖份,千祈唔好攞嚟當飯,而要生muscle需要大量蛋白質,唔好唔食肉.


text:
機心很重!5招認出虛偽女
作為女生,久唔久喺唔同群體裏面都會撞到一啲好假好虛偽嘅女仔,佢哋表面上好似好善良好柔弱,其實係利用呢啲表面嘢去掩飾,同攞盡身邊人嘅好處,同佢哋「交流」,要小心提防,免受傷害!
虛偽女5大特質
1. 天真VS野心
佢哋平時通常都一副天真瀾漫樣,有時甚至楚楚可憐,「唔知喔~~」 ,「係咩?」,「你好叻呀~~」係佢哋嘅口禪,但係當你留意返佢哋喺工作上嘅成就或生活質素,通常都唔會好似平凡打工妹咁.
2. 包裝 & Make Noise
佢哋了解自己有咩優勢同弱點,亦識包裝自己,佢哋會毫不吝嗇咁表現個人才華去顯得與眾不同,唔會好似宅女咁收收埋埋或只係默默耕耘,佢哋總係要make啲noise,就算搵拍檔,佢哋都唔會搵個搶佢風芒嘅人.
3. 飄忽
相處得多,你會發現佢哋個性,愛好,行為等時有出入,好難觸摸.而事實上唔俾人睇穿就係佢哋想做到嘅效果.
4. 形象工程
佢自己講過嘅同一件事都有唔同版本,你就要提高警覺!因為佢哋習慣做每件事都係去塑造個人image.
5. 感情關係複雜
佢哋身邊好多兵chit chat咁轉,但佢都宣稱只係朋友.而事實上佢哋亦好少維持到穩定健康嘅關係,因為佢哋最愛嘅只有自己.
3大應付策略
1. 保持距離
虛偽女比bitchy女可能更難對付,因為bitchy女都已經將啲嘢寫晒喺臉上,但虛偽女好叻偽裝,你一唔小心得罪咗佢,佢一副委屈無辜,而你就百詞莫辯,如果自問唔係一個計較嘅人,同佢哋最好保持距離,反正本來就道不同不相為謀.
2. 接近正能量
同多啲正能量嘅朋友hangout,大家嘅好氣場會係最佳保護罩.
3. 平常心
有啲情況避無可避,做自己就好,對自己真誠已經足夠,對虛偽女講嘅嘢唔使認真同上心,反正佢唔係佢,佢只係佢自己幻想出嚟嘅一個角色.


text:
曾幾何時,去斑斑係用什麼 c6/c8 呢啲療程呀!
係過來人嘅 beautyisQueen 亦對呢啲 laser去斑嘅功效深信不疑,但就真係要睇用嘅能量足唔足夠.
但係原來什麼 c6/c8 已經過時,而家用嘅係 Pico 機!
所以呢日就嚟到 You Beauty 體驗一下佢哋嘅 Discovery Pico 機.
唔知點解本來會覺得會係好似美容院咁,可能通常做醫學美容嘅名都會有『medical』 呢個字.
當日去到見到環境都好整齊,簡潔,會似返做專業醫學美容嘅地方,而唔係美容院果啲.
今次想試 Discovery PICO 皮秒冰川透肌療程係因為啲斑斑都鬼鬼祟祟咁浮現,同埋膚色都有啲唔均勻.
而且 PICO 都出咗一排,身為 blogger 嘅 beautyisQueen 仲未有機會試,所以點都要應邀試下!
上網做咗少少資料搜集,睇下 PICO 同之前果啲 c6/c8 有咩唔同.
簡單啲嚟講,beautyisQueen 之前做嘅 c6 激光係會深入真皮層,靠熱能令細胞膨脹分解.
簡單啲嚟講,beautyisQueen 之前做嘅 c6 激光係會深入真皮層,靠熱能令細胞膨脹分解.
但能量高會出現起砂,結焦等! 以我嘅經驗,狠狠打,斑斑位起哂砂,down-time 要兩星期! (我嘅 recovery time比較慢)
聽講亦有機會反白/反黑!! 但如果調低咗能量,袪斑功效又會減低.
聽講亦有機會反白/反黑!! 但如果調低咗能量,袪斑功效又會減低.
PICO 就唔係靠熱能嘅,皮秒激光係會超快咁直接將色斑打碎再被身體吸收,反黑機會較低!
皮秒激光同 c6/c8 果啲一樣,都會有嫩膚效果,毛孔細啲,面毛會白咗. 哈~~
皮秒係比納秒快 1000 倍嘅時間單位,可以喺短時間內發出高能量,受熱感覺同埋治療次數會較納秒激光少.
Discovery PICO 呢部機係有美國 FDA 及歐盟 CE 認可,會有保證同安全!
但當然都要視乎負責做療程果個人夠唔夠經驗啦!
但當然都要視乎負責做療程果個人夠唔夠經驗啦!
小TIPS: 打斑其實唔洗全面卸妝,可以留返眼妝,因為打激光係唔會打近眼位㗎!
呢個冰川透肌療程另一賣點係會用一歐洲保濕之皇Etre Belle嘅精華打底,再打PICO,
喺打嘅過程中,精華液會被打入肌膚嘅底層.
由洗面開始,到爽膚,面霜,眼霜,防晒等等都會用PERLESUISSE 嘅護膚產品!
即係喺打PICO前後都不斷為肌膚泵入營養及三重透明質酸,有助打完laser 後嘅極缺水肌膚.
打完PICO 後會敷上Etre Belle嘅面膜,做到舒緩/保濕/降溫.
體驗總結:
打 PICO 嘅感覺同我之前打 c6/c8 差唔多,打低能量嘅完全唔覺痛,打完一啲紅都冇(除咗我自己本身都會紅嘅位置).
我係一位治療師幫我打嘅,所以能量會較低;能量高嘅療程會係由醫生打嘅.
既然能量低,就一定唔會痛啦!但我都喺度諗,如果高能量先見效,又會唔會好似c6 果啲咁痛呢?? 好想知
Hmm,預咗做一次唔會有咩去斑效果啦,不過做下嫩膚,收下毛孔咁都好吖~
打完激光後都係要注意保濕,搽防曬呀,同埋唔好走去曬太陽! ^^


text:
by Rookie | 九月 1, 2015 7:36 下午
做愛呢樣野,好多處女都躍躍欲試,只不過唔係個個都係性女,可以飢渴到不顧一切,一般都係又怕痛又怕唔識搞,尤其是男朋友都係處個啲,真心驚佢亂插wrong hole,搞到第一次不堪回首就無癮啦.
小妹半年前仲係純情小白兔一隻,「咦你地唔好講埋啲咸濕野啦> <」個種,但俾成班朋友圍片完我,話我唔體貼想要既男朋友之後,我開始怒睇A片,不時上網進修,當然仲有追看喧嘩Blablabla[1]既十八禁文[2],經過一輪努力,幾經辛苦,終於係上個月同同樣係處子之身既男友登上極樂之峰.
仲係處女既朋友望住我蛻變,全部都向我取經,我算唔上專家,係咁二分享下小小心得,希望助各位姊妹早登極樂.(每個人生理結構唔同,我只係話點樣做有機會破處破得容易D,唔包得嫁)
1. 失敗乃成功之母
唔好諗住一次就成功(當然夾硬插實得嫁,但我係講雙方都舒服個種),我同男朋友都試左3次先真係搞得起,第一次佢入左少少我就痛到標曬眼水,錫女仔既真係唔好心急,反正一旦得左就會欲罷不能,之後有排搞,使唔使急在一時,搞到女仔痛到以後都唔想搞咪弊.最緊要事後檢討,咁就有得提升.
2. 男人隻手最缺水 女人對波最多水
處男最中意直搗黃龍,尤其望住女朋友搞極都唔濕,就諗住係下面唔夠刺激,但你估你自己係加藤鷹咩,技術唔好就唔好白費時間啦,女人對波好敏感,下面會識做出水嫁啦.
3. 分散注意力
女人一緊張就子宮收縮加缺水,所以最緊要唔好淨係淋下面,喪咀,放鬆D佢就入到嫁啦.
4. 外物輔助
好多人以為戴套淨係用黎避孕,甚至以食藥代替套,錯曬.戴套第一係防性病(詳情可睇性女病[3]),二黎係佢唔係淨係得個套,本身都有潤滑劑係上面.如果自己真係好乾,都可以試下再加潤滑劑,其實都係好正常既事,目標只係搞得開心姐.
5. 你覺得唔舒服時對方都會唔舒服
有D體貼既女友,明明自己勁痛勁辛苦都死頂唔出聲,仲要扮好high假淫叫.大姐,你以為男人真係傻既?真定假真係聽得出,最好唔好懶醒學AV女優叫,最假就係個種.其實唔舒服咪出聲,對方知道唔岩位,咪再一齊搵個舒服體位出黎,扑野係兩個人既事,梗係要互相就,我有時都會托下男朋友條腰幫下佢入.初學者入門pose都係男上女下嫁啦,唔好搞咁多野,咩香薰音樂個D都只係破壞氣氛.
6. 前戲唔好超過30分鐘
有男人太心急,都有男人太慢吞吞.前戲20分鐘就差唔多,半個鐘都未完既話會好悶,仲要係張床到,一個唔小心訓左就唔好啦.
7. 男人都覺得女人下面好靚
有好多女人(包括我自己)都覺得個西好核突,所以好唔想俾男朋友望到實佢,但我男朋友話我聽,佢地男人其實覺得下面好靚……
8. 讚下男朋友技術
男人,尤其是新手,都好渴望女朋友讚佢技術好.不過讚還讚,如果佢持久力唔太得,真係要逼佢練下,如果唔係次次你岩先濕佢就忍唔住射撚左,然後成個聖人咁趴係度,掂都唔想掂你就勁灰.
9. 破處唔會好似黎M咁
唔知點解我地成日都覺得破處會血流成河,實際上好多人都唔會流咁多血,以我自己為例,有無流我都唔記得左,係男朋友話我聽我先知自己流左少少.
香港好多女人成日聽到性都皺曬眉咁,拍拖幾年仲以自己無搞過為榮,你唔想搞係一回事,但係自己條仔都唔想搞自己,真係要反省下.
Source URL: http://blablabla-media.com/%e7%a0%b4%e8%99%95%e5%bf%83%e7%b6%93/
Copyright ©2018 喧嘩


text:
舊石器時代
舊石器時代結束喺中石器時代(Mesolithic)開始時,或者喺各區域出現新石器化嘅過程,打開咗亞舊石器時代(Epipaleolithic).舊石器時代嘅特徵係使用打製石器,雖然嗰段時間嘅原始人亦使用木製,骨製工具.源自有機嘅產品亦使用做工具,包括皮,植物纖維,不過呢啲類型嘅工具未得傳世程度嘅保存.
時代區分[編輯]
區分法[編輯]
通常,舊石器時代區分爲以下三種.
- 前期舊石器時代
- 中期舊石器時代
- 後期舊石器時代
人學識製造工具[編輯]
人進化自類人猿,關於人嘅起源,有非洲起源說——人發源自非洲,然後遷徙到其他大洲,亦有話人係多地獨自起源同進化嘅,但無論如何,人之所以可以遍佈全世界,從熱帶雨林到北極雪地,在於人有智力,可以運用材料,工具令自己適應當地環境,唔使進化,甚至可以改變環境來適應自己.
人學識製造工具,係人類文明開端,係地球歷史飛躍,因為之前係睇生物基因適唔適應到環境變化,而家就係人類活動改變生存狀況.
當時嘅人發明咗石刀技術,從石心壓制出長而鋒利嘅薄片作為石刀,用嚟整其他材質嘅工具,以及製作工具嘅工具.其他材質可以係獸骨,木頭.
發明[編輯]
據考古出土,當時製作出嘅工具有長矛等武器,亦都有好似刮刀等加工器.當時嘅人識得運用拋射現象,於是識得喺繩頭綁嚿大石去捉野牛等動物,亦都發明咗投石器,投茅器,弓箭等拋射工具.呢啲發明初時好粗糙,但後來不斷改進,就成為火器發明之前威力最大嘅冷兵器.
舊石器時代晚期有其他發明,比如用骨,象牙整嘅錐,針,扣,甚至有鈕,即係話人學識咗整合身嘅衫.雖然舊石器晚期嘅技術發展得比100萬年前嘅初期進步好多,但依然好原始.
社會[編輯]
嗰陣時嘅社會主要係部落,重未產生有專職領導嘅政治機構.啲部落大多係自治,以血緣關係成為一族,估計啲部落人口20到50人左右,因為未有農業,食物係源自採集,狩獵等,所以養得人唔多,不過如果一個地方食物來源豐富嘅話,部落人口就多啲.
當時未產生政治,雖然有阿頭,不過阿頭權力唔大,當時未有由制度確立,眾人公認嘅強制權力,啲人未能將個人或集體意志強加他人.啲阿頭嘅產生源於部落需要:識拜祭儀式嘅老人成為司儀,狩獵能力高強嘅後生做狩獵隊長.領袖唔係用權力,而用自身影響去完成職責.
當時人同人嘅關係好親密,因為部落內都係親戚,有咩事都會互相照應.同時人同人之間完全平等,每個人都有公認嘅義務同報酬.雖然無人確定到自己前景,但並冇因此憂慮或者彼此疏遠.舊石器時代嘅人可以成為「完全嘅人」,而且完全程度係自農業產生後未曾接近過嘅(相對到現代,就有哲學所講嘅「人嘅異化」).
部落之間可能會因為個人世仇或者爭地盤而有打鬥,不過因為舊石器時代生產水平低,而戰爭需要物力人力投入,所以當時打鬥規模唔大,直到後來農業產生,大規模戰亂先至出現.
兩性關係[編輯]
當時係有一夫多妻,不過極少.呢段時期嘅兩性關係比之後任何時候平等.原因係男人同女人對部落嘅貢獻係同等嘅:男人負責狩獵,保衛,而女人生兒養女,並提供大部份食物——男人狩獵嘅肉食固然好好,但大部份食物來自女人喺部落附近採集嘅蔬菜瓜果,易捉嘅小動物.而之後農業出現,男人因為好力成為耕作等生產嘅主要勞力,於是女人因為貢獻唔對等逐漸成為「第二性」.
飲食[編輯]
今時今日,人對舊石器時代人類飲食嘅認識來自對人屎化石嘅研究同現存部落食嘅嘢.
嗰時人類食嘅嘢種類非常之多,可以講係乜都食,食得就食,包括現代人覺得核突嘅嘢,比如曱甴等蟲類.而佢哋對住嘅周邊極其熟悉,知道附近有咩種類嘅生物,邊啲食得,邊啲有毒,邊啲有除食用價值外嘅其他用處(如醫藥等).
正因為乜都食,所以好難有饑荒,唔似得農業後嘅人類,因為農業中嘅作物,牲畜相比原始人食嘅品種少好多,一旦遇災,失收減產,就有饑荒之虞,而原始人食嘅嘢類型太多,好難話咁多品種嘅事物同時欠缺.災年中農民去挖樹根樹皮,食野外動物等捱過饑荒,就係學似原始時代人嘅飲食.
世界觀同宗教[編輯]
原始人對世界嘅睇法係世界唔會變,過去同將來一樣,冇發展概念,亦唔會質疑現有規矩,習俗.原始人覺得,天地萬物,包括佢自身,佢哋嘅文化以及住所,都係一早就創造出來,而且肯定會一成不變延續到無窮未來.睇下各民族創世神話,就會發覺有一個共同點:一切都搞掂曬,先人定落規矩,教落技藝.比如中國有神農嘗百草,倉頡造字;聖經話一切嘢都喺上帝創世時定好曬.
原始人對周邊非常瞭解,但佢哋對自然界嘅情況係知其然而不知所以然,一遇到如洪水,旱災等就唔知咩緣由,就寄託於超自然.所以原始部落巫術風行,認為巫師有超自然能力,可以消災化難;獻祭儀式亦好多,以為可以祈求超自然為佢哋轉運;圖騰崇拜,以為以某種動植物或者神物做偶像就可以化兇.
因為舊石器時代生產水平低,日後等級森嚴嘅僧侶集團都供養唔起,所以未產生可以凝聚社會嘅神學,宗教未作為一種控制社會嘅工具.啲人對神嘅概念蒙查查,比較多係私人幻想.
藝術[編輯]
嗰時嘅藝術主要係岩洞壁畫.內容大多係狩獵場面.有一個現象,亦同啲人嘅迷信相關:原始人一般住山窿口附近,但啲壁畫大多畫喺山窿深處,最暗最危險嘅地方,往往唔同嘅畫作相互重疊,亦就係話,畫畫人未諗過要保存作品.對此解釋係,啲人畫畫,係覺得山窿深處有超自然力,畫啲狩獵場面就有幫助狩獵嘅魔力.相當於家下嘅許願樹.
歷史遺產[編輯]
雖然話舊石器時代好原始,但奠定咗人類文明嘅基石.舊石器時代人類獲得嘅知識至今係基本知識乃至係生活所需嘅常識.實際上原始人嘅知識就已經非常豐富,比如對居地瞭如指掌,對動植物品種及利用價值嘅知識,製作使用工具嘅知識等等.
嗰時已經奠定今日嘅烹調技術,比如原始人識用火灶,用石板燒烤,極地嘅寒冷可以保存食物,其他地方可以用風乾或者用油脂保存食材等.實際上,舊石器時代嘅人來到現代,除咗諸如煤氣,電器等現代工具,廚房嘅嘢佢都會好熟悉.
醫藥上亦累積唔少,雖然有時啲人以為巫術可以醫病,但醫療技術都識啲,比如曉得夾板可以續斷肢,識得用止血帶繃帶敷藥,知道灌腸同放血係療術.
乃至原始人識得天文,可以劃分星座.波利尼西亞人嗰時已掌握航海,借此遷徙到太平洋各島.
落後同轉型[編輯]
雖然舊石器時代嘅社會人際關係好親密,但亦好壓抑人.個人完全聽命於部落.部落睇成係一條無窮無盡嘅隊伍,隊伍由死者,生者,未降世者組成,受神靈福佑.個人完全屬於呢條隊伍,雖然話啲人唔覺得自己嘅人生綁住喺上面,覺得自己係參加咗條隊,不過正因為噉,令舊石器時代發展緩滯————啲人唔諗住改變一切,唔反傳統.實際上一啲部落會殺死唔按傳統生活嘅人.
不但殺死反傳統嘅人,喺食物短缺時,會殺嬰,老人,孱人.無部落可以永久據於一地,始終食物有限,而人口會增長,於是就要遷徙,因此為咗遷徙就要削減.人口增長亦緩慢,因為環境嘅人口承載量好有限,當時人口密度每平方公里先得一個人.
所以舊石器時代後,農業出現,進入新石器時代,好快農業生產就取代咗狩獵採集嘅生活方式,今日得返無法開展農業嘅地方依然保留原始生活.因為農業生產食物可以養更多人,而為咗養更多人,就要開更多耕地,於是就會去原始部落地區開荒,令原始部落接觸到並轉型到農業生活.
註[編輯]
- ↑ 呢個係美國英文串法.英國英文串法係Palaeolithic Age.
參考[編輯]
- L.S.Stavrianos《全球通史》第7版上冊,北京大學出版社 ISBN 0-13-923897-2


text:
有無人同小編一樣咁愛芋頭~無論係佢嘅香氣定係口感,簡直世界級!等小編介紹下去到台灣一定要試嘅芋頭產品喇!
1.紫晶酥
鍾意食芋頭嘅朋友一定唔會無試過囉!喺台灣機場一定有得買.通常都有兩款包裝嘅,一個就係咁.
一個係咁.
其實兩款都係黎自躉泰食品㗎,只係一款係9件裝,另一款係12件裝.紫晶酥其實係一塊塊一層層搭上去嘅芋頭酥皮做外層,入面就係超綿密卡芋頭泥,精髓在於最內層嘅嗰粒麻糬,口感層次真係差好遠.小編覺得比起無麻糬嘅芋頭酥,無咁單調同膩.而且芋頭係用世界級嘅大甲芋頭,而麻糬就用咗濁水溪糯米整成嘅.唔得喇,講起又好想食喇!
2.香帥蛋糕
香帥蛋糕相信都係無人不知嘅,專賣好多唔同款嘅芋頭製品.當中最出名嘅就係芋頭卷心蛋糕喇!係勁爆受藝人明星歡迎㗎!16cm長嘅卷蛋,最正係入面嘅芋頭泥,勁多唔係講笑,即係好難得會見到個餡係同層蛋糕一樣甚至係再厚啲.
依家仲要有款改版嘅爆漿度激增!問你死未?
芋頭系列仲有雙層芋泥蛋糕
手作芋泥戚風蛋糕都好正㗎,超滑身嘅蛋糕,中心有綿密嘅芋頭泥,芋頭迷生日收到一定好開心!
除咗蛋糕,都仲有手工芋圓賣,返到香港如果掛住台灣味,就可以整黎食喇!
3.連珍餅店芋泥球
連珍相對香帥可能無咁出名,不過其實喺台灣好多人排曬長龍㗎喇!連人氣節目《食尚玩家》同《康熙來了》都有介紹過.雖然都有出少少其他口味嘅高點,不過最出名就係鼎鼎大名嘅芋!頭!球!將芋頭泥整到好似一球球芋頭雪糕咁.食過嘅人都話好香好綿.通常芋頭泥都係配菜,就咁食芋頭泥比較少有,而到底佢地有咩本事,就咁拎舊芋頭泥出黎賣呢?
無咗其他食材嘅味道搭配,芋頭本身一定要夠靚,如果唔係就好易食得出㗎喇!佢地就用咗堪稱五星級嘅大甲芋頭,重點點樣做到咁綿咁滑呢?原來佢地去咗皮之後,會再將外層比較澀同鬆嘅部分去除,淨係保留最綿最有芋頭味嘅芋頭心.非常講究嘅仲有蒸芋頭嘅部分,係要有人從旁睇準時機就拎出黎.絕對唔係就咁用計時器㗎!
而要做到有細細粒芋頭咬口呢,就係用攪拌機慢慢攪爛喇!之後再加埋鮮奶同糖,咁當然佢地係經過調配嘅黃金比例喇!
芋頭球(TWD$50/盒)4粒
4.芋頭蛋餅
小編超私心推介,去親台灣,每個朝早唔洗諗一定係蛋餅!不過通常啲料都係肉鬆啊~芝士啊~玉米啊~火腿啊~喺板橋嘅呢間「2個蛋早餐店」就有假日限定嘅芋泥口味嘅選擇,例如香芋起司蛋吐司,雙芋夾心蛋餅,香芋起司蛋餅.蛋餅入面有芋泥重要有融化嘅芝士...攞命!聽講假日要晨咁早去先得㗎!如果唔係就有排你等啊!
5.阿聰師
黎自台中嘅阿蔥師有台灣芋頭酥之父嘅稱號,大部分產品同得獎作品都係芋頭製品,連品牌嘅顏色都係紫色.一樣佢地都有出芋頭酥同芋頭Q(紫晶酥啲fd),不過小編想特別介紹嘅就係呢個榮獲「2016年度創意糕餅幸福點心大獎」嘅阿聰師的小芋仔.先睇外型已經勁得意,成個芋頭咁!
呢個芋頭仔其實同紫晶酥有異曲同工之妙,都係多層次嘅口感,超香嘅酥皮,再黎芋頭泥嘅綿密,麻糬QQ,重點黎喇!奶皇同蛋黃嘅交融,omg!名副其實嘅睇得又食得!
芋頭酥佢地有三款選擇.有普通原味芋頭酥,麻糬芋頭酥同蛋黃芋頭酥嘅~
Text: Holiday Editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話比小編們知~大家可以透過Facebook inbox,或者send e-mail到[email protected],直接將資料傳比小編)
*本文章的圖片均經其本人或其公司授權,其他媒體不得轉載